title: দ্য বয় নেক্সট ডোর (চলচ্চিত্র)

text: এই ছবিতে অভিনয় করে জেনিফার লোপেজ একটি এমটিভি মুভি পুরস্কারের মনোনয়ন লাভ করেন এবং বেস্ট স্কেয়ার্ড-অ্যাজ-শিট পারফরম্যান্স বিভাগে ২০১৫ এমটিভি মুভি অ্যাওয়ার্ডস অনুষ্ঠানে জয়লাভ করেন। এই ছবিতে অভিনয় করে লোপেজ ইউনিভিশন সম্প্রচারিত প্রিমিওজ জুভেনটাডে অভিনেত্রী ও প্রযোজক হিসেবে আরও দু’টি সম্মাননা অর্জন করেছিলেন। এছাড়া পিপল’স চয়েস অ্যাওয়ার্ডসে লোপেজ ফেভারিট ড্রামাটিক মুভি অ্যাকট্রেস বিভাগে একটি মনোনয়ন লাভ করেন এবং ছবিটি মনোনয়ন লাভ করে ওই পুরস্কারের ফেভারিট থ্রিলার মুভি বিভাগে। এছাড়া ছবিটি গোল্ডেন র্যা প্সবেরি অ্যাওয়ার্ডে একটি মনোনয়ন লাভ করে। লোপেজ এই পুরস্কারের নিকৃষ্টতম অভিনেত্রী বিভাগে একটি মনোনয়ন পান।


title: ফ্রাঞ্চট টোন

text: প্যারামাউন্ট পিকচার্সের সাথে চুক্তিবদ্ধ হয়ে তিনি গ্যারি কুপারের সাথে "দ্য লাইভস্ অব আ বেঙ্গল ল্যান্সার" চলচ্চিত্র অভিনয় করেন। ছবিটি ব্যাপক হিট হয়। একই বছর তিনি "ওয়ান নিউ ইয়র্ক নাইট" ছবিতে শীর্ষ পারিশ্রমিক গ্রহীতা হিসেবে এবং "রেকলেস" ছবিতে জিন হার্লো ও উইলিয়াম পাওয়েলের পর শীর্ষ পারিশ্রমিক গ্রহীতা হিসেবে কাজ করেন। তিনি "নো মোর লেডিজ" (১৯৩৫) ছবিতে জোন ক্রফোর্ড ও রবার্ট মন্টগামারির সাথে পার্শ্ব ভূমিকায় এবং বক্স-অফিসে সফল চলচ্চিত্র "মিউটিনি অন দ্য বাউন্টি" (১৯৩৫) ছবিতে অভিনয় করেন। "মিউটিনি অন দ্য বাউন্টি" ছবিতে ক্লার্ক গেবল ও চার্লস লটনের সাথে পার্শ্ব ভূমিকায় অভিনয় করলেও তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। গেবল ও লটনও এই চলচ্চিত্রের জন্য শ্রেষ্ঠ অভিনেতা বিভাগে অস্কারের মনোনয়ন পান।


title: মেগান ফক্স

text: ফক্সের ব্যক্তিগত জীবনের কয়েকজন ভালো বন্ধুর মধ্যে আছে জেনিফার ব্লাঙ্ক, কেলান রুড। "জেনিফার’স বডি" চলচ্চিত্রে তাঁর সহশিল্পী অ্যামান্ডা সেইফ্রায়েড, মাইকেল ভেইন, ও "ট্রান্সফর্মারস"-এ তাঁর সহশিল্পী শিয়া লাবেওফের সাথেও তাঁর ভালো বন্ধুত্বপূর্ণ সম্পর্ক বিদ্যমান। ফক্স কমিক বই, এনিমে, এবং ভিডিও গেমের ভক্ত, এবং ১২ বছরের বয়সের দিকে তাঁর চিত্রশিল্পেও আগ্রহ ছিলো। তখন কার্টুন নেটওয়ার্কে অ্যানিমেটেড অনুষ্ঠান অ্যাডাল্ট সুইম দেখে তাঁর এই আগ্রহ তৈরি হয়েছিলো। ফক্স খোলামেলাভাবেই বলেছেন যে, তিনি মারিজুয়ানার বৈধদানের সপক্ষে, এবং তিনি এটিকে কোনো মাদকদ্রব্য মনে করেন না। তিনি এও বলেন যে, বৈধতাদানের পর তিনি এক প্যাকেট কেনার জন্য সবার প্রথমে লাইনে দাঁড়িয়ে যাবেন।


title: জিন টায়ার্নি

text: টায়ার্নি আর্নস্ট লুবিচের হাস্যরসাত্মক "হেভেন ক্যান ওয়েট" (১৯৪৩) ছবিতে মার্থা স্ট্র্যাবল ভ্যান ক্লিভ চরিত্রে অভিনয় করেন, যা তার কর্মজীবনের বিকাশে গুরুত্বপূর্ণ ভূমিকা পালন করে। তিনি ১৯৪৪ সালে ডানা অ্যান্ড্রুজের সাথে অটো প্রেমিঞ্জারের নোয়া চলচ্চিত্র "লরা"-এ নাম ভূমিকায় অভিনয় করেন। "আ বেল ফর অ্যাডানো" (১৯৪৫) ছবিতে অভিনয়ের পর তিনি "লিভ হার টু হেভেন" (১৯৪৫) ছবিতে হিংসুটে আত্মরতিমূলক যৌন আবেদনময়ী এলেন বেরেন্ট হারল্যান্ড চরিত্রে অভিনয় করেন। বেন অ্যামেস উইলয়ামসের সর্বাধিক বিক্রীত উপন্যাস অবলম্বনে নির্মিত এই ছবিতে কর্নেল ওয়াইল্ডের বিপরীতে অভিনয় করে তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এটি ১৯৪০-এর দশকে টুয়েন্টিয়েথ সেঞ্চুরি ফক্সের সবচেয়ে ব্যবসাসফল চলচ্চিত্র। পরিচালক মার্টিন স্কোরসেজি এই ছবিটিকে তার সর্বকালের সবচেয়ে প্রিয় চলচ্চিত্রের একটি বলে উল্লেখ করেন এবং বলেন টায়ার্নি ছিলেন স্বর্ণযুগের সবচেয়ে অমূল্যায়িত অভিনেত্রীদের একজন।


title: এমান্ডা সাইফ্রেড

text: এছাড়াও যেসকল ছবিতে সে বিভিন্ন ভূমিকায় অভিনয় করেছেন তার মধ্যে ভৌতিক ছবি “জেনিফার বডি” (২০০৯), থ্রিলার “কলে” (২০০৯) এ কল গার্ল হিসাবে, রোমান্টিক ড্রামা-ওয়ার ছবি “ডিয়ার জন” (২০১০), এবং রোমান্টিক ড্রামা “লেটারস টু জুলিয়েট” (২০১০) অন্যতম। মূল ভূমিকায় যে সকল ছবিতে অভিনয় করেছেন তার মধ্যে “রেড রাইডিং হুড” (২০১১), সাই-ফাই থ্রিলার “ইন টাইম” (২০১১), থ্রিলার “গন” (২০১২), সঙ্গীতধর্মী ছবি “লে মিরাবলস” (২০১২), আত্মজীবনীমূলক ছবি “লাভ লেক” (২০১৩) এবং কমেডি ছবি “এ মিলিয়ন ওয়েস টু ডাই ইন দা ওয়েস্ট” (২০১৪) আর “টেড ২” (২০১৫) অন্যতম।


title: জেনিফার লোপেজ

text: জেনিফার লিন লোপেজ একজন আমেরিকান অভিনেত্রী, সংগীত শিল্পী, বিনোদন তারকা, ব্যবসায়িক উদ্যোক্তা ও প্রযোজক। তিনি ১৯৮৬ সালে "মাই লিটল গার্ল" নামক ছবির ছোট্ট একটি চরিত্রের মাধ্যমে বিনোদন জগতে প্রবেশ করেন, যদিও তার অভিভাবকের মতে চরিত্রটি হিসপানিক হিসেবে অবাস্তব ছিল। ১৯৯১ সালে "In Living Color" নামক অনুষ্ঠানে নাচের মাধ্যমে তিনি বিনোদন জগতে নিয়মিত হন। ১৯৯৭ সালে "সেলেনা" নামক চলচিত্রে কেন্দ্রীয় চরিত্রে অভিনয়ের মাধ্যমে তিনি মূল ভুমিকায় অবতির্ন হন। তার পরের বছর "Out of Sight" চলচিত্রে অভিনয় করে লোপেজ লাতিন আমেরিকার প্রথম অভিনেত্রি হিসেবে দশ লক্ষ ডলার পারিশ্রমিক পান। ১৯৯৯ সালে তার প্রথম গানের অ্যালবাম "On the 6" বের হবার পর তিনি অভিনয় জীবন থেকে সংগীত জগতে সার্থকভাবে পদার্পন করেন।


title: এমান্ডা সাইফ্রেড

text:
মার্চ ২০০৮ এ সাইফ্রেড হাস্যরসাত্মক ভৌতিক ছবি “জেনিফার বডি” এ অভিনয় করেন। ছবিতে সাইফ্রেড এর ভূমিকা ছিল জেনিফার এর সবচেয়ে ভাল বন্ধু আনিতা নিডি লেসনিকি নামে। এছাড়াও তাঁকে “পেনিক!” এ দেখা যায়, যাতে ছবির একটি গান “নিউ পার্সপেকটিভ” এ অংশ নেন। ছবিটি “২০০৯ টরেন্টো ইন্টারন্যাশনাল ফিল্ম ফেস্টিভাল” এ দেখানো হয় এবং সেপ্টেম্বর ১৮, ২০০৯ এ যুক্তরাষ্ট্র এর হল গুলোতে মুক্তি পায়, এটি চলচিত্র বৌদ্ধাদের কাছ থেকে মিশ্র প্রতিক্রিয়া পায়। একই বছর তিনি হাস্যরসাত্মক স্বাধীন ছবি “ভুগি-উগি”তে পেজি পেনহেইমার ভূমিকায় অভিনয়ে করেন। যেটি ২৬শে জুন ২০০৯ এ “এডিনভার্গ ইন্টারন্যাশনাল ফিল্ম ফেস্টিভাল” এ দেখানো হয় এবং যুক্তরাষ্ট্রের হলগুলোতে ২৫শে এপ্রিল ২০১০ এ মুক্তি পায়। ২০০৯ এর শুরুর দিকে মার্চ মাসে পরিচালক জ্যাক সিন্ডার থাকে প্রধান অভিনেত্রী হিসাবে “সাকার পাঞ্চ” ছবিতে বেবি ডল ভূমিকায় অভিনয়ের আমন্ত্রণ জানান, কিন্তু “বিগ লাভ” এর জন্য পূর্বনির্ধারিত সময়ের জন্য ছবিটিতে অভিনয় করতে পারেননি।
চানিং টাতুম এর বিপরীতে সাইফ্রেড “ডিয়ার জন” (২০১০) ছবিতে অভিনয় করেন যেটি নিকলাস স্পার্ক এর লেখা উপন্যাস “ডিয়ার জন” থেকে নির্মিত হয়। ছবিটি সমালোচকদের কাছে থেকে নেতিবাচক সমালোচনা পায়। ছবির জন্য “লিটল হাউজ” নামে একটি গান সাইফ্রেড নিজে রচনা করেন এবং গান যা “ডিয়ার জন” এর অফিসিয়াল সাউন্ডট্রাক হিসাবে স্বীকৃতি দেয়া হয়। সমালোচকদের অবজ্ঞার পরেও “ডিয়ার জন” বক্স অফিস বাজিমাত করে, এটি প্রথম ছবি যেটি “আবাতার”(২০০৯) এর বক্স অফিস রেকর্ড ভেঙ্গে যুক্তরাষ্ট্র বক্স অফিসে প্রথম স্থান দখল করে এবং শুধুমাত্র যুক্তরাষ্ট্রে ৮০মিলিয়ন ইউএস ডলার এর আয় করে আর সারা বিশ্ব মিলিয়ে ১১৫ মিলিয়ন ইউএস ডলার এর আয় করে।


title: পিয়েদ্রা দেল সোল

text: পাথরটির আয়তন ৩৫৮ সেন্টিমিটার বা ১১.৭৫ ফুট এবং এর ঘনত্ব ৯৮ সেন্টিমিটার বা ৩.২২ ফুট। ওজন প্রায় ২৪ টন। স্পেনীয় অধিগ্রহণের স্বল্পকাল পর বিরাট আকৃতির এ ভাস্কর্যটি মেক্সিকো সিটির কেন্দ্রস্থল জোকালোয় পুঁতে রাখা হয়েছিল। অতঃপর ১৭ ডিসেম্বর, ১৭৯০ তারিখে মেক্সিকো সিটি ক্যাথেড্রাল পুণঃনির্মাণকালীন এটি পুণঃআবিষ্কৃত হয়। পুণঃআবিষ্কৃত হবার পর ক্যালেন্ডার স্টোনটি ক্যাথেড্রালের বাইরের দেয়ালে পুণঃস্থাপন করা হয়। ১৮৮৫ সাল পর্যন্ত এ অবস্থায় ছিল। অধিকাংশ গবেষকই মনে করেন, ১৫০২ থেকে ১৫২১ সময়কালের মধ্যে এ পাথরটির নকশা করা হয়। তবে, কেউ কেউ বিশ্বাস করেন যে, এটি ঐ সময়ের চেয়েও কয়েক দশক পূর্বেকার।


title: ট্যাবলয়েড

text: খসড়াভাবে একটি ট্যাবলয়েডের দৈর্ঘ্য-প্রস্থ ১৭ ইঞ্চি × ১১ ইঞ্চি (৪৩২ মি.মি × ২৭৯ মি.মি) হয়ে থাকে। সাধারণতঃ ব্রডশীটের অর্ধেক অংশ হিসেবে ট্যাবলয়েড চিহ্নিত হয়ে আছে। বিভ্রান্তি বৃদ্ধি পায় যখন অনেক ব্রডশীট আকৃতির সংবাদপত্রগুলোর খসড়া ২৯/ ইঞ্চি × ২৩/ ইঞ্চি (৭৪৯ মি.মি × ৫৯৭ মি.মি)। সুতরাং, খসড়াভাবে এ হিসেবে এর অর্ধেক দাঁড়ায় ১৫ ইঞ্চি × ১২ ইঞ্চি (৩৮১ মি.মি × ৩০৫ মি.মি) যা ১৭ ইঞ্চি × ১১ ইঞ্চি (৪৩২ মি.মি × ২৭৯ মি.মি) আকৃতির নয়।


title: চেস্টার রক লাইট

text: চেস্টার রক লাইট কংগ্রেসে $ ১৫,০০০ উপযোজন অংশ হিসেবে ১৮৮৯ সালে নির্মিত হয়েছিল যা একাধিক অন্যান্য আলোক সঙ্কেত সংযোজিত ছিল। কাঠামো সঠিক খরচ অজানা রয়ে গেছে। মূলত ২১ ফুট (৬.৪ মিটার) লম্বা কাঠের ষড়্ভুজাকার পিরামিড টাওয়ারে ৬ ষ্ঠ ক্রমের ফ্রেস্নেল লেন্স যুক্ত একটি কালো লণ্ঠন হিসেবে এটি নির্মাণ করা হয়েছিলো। ১৮৮৯ সালের ১ জুলাই একটি নির্দিষ্ট লাল বাতি সহ সর্বপ্রথম কাঠামটি প্রজ্বলিত হয়েছিলো যা ১৮৯২ সালের ১৫ই ডিসেম্বর একটি নির্দিষ্ট সাদা বাতি দ্বারা পরিবর্তিত হয়। আলোক তালিকা অনুসারে, আলোকবর্তিকাটি কানেকটিকাট নদীর পশ্চিম দিকে চেস্টার রক এবং কানেকটিকাটে ডিপ নদীর উত্তরাংশ থেকে .৭৫ মাইল (১.২১ কিঃমিঃ) দূরে অবস্থিত।


title: দ্য লাস্ট সাপার (লিওনার্দো দা ভিঞ্চি)

text: "দ্যা লাস্ট সাপার" দেয়ালচিত্রটি ৪৬০×৮৮০ সেন্টিমিটার আকারের (১৫ ফুট×২৯ফুট), এবং এটি শোভা পাচ্ছে ইতালির মিলানের সান্তা মারিয়া দে্লে গ্রাজির () ডাইনিং হলের পিছনের দেয়ালে। ছবিটির প্রাথমিক বিষয়বস্তু হলেন যিশুখ্রিষ্ট ও তাঁর বারোজন শিষ্য একত্রে নৈশভোজ সারছেন। খ্রিষ্টীয় ধারণানুযায়ী যিশুখ্রিষ্ট তাঁর বারোজন শিষ্যকে নিয়ে মৃত্যুর আগে যে শেষ নৈশভোজ সারেন তাই যিশুর শেষ নৈশভোজ নামে পরিচিত। এই ভোজে যিশু তাঁর বারোজন শিষ্যকে নিয়ে মদ পান করেন ও রুটি খান। নৈশভোজে যিশু ঘোষণা করেন এই শিষ্যদেরই একজন পরদিন তাঁর সাথে বিশ্বাসঘাতকতা করবে। আলোচ্য চিত্রে ফুটে ওঠেছে যিশু তার শিষ্যদেরকে এই কথাটি বলছেন আর তাঁরা নিজেদের মধ্যে বলাবলি করছে কে সে বিশ্বাসঘাতক।


title: মহাকাশ যানের মুখ্য ইঞ্জিন

text: ইঞ্জিনের  নজেল  লম্বায়  ১২১ ইঞ্চি (৩.১ মি.), মুখের ব্যাস ১০.৩ ইঞ্চি (০.২৬ মি.) এবং পশ্চাৎ অংশের মাপ ৯০.৭ ইঞ্চি (২.৩০ মি.)  নজেল  ঘন্টাকৃতির হয় এবং  এম সিসির  সাথে বোল্ট দিয়ে আটকান থাকে, যা    নামে পরিচিত। প্রকোষ্ঠ গুলোর চাপের কারণে  'আর এস-২৫'  এর অস্বাভাবিক প্রসারণ অনুপাত (প্রায় ৭৭.৫ : ১) থাকে। সমুদ্র সমতলে, এই অনুপাতের নজেলের  নির্গত শিখা ভিন্ন ভিন্ন দিকে প্রবাহিত হতে পারে ,যা মহাকাশ যানে নিয়ন্ত্রন জটিল করে এবং এর ক্ষতি করতে পারে। তাই রকেটডাইনের প্রকৌশলীরা  নজেলের দেয়ালের কোণ পরিবর্তন করে, পশ্চাৎ অংশে সরু করে দেন। এতে নিচের অংশের চাপ বেড়ে যায় এবং পরম চাপের মান ৪.৬-৫.৭ পিএসআই (৩২-৩৯ কিলো প্যাসকেল),  ভিন্ন দিকে প্রবাহ রোধ সম্ভব হয় । ভেতরের প্রবাহ নিম্নচাপে থাকে, যা প্রায় 2 পিএসআই (১৪ কিলো প্যাসকেল)বা এর কম। প্রতিটি নজেলের ভেতরের দেয়াল, পাশাপাশি জোড়া লাগান মরিচা রোধী ইস্পাতের নলের ভেতরের তরল হাইড্রোজেনের প্রবাহ দ্বারা শীতল করা হয়। মহাকাশ যানে, নজেলের সামনের প্রান্তে একটি সুরক্ষা বলয় ঝালাই করা থাকে যা থেকে নভো-খেয়াযানের সাথে যুক্ত তাপ সুরক্ষার আচ্ছাদন শুরু হয়। নজেলের  উন্মুক্ত দিকে তাপ সুরক্ষার আচ্ছাদন প্রয়োজন হয় উৎক্ষেপণ, উর্দ্ধগমণের সময়, পৃথিবীর কক্ষপথে এবং যাত্রার শুরুতে। আবরণটি ধাতুর পর্দা ও পাত দিয়ে ঢাকা থাকে যার মধ্যে চার স্তরের ধাতুর গোঁজ দেয়া থাকে।


title: জিব্রাল্টার আন্তর্জাতিক বিমানবন্দর

text:
জিব্রাল্টার আন্তর্জাতিকতে একটি টার্মিনাল রয়েছে। ২৫ সেপ্টেম্বর ২০১২ সকলে পুরানো টার্মিনালটি বন্ধ হয়ে যাওয়ার পরে ২৬ সেপ্টেম্বর ২০১২ সালে উড়ানগুলি নতুন টার্মিনালে স্থানান্তরিত হয়।
বিমানবন্দরে পুরনো টার্মিনালটি ১৯৫৯ সালে নির্মিত হয়েছিল এবং ১৯৯০ এর দশকের শেষ দিকে পুনর্নির্মাণ করা হয়েছিল। অনেক বছর ধরে, যাত্রীদের সংখ্যা মোকাবেলা করার জন্য এটি খুব ছোট ছিল। টার্মিনালের আকার ২০,০০০ বর্গমিটার (২,২২,০০০ বর্গফুট) ছিল এবং এতে ১০ টি চেক-ইন ডেস্ক, একটি লাগেজ কারজেল, একটি নিরাপত্তা গেট এবং দুটি প্রস্থান গেট ছিল। প্রস্থানের প্রবেশদ্বারগুলি যাত্রীকে একটি বাসে যাওয়ার অনুমতি দেয় যা তাদের নতুন স্টান্ডে নিয়ে যায়। ২৬ নভেম্বর ২০১২ সালে নতুন টার্মিনালের প্রথম পর্যায়টি খোলা হলে নতুন টার্মিনালের যাত্রা শুরু হয়। ২৫ সেপ্টেম্বর ২০১২ সালে পুরাতোন টার্মিনাল বন্ধ হয়।
যাত্রী সংখ্যা ক্রমবর্ধমান ভাবে বৃদ্ধির কারণে জিব্রাল্টার আন্তর্জাতিক বিমানবন্দরে [২4] একটি নতুন টার্মিনাল নির্মাণ করা হয়েছে। ২০০৯ সালে নতুন টার্মিনাল নির্মাণের পরিকল্পনা অনুমোদন করা হয়েছিল এবং ২০০৯ সালে এটি সমাপ্ত হয়েছিল। নতুন টার্মিনাল প্রথম পর্যায়টি কেবলমাত্র উড়ানগুলিরগুলি আগমনের জন্য ২৬ নভেম্বর ২০১১ তারিখে খোলা হয়েছিল। ২৬ সেপ্টেম্বর ২০১২ সালে উড়ান ছাড়ার জন্য নতুন টার্মিনালের দ্বিতীয় পর্যায়টি খোলা হয়।


title: ওশেন ভিলেজ ম্যারিনা, জিব্রাল্টার

text: ওশেন ভিলেজ ম্যারিনা এবং ম্যারিনা বে'র মোট বার্থ সংখ্যা ৩৩০ টি, এবং গভীরতা ৪.৫ মিটার (১৫ ফিট)।  ম্যারিনাটি ৯০ মিটার (৩০০ ফিট) থেকে ১০০ মিটার (৩৩০ ফিট) দৈর্ঘের জলযান ধারণ করতে পারে।   বর্তমানে ম্যারিনায় কিছু প্রিমিয়ার বার্থ রয়েছে, যেগুলো বেশিরভাগই ১৮ মিটার (৫৯ ফিট) থেকে ২৫ মিটার (৮২ ফিট) দৈর্ঘের, যদিও সবচেয়ে বড়টায় ৮০ মিটার (২৬০ ফিট০ দৈর্ঘের জাহাজও নোঙর করতে পারে।  জিব্রাল্টারের ইয়ট নোঙর করার বার্থটি ২০০৫ সালে বন্ধ হয়ে যায় এবং বর্তমানে কাস্টমসের সকল কাজ প্রতিটি বন্দর নিজেই করে থাকে।  ওশেন ভিলেজ ম্যারিনার প্রতিটি বার্থে বর্তমানে পানি, বিদ্যুৎ, স্যাটেলাইট টেলিভিশন, টেলিফোন, ফ্যাক্স এবং ওয়াই-ফাই সুবিধা রয়েছে। অন্যান্য সুবিধার মাঝে রয়েছে লন্ড্রি এবং কর্মচারী সুবিধা। গ্যাসোলিন এবং ডিজেল পাওয়া যায় কুয়েসাইড এ।


title: ওশেন ভিলেজ ম্যারিনা, জিব্রাল্টার

text: ওশেন ভিলেজ ম্যারিনা এবং সংলগ্ন ম্যারিনা বে'তে মোট বার্থের (জাহাজ বা নৌকা বাঁধার জায়গা) সংখ্যা ৩৩০ টি। বন্দরে সাগরের গভীরতা ৪.৫ মিটার (১৫ ফিট)। ম্যারিনায় ৯০ মিটার (৩০০ ফিট) থেকে শুরু করে ১০০ মিটার (৩৩০ ফিট) পর্যন্ত দৈর্ঘের জাহাজের জায়গা হতে পারে। এখানে তিনটি আবাসিক টাওয়ার রয়েছে, যেগুলোর নীল কাচে মোড়ানো ব্যালকনি থেকে ম্যারিনা দেখা যায়। এগুলো হলঃ গ্র্যান্ড ওশে্ন প্লাজা, ইমপেরিয়াল প্লাজা এবং ম্যাজেস্টিক প্লাজা। ২০১২ সালের ৪ জুন তারিখে ওশেন ভিলেজ ম্যারিনায় ১৬১ টি জলযান নোঙর করে। এর উদ্দেশ্য ছিল রানী দ্বিতীয় এলিজাবেথ এর রাজত্বের ষাট বছর পূর্তির হীরক জয়ন্তি পালন করা।


title: লিবার্টি বেল (পোর্টল্যান্ড, ওরেগন)

text: ১ টন (৯১০ কেজি) ওজনের এই ভাস্কর্যটি বেস্ট জেনুইন বেল মেটাল, শতকরা ১৬ ভাগ (কমপক্ষে) তামার সংকর ধাতু দিয়ে নির্মিত। আকারের দিক থেকে এটি ছিলো আনুমানিক । এটি একটি আনুভূমিক কড়িকাঠে ঝোলানো ছিলো এবং দুটি ভি আকৃতির কড়িকাঠ সাহায্যের জন্য ছিলো। ভিত্তিটি তৈরি করা হয়েছিল ইট, ধাতু (ষ্টীল) এবং কাঠ (মেহগনি) দিয়ে যার আনুমানিক আকৃতি ছিল । এর পশ্চিম পাশে লেখাছিল "পাস এন্ড স্টো / ফিলাডা / এম,ডি,সি,সি,এল,আই,আই,আই" (। ঘন্টাটির উপরের দিকে লেখা ছিলো "প্রোক্লেইম লিবার্টি থ্রু আউট অল দ্যা ল্যান্ড আনটু অল দ্যা ইনহ্যাবিট্যান্টস দেয়ার অফ লেভ. এক্স,এক্স ভি,ভি,এক্স / বাই দ্যা অর্ডার অব দ্যা অ্যাসেম্বলি অব দ্যা প্রভিন্স অব দ্যা পেনসিলভিনিয়া ফর দ্যা স্টেট হাউস ইন ফিলাডা।" প্রতিষ্ঠাতার চিহ্নও আছে এতে। স্মিথসোনিয়ান এই ভাস্কর্যটিকে রুপকধর্মী শ্রেনীতে স্থান দিয়েছেন যা স্বাধীনতাকে রুপায়িত করে। ঘন্টাটি পোর্টল্যান্ডের প্রকাশিত হেঁটে ভ্রমনের স্থানের তালিকায় স্থান পেয়েছে।


title: রোজ গার্ডেন

text:
২২ বিঘা জমির উপর স্থাপিত হয়েছিল রোজ গার্ডেন প্যালেস। ভবনটির মোট আয়তন সাত হাজার বর্গফুট। উচ্চতায় পঁয়তাল্লিশ ফুট। ছয়টি সুদৃঢ় থামের উপর এই প্রাসাদটি স্থাপিত। প্রতিটি থামে লতাপাতার কারুকাজ করা। প্রাসাদটির স্থাপত্যে করিন্থীয়-গ্রীক শৈলী অনুসরণ করা হয়েছে। এছাড়া বাগানটি সুদৃশ্য ফোয়ারা, পাথরের মূর্তি ইত্যাদি দ্বারা সজ্জিত ছিল। মূল ভবনের দ্বিতীয় তলায় পাঁচটি কামরা আর একটি বড় নাচঘর আছে। নিচতলায় আছে আটটি কামরা।
রোজ গার্ডেন প্যালেসের পশ্চিম ও উত্তর দিকের দেয়ালের মধ্যবর্তী অংশে দুটি মূল ফটক আছে। প্রবেশ ও বর্হিগমনের জন্য স্থাপিত পশ্চিম দিকের ফটক দিয়ে প্রবেশ করলে প্রথমেই আছে একটি বিস্তীর্ণ খোলা প্রাঙ্গণ। এখানে মঞ্চের ওপর দণ্ডায়মান নারী মূর্তি স্থাপন করা হয়েছে। পূর্বাংশের মধ্যবর্তী স্থানে রয়েছে একটি আয়তকার পুকুর। পুকুরের পূর্ব ও পশ্চিম পাশের মাঝামাঝি একটি করে বাঁধানো পাকা ঘাট আছে।
এর পূর্ব দিকে আছে পশ্চিমমুখী একটি দোতলা ইমারত যার বর্তমান নাম ‘রশিদ মঞ্জিল’। রশিদ মঞ্জিলের প্রবেশপথের সামনের চত্বরে ইট ও সিমেন্ট নির্মিত একটি সুন্দর ফোয়ারা রয়েছে। একটি সাত ধাপ বিশিষ্ট সিঁড়ি দিয়ে রশিদ মঞ্জিলের প্রথম তলায় যেতে হয়। এর সামনের দিকের মাঝামাঝি অংশের প্রতি কোঠার পাশাপাশি তিনটি খিলান দরজা আছে। ওপরের তলায় প্রতিটি খিলানের ওপর একটি করে পডিয়াম আছে। টিমপেনামগুলো লতাপাতার নকশা এবংবেলজিয়ামে তৈরী রঙিন কাচ দিয়ে শোভিত। এর সামনে আছে বাইরের দিকে উপবৃত্তাকার ঝুল বারান্দা। এর দুপাশে একটি করে করিনথীয় পিলার আছে। পিলারগুলোর দুই পাশের অংশে প্রতি তলায় আছে একটি করে দরজা। এদের প্রতিটির কাঠের পাল্লার ভ্যানিশিং ব্লাইন্ড ও টিমপেনামে লতাপাতার নকশা দেখা যায় এবং সামনেই অপ্রশস্ত উন্মুক্ত ঝুল বারান্দা রয়েছে।এর ওপরের অংশে কার্নিস বক্রাকার যা বেলস্ট্রেড নকশা শোভিত। মধ্যবর্তী অংশ ছাদের সামনের ভাগে আছে আট কোণা এবং খিলান সম্বলিত বড় আকারের ছত্রী। এর ছাদ রয়েছে অর্ধগোলাকৃতি একটি গম্বুজে। ইমারতটির দুই কোণে দুটি করিনথীয় পিলার আছে এদের ওপরে দিকেও ছত্রী নকশা আছে। প্রতি তলায় মোট ১৩টি ছোট ও বড় আকারের কোঠা আছে। প্রথম তলায় প্রবেশের পর পশ্চিমাংশের বাম দিকে আছে ওপরের তলায় যাওয়ার জন্য বৃত্তাকার সিঁড়ি।


title: যৌন বৈচিত্র্য

text: উদাহরণস্বরূপ, কিছু লোক হয়তোবা বিষমকামী ও উভকামীর মধ্যবর্তী একটি যৌন অভিমুখিতা (বিষম-নমনীয়) অনুভব করতে পারে অথবা সমকামী ও উভকামীর মধ্যবর্তী (সম-নমনীয়)। এটি সময়ের সাথে সাথে পরিবর্তিতও হতে পারে, অথবা এমন অভিমুখিতা হতে পারে যা শুধু পুরুষ কিংবা নারী নয়, বরঞ্চ যৌনতা ও লিঙ্গের সকল বর্ণালীর প্রতি আকৃষ্ট হতে পারে (সর্বকামী)। অন্যভাবে বললে, উভকামিতার মধ্যেই একটি বিশাল সাঙ্কেতিক ও পছন্দের বৈচিত্র্য বিদ্যমান যা অনন্য বিষমকামিতা থেকে একটি পূর্ণ সমকামিতা পর্যন্ত বিস্তৃত (কিংসলে স্কেল)।


title: বৈজ্ঞানিক পদ্ধতি

text: একজন বিজ্ঞানীর পক্ষে যেহেতু পরীক্ষার সাথে সম্পর্কিত "সবকিছু" নথিভুক্ত করা সম্ভব না, তাই শুধু প্রাসঙ্গিক বিষয়াদিই প্রকাশ করা হয়। এর ফলে পরে আপাতঃদৃষ্টিতে অপ্রাসঙ্গিক কোন তথ্য চাইলে সমস্যা দেখা দিতে পারে। উদাহরণস্বরুপ, হাইন্‌রিশ হের্ৎস ম্যাক্সওয়েলের সমীকরণ পরীক্ষা করার জন্য ব্যবহৃত কক্ষের আয়তন প্রকাশ করেননি, কিন্তু পরে দেখা গিয়েছে যে এর ফলে পরীক্ষার ফলাফলের বিচ্যুতিটি খুবই কম। সমস্যা হল যে প্রকাশের জন্য পরীক্ষার পারিপার্শ্বিক অবস্থা নিরুপণের জন্য তত্ত্বের কিছুকে অংশকে সত্য ধরে অগ্রসর হতে হয়। একারণে পর্যবেক্ষণগুলোকে মাঝেমাঝে “তত্ত্ব ভারাক্রান্ত” হিসেবে অভিহিত করা হয়।


title: প্রেম অভিমুখিতা

text: প্রেম অভিমুখিতাকে স্নেহময় অভিমুখিতাও (affectional orientation) বলা যায়। এর মাধ্যমে ইঙ্গিত করা হয়, কোনো ব্যক্তির যৌনতা বা লিঙ্গের প্রতি তার প্রেমময় সম্পর্ক বা প্রেমে পরাকে। একে "যৌন অভিমুখিতার" বিকল্প হিসাবে ব্যবহার করা হয় এবং সেই দৃষ্টিকোণ থেকে যৌন আকর্ষণ এইসবকিছু নিয়ে গঠিত এক বৃহৎ পরিসরেরই অংশ। উদাহরণস্বরুপ, একজন সর্বকামী ব্যক্তি বিবেচনাহীন ভাবে; নারী-পুরুষ উভয়ের ক্ষেত্রে যৌন আকর্ষণ অনুভব করতে পারে। কিন্তু অন্তরঙ্গ ভালোবাসা অনুভব করে, শুধুমাত্র নারীর ক্ষেত্রে, এমনটাও হতে পারে। নিষ্কামী মানুষদের জন্য প্রেমময় অভিমুখিতা; নিজের আকর্ষণ প্রকাশের জন্য যৌন অভিমুখিতার চেয়ে অনেক বেশি সহজময়।


title: মনোরোগ বিজ্ঞান

text: কয়েকটি উদাহরণ: অহেতুক সন্দেহবাতিকতা, যেমন কারো কোনো অপকার করা, কোনো রোগীকে অনুসরণ করে থাকা বলে ভাবা, পত্নী বা স্বামী অন্যের সাথে সম্বন্ধ স্থাপন করা বলে ভুল ভাবা, নিজের চিন্তা অন্য মানুষ জানতে পরে বলে ভাবা, কোনো শক্তি রোগীকে অনবরত নিয়ন্ত্রণ করে বলে ভাবা, একটি বিষয় বলতে আরম্ভ করে অন্য বিষয়ে চলে যাওয়া, কথার মধ্যে রয়ে যাওয়া ইত্যাদি।আমরা ইন্দ্রিয়ের মাধ্যমে বাইরের পৃথিবীর খবরাখবর রাখি এবং সেই মর্মেই আমাদের ব্যবহারের পরিবর্তন হয়ে থাকে। যেকোনো উৎসের খবর আমাদের ইন্দ্রিয় দ্বারা পাওয়াকে সংবেদ বা sensation বলা হয়। একটি সংবেদ আমাদের মস্তিষ্ক বিশ্লেষন করে ব্যাখ্যা করার পরে আমি বুঝতে পারি তার অর্থ কি, সেই প্রক্রিয়াটিকে বিভ্রম বা perception বলা হয়।


title: মুখমণ্ডল শনাক্তকরণ পদ্ধতি

text: কিছু মুখ শনাক্তকরণ অ্যালগরিদম মুখের একটি চিত্র থেকে খসড়া, বা বৈশিষ্ট্য আহরণ দ্বারা মুখের বৈশিষ্ট্য শনাক্ত করে থাকে। উদাহরণস্বরূপ, একটি অ্যালগরিদম আপেক্ষিক অবস্থান, আকার, এবং / অথবা চোখ, নাক, এবং চোয়ালের আকৃতি বিশ্লেষণ করতে পারে। এই বৈশিষ্ট্যগুলি তখন মিলিত বৈশিষ্ট্যগুলির সাথে অন্যান্য চিত্রগুলি অনুসন্ধান করতে ব্যবহৃত হয়। অন্যান্য অ্যালগরিদম মুখের ছবির একটি গ্যালারি নর্মালাইজ করে এবং তারপর মুখের ডাটা সংকুচিত করে, শুধুমাত্র ইমেজটিতে ডাটা সংরক্ষণ করে যা মুখের স্বীকৃতির জন্য উপযোগী। তারপর একটি প্রমাণিত ছবির সঙ্গে মুখের তথ্য তুলনা করা হয়। সর্বাপেক্ষা সফলতম পদ্ধতিগলির মধ্যে একটি হল টেমপ্লেট শনাক্তকরণ, যা মিলে যাওয়া কৌশলগুলির উপর ভিত্তি করে নির্দিষ্ট বৈশিষ্ট্যগুলির একটি সেট প্রয়োগ করে, এবং একটি সংকুচিত মুখের উপস্থাপনা প্রদান করে।


title: বিস্ময় (আবেগ)

text:
বিস্ময়ে অ-মৌখিক প্রতিক্রিয়া কণ্ঠস্বর আনতি, দূরত্ব, সময়, পরিবেশ, আয়তন, হার, গুণমান, ধ্বনিতীক্ষ্ণতা, কথনশৈলী, এবং এমনকি একজন ব্যক্তি কর্তৃক বিস্ময় ঘটাতে প্রদত্ত চাক্ষুষ যোগাযোগের মাত্রা দ্বারা প্রভাবিত হতে পারে। এই অ-মৌখিক ইঙ্গিতসমূহ অনুভূত বিস্ময়ের একটি ইতিবাচক বা নেতিবাচক যোজক থাকবে কিনা এবং কি মাত্রায় বিস্ময় ব্যক্তিবিশেষ দ্বারা প্রবর্তিত হবে তা সংজ্ঞায়িত করতে সাহায্য করে।
ভাষাতত্ত্ব বিস্ময় প্রণয়নে একটি ভূমিকা পালন করতে পারে। ভাষা প্রত্যাশিত তত্ত্ব (এল.ই.টি.) তে বলা হয়েছে যে, মানুষ একটি প্রদত্ত পরিস্থিতিতে একটি ভাষা যথাযথ ব্যবহারের বিষয়ে নিয়ম এবং প্রত্যাশাসমূহের উন্নয়ন সাধন করে। যখন মৌখিক ভাষার নিয়ম বা প্রত্যাশাসমূহ লঙ্ঘিত হয়, তখন বিস্ময় ঘটতে পারে। EVT মডেল সমর্থন করে যে, প্রত্যাশা শব্দগতভাবে লঙ্ঘন করা যেতে পারে এবং এই লঙ্ঘন ব্যক্তিবিশেষে বিস্ময়ের একটি কারণ হতে পারে। বিস্ময় উদ্রেকপ্রবণ মৌখিক ভাষার প্রত্যাশাগুলো অনুপূরক শব্দ, চিৎকার, তীক্ষ্ণ আর্তনাদ, এবং কষ্টপূর্বক শ্বাসগ্রহণকে অন্তর্ভুক্ত করতে পারে, কিন্তু এগুলিতেই সীমাবদ্ধ নয়।
মৌখিক ভাষার উপরোক্ত প্রত্যাশাসমূহ আরো ঘনিষ্ঠভাবে বিস্ময়ের নেতিবাচক অভীষ্টের সাথে সংশ্লিষ্ট, কিন্তু এর পাশাপাশি ইতিবাচক বিস্ময় মৌখিক মিথষ্ক্রিয়া থেকেও ঘটতে পারে। প্রত্যাশার একটি ইতিবাচক লঙ্ঘন এমন একটি ইতিবাচক বিস্ময় হতে পারে যে, কম বিশ্বাসযোগ্য উৎসের একটি প্ররোচনামূলক যুক্তি যা বিশ্বাসের পরিবর্তন বা আবেগে পরিণত হয় যাতে বক্তাদের বিশ্বাসযোগ্যতা বাড়ে, তাকে অন্তর্ভুক্ত করতে পারে। একটি কম বিশ্বাসযোগ্য উৎস থেকে একটি উচ্চ বিশ্বাসযোগ্য উৎসে স্থানান্তর ব্যক্তিসমূহের মধ্যে একটি ইতিবাচক বিস্ময় প্রকাশ করতে পারে। কথিত বক্তা দ্বারা প্ররোচিত হওয়ার কার্যটি একটি ইতিবাচক বিস্ময় প্রকাশ করতে পারে, যেমন একজন ব্যক্তিবিশেষের বক্তা সম্বন্ধে অনুভূত খুব কম একটি বিশ্বাসযোগ্যতার থেকে প্রকাশিত পরিবর্তন এবং বিশ্বাসের অথবা আবেগের পরিবর্তন বিস্ময়টি ঘটায়।
বিস্ময়ের শারীরবৃত্তীয় প্রতিক্রিয়া আকস্মিক প্রতিক্রিয়ার শ্রেণীবিভাগের আওতায় পড়ে। বিস্ময় বা আকস্মিক প্রতিক্রিয়ার প্রধান কাজ একটি চলমান কর্মকে ছিন্ন করা এবং একটি নতুন, সম্ভবত উল্লেখযোগ্য ঘটনার প্রতি মনোযোগ দৃষ্টিভঙ্গির পরিবর্তন ঘটানো। নতুন উদ্দীপকের প্রতি কেন্দ্রবিন্দুর একটি স্বয়ংক্রিয় পুনর্নির্দেশনা থাকে এবং, একটি সংক্ষিপ্ত মুহূর্তের জন্য, ইহা মাংসপেশীর বিশেষ করে ঘাড়ের পেশীর প্রসারণ ঘটায়। গবেষণায় দেখা গেছে যে, এই প্রতিক্রিয়া অত্যন্ত দ্রুততায়, তথ্য পনসে পৌঁছানোর (এই ক্ষেত্রে একটি প্রচণ্ড শব্দে) ৩ থেকে ৮ মিলিসেকেন্ডের মধ্যে এবং সম্পূর্ণ আকস্মিক প্রতিবর্ত ঘটার এক সেকেন্ডের কম দুই দশমাংশের মধ্যে সংঘটিত হয়।


title: কৃত্রিম বুদ্ধিমত্তা

text: মানুষ অনেক কিছু জানে তা মূলত "কাজের অনুমান" রূপে মূল্যায়ন করা হয়। উদাহরণস্বরূপ, যদি একটি পাখির কথা আলোচনায় আসে তবে মানুষ সাধারণত একটি প্রাণীকে চিত্রিত করে যার কোন বিশেষ আকার, চিহ্ন আছে এবং যারা উড়তে পারে । এই সমস্ত জিনিসগুলির মধ্যে কোনটিই সব পাখিগুলি সম্পর্কে সত্য নয়। জন ম্যাকার্থি ১৯৬৯ সালে এই সমস্যাটি চিহ্নিত করেছিলেন যোগ্যতার সমস্যা হিসাবে: কোনও কমনসেন্স রুলের জন্য যে এআই গবেষকেরা প্রতিনিধিত্ব করে, সেখানে বেশ কিছু ব্যতিক্রম রয়েছে। বিমূর্ত লজিকের জন্য যা প্রয়োজনের তার প্রায় কোন কিছুই সত্য বা মিথ্যা নয়। এআই গবেষণা এই সমস্যার সমাধানের জন্য অনেক পথ পর্যটন করেছে।


title: কৃত্রিম বুদ্ধিমত্তা

text: মেশিনগুলি ক্রমবর্ধমানভাবে সক্ষম হয়ে উঠে তখন মানসিক সুবিধার জন্য বুদ্ধিমত্তাকে সংজ্ঞা থেকে সরিয়ে ফেলার প্রয়োজন হয়। উদাহরণস্বরূপ, অপটিক্যাল অক্ষর স্বীকৃতিটি "কৃত্রিম বুদ্ধিমত্তার" উদাহরণ হিসাবে আর অনুভূত হয় না, তখন এটি একটি রুটিন প্রযুক্তি হয়ে ওঠে। বর্তমানে যে সক্ষমতাগুলোকে শ্রেণীবদ্ধ করা হয়েছে সেগুলি মানুষের বক্তব্যকে সফলভাবে বুঝতে পারে, কৌশলগত গেম সিস্টেম (যেমন দাবা এবং যাওয়া) উচ্চতর স্তরের প্রতিযোগিতায় অংশগ্রহণ করতে পারে, স্বয়ংক্রিয়ভাবে গাড়ি চালাতে পারে, সামরিক সিমুলেশন এবং জটিল উপাত্ত ব্যাখ্যা করতে পারে।


title: প্রেরণা

text: মনঃসমীক্ষক নির্দেশ অনুযায়ী কিছু ব্যবহার এত স্বয়ংক্রিয় যে তার পিছনের কারণ সবসময় ব্যক্তিমানুষের মনে উপলব্ধ থাকে না। উদাহরণ হিসেবে নেওয়া যেতে পারে নেশাগ্রস্ত ধুমপায়ী, কখনো সব-শ্রদ্ধা রক্ষা করা খুব গুরুত্বপূর্ণ হয়ে এবং কোনো কাজের পিছনের উদ্দেশ্য এতটাই ঝুঁকিপূর্ণ হয় যে সহজভাবে তা বোঝা যায় না, আসলে তারা ছদ্মবেশে লুকিয়ে বা দমিত অবস্থায় থাকে। এরকম একটি ছদ্মবেশ বা প্রতিরক্ষার উপায় হচ্ছে যুক্তি প্রয়োগ পদ্ধতি বা "বুঝিয়ে বলা". অন্যটি হচ্ছে নিজের দোষ অন্যের ঘরে চাপানো. "মার মনে হয় আমারই দোষ ", পরিণত হয় "এটা অর দোষ; ও খুব স্বার্থপর"। শক্তিশালী এবং সামাজিকভাবে স্বীকৃত উদ্দেশ্য দমন করে রাখলে তার ফলস্বরূপ এই দমিত প্রবণতার ঠিক বিপরীত দিকটি প্রত্যক্ষ্য ব্যবহারে ধরা পড়ে। যেমন একটি কর্মছারী যে তার উর্দ্ধতন কর্তাকে অপছন্দ করে কিন্তু বেশি কাজ করে দেখাতে চায় যে তাকে খুব সম্মান করে চলে।


title: সামুদ্রিক প্রত্নতত্ত্ব

text: সমুদ্র শয্যা অনেকসময় নিমজ্জিত ঐতিহাসিক নিদর্শনের জন্য অত্যন্ত প্রতিকূল পরিবেশ তৈরী করে এরকম অনেক উদাহরণ আছে। সবচেয়ে উল্লেখযোগ্য হচ্ছে "আরএমএস টাইটানিক", গভীর জলে তুলনামূলকভাবে কম ডুবন্তকাল, তাই ক্যালসিয়াম ক্ষয় হয়নি। শক্তিশালী এবং তুলনামূলকভাবে অক্ষত অবস্থায় পাওয়া গেছে, তবে ইতোমধ্যে এর ইস্পাত ও লৌহনির্মিত কাঠামোয় যথাযোগ্য অপরিবর্তনীয় অবনতি দেখা দিয়েছে। এরূপ অবনতি অবশ্যম্ভাবীরূপে চলতে থাকলে তথ্য চিরতরে হারিয়ে যাবে, বস্তুর চিহ্ন ধ্বংস হয়ে যাবে এবং ভাঙা কাঠামো শতাব্দীর পরে আটলান্টিক মহাসাগর মেঝেতে সম্পূর্ণ নিশ্চিহ্ন হয়ে যাবে। নিদর্শনসমূহের মধ্যে তুলনা করে দেখা গেছে সমস্ত লোহা ও ইস্পাত নির্মিত জাহাজ অত্যন্ত অক্সিজেনসমৃদ্ধ পরিবেশে ক্ষয় হতে থাকে এবং তাদের ইঞ্জিন এবং অন্যান্য যন্ত্রপাতি সাগরের মাটির উপরে থাকা পর্যন্ত এটা চলতে থাকে। যেখানে সময়ের পরে এটা টিকে থাকে সেখানে লৌহ বা ইস্পাত কাঠামো ভংগুর দশায় থাকে। ক্ষয়িত পণ্যে আর কোন ধাতু অবশিষ্ট থাকেনা। ১৯৭০ সালে "USS Monitor" এ পাওয়া যায়। সিটু সংরক্ষিত অঞ্চল থেকে উত্তোলনের প্রচেষ্টা চালানো হয়। কিন্তু কাঠামোটির ক্ষয় এত দ্রুত হচ্ছিলো যে শুধুমাত্র তার চুড়াটি নেওয়া যায়। বাকি সব ধ্বংস হয়ে যায়।


title: পাখির বাচালতা

text: গান সাধারণত বিশিষ্ট perches থেকে বিতরণ করা হয়, উড়ন্ত যখন কিছু প্রজাতি গান করতে পারে, যদিও Syrinx ব্যবহারের বিরোধিতা হিসাবে যান্ত্রিক উপায়ে শব্দের উৎপাদন চার্লস ডারউইন, যান্ত্রিক শব্দের এবং আরো সম্প্রতি সোনাটি দ্বারা বিভিন্ন ধরনের মিউজিক্যাল মিউজিককে বলা হয়। শব্দটি সোনাতে বর্ণিত হয়েছে নন-কণ্ঠ্য শব্দগুলির উৎপত্তি যা ইচ্ছাকৃতভাবে নিয়ন্ত্রিত সংলাপের সংকেত, যা বিল, উইংস, লেজ, পায়ের এবং শরীরের পালকগুলির মতো অ-সেরীয় স্তরের গঠন ব্যবহার করে উত্পন্ন হয়।


title: ইসলামি দর্শন

text: "পশু এবং পাখির জগতের দিকে লক্ষ্য করুন। শক্তি, সাহস এবং যথাযথ সরঞ্জামসমূহ [অর্গান] সহ [প্রতিরক্ষা] এবং দৈনন্দিন জীবনের জন্য প্রয়োজনীয় সব বিষয় তাদের আছে, [...] এইসব অঙ্গগুলি হল তাদের জন্য বাস্তব অস্ত্র। [...] ।] উদাহরণস্বরূপ, শিং-বর্শা, দাঁত এবং চোয়াল-ছুরি এবং সুই, পা এবং খুঁড়া-গদা। কিছু প্রাণীর শিং এবং সূঁচ তীরের অনুরূপ। [...] যেসব প্রাণীদের প্রতিরক্ষার কোন উপায় নেই (যেমন গাজেল এবং ফক্স) উড়া এবং চালাকির সাহায্যে নিজেদের আত্মরক্ষা করে। [...] এদের মধ্যে কিছু উদাহরণস্বরূপ, মৌমাছি, পিঁপড়া এবং কিছু পাখির প্রজাতি আছে যারা নিজেদের রক্ষা করার জন্য এবং একে অপরের সাহায্য করার জন্য সম্প্রদায়ের মধ্যে দলবদ্ধভাবে বসবাস করে। "


title: পক্ষী উড্ডয়নের উৎপত্তি

text: পাউন্সিং প্রোঅ্যাভিস মতবাদ সর্বপ্রথম ১৯৯৯ সালে গার্নার, টেইলর ও টমাস প্রদান করেন। তাদের মতে, পাখিরা আসলে শিকারী প্রাণী থেকে উদ্ভূত হয়েছে যারা উঁচু স্থান থেকে অ্যাম্বুশ করে শিকার করত। এ সময় তারা তাদের সামনের দুই উপাঙ্গ ব্যবহার করত শিকার আকড়ে ধরার কাজে। প্রথম দিকে তারা শিকারকে টেনে নিয়ে যেত। পরে শিকার বহন করে নিয়ে যেত। শিকার ধরার সময় যে সময়টুকু এরা শূণ্যে ভেসে থাকত, সে সময় তাদের সামনের উপাঙ্গের গতি-প্রকৃতি ও গঠনের ব্যাপক পরিবর্তন সাধিত হয়। শিকার বহন করার করার জন্য তখন তারা পেছনের উপাঙ্গ ব্যবহার করা শুরু করে এবং সামনের উপাঙ্গ একসময় ডানা বা ডানার মত অঙ্গে রূপান্তরিত হয়।


title: চঞ্চু

text: পাখির ঠোঁটঃ ঠোঁট, চঞ্চু অথবা রাস্ট্রাম পাখির শরীরের একটি বাহ্যিক গঠন অঙ্গ। এটি সাধারণত খাওয়া এবং বিন্যাস করা, কোন বস্তুকে পরিপাটি করা,শিকার ধরা, লড়াই, খাবার অনুসন্ধান, খুনসুটি করা ও বাচ্চাকে খাওয়ানোর কাজে ব্যবহৃত হয়৷ কিছু ডিকাইনোডোন্টস প্রজাতির প্রাণীর ক্ষেত্রেও একই রকম মুখের অঙ্গ বোঝাতে ঠোঁট বা রস্ট্রাম পরিভাষাটি ব্যবহৃত হয়। যেমনঃ ওরনিথিসিয়্যান্স, সেফালোপডস, চেটাচিন্স, বিলফিসেস, কচ্ছপ, বেঙাচি এবং সাইরেন৷


title: প্রাণী উপাসনা

text: শাম্যানবৃত্তিতে প্রাণী আত্মার উদাহরণ আসে ইয়েনিসেই ওস্তিয়াক্স সংস্কৃতি থেকে। একটি আরোগ্য প্রক্রিয়ায়, একজন শাম্যান কিছু সংখ্যক প্রাণী আত্মাকে আহ্বান করেন তাকে সাহায্য করার জন্যে। এইসব আত্মা শাম্যানকে অধিকার করে না; তিনি তাদের যে কোন সময় বহিষ্কৃত করতে স্বাধীন (Waida, 1983, পৃ. ২২৩)। তার শরীর পুরো স্থানে লাফ দিতে শুরু করে, তার আত্মা জাগ্রত হচ্ছে, পৃথিবী ত্যাগ করছে এবং উপরে আকাশে যাচ্ছে, তার প্রতীক হিসেবে। এটি একটি পাখির আত্মা যা তাকে বায়ুমণ্ডলে উঠিয়ে নিচ্ছে এবং সে চিৎকার করে যেন তা তাকে আরও ওপরে নিয়ে যায় যাতে সে আরও অনেকদূর দেখতে পায়। এডলফ ফ্রেড্রিখের ভাষ্যনুযায়ী, এই সময় শাম্যানের স্বত্বা, আসলে, তার শরীরের চৌকাঠ পার হওয়া সেই পাখির আত্মায় রূপান্তরিত হয়েছে (Waida, 1983, পৃ. ২২৩)। সে যা খুঁজছিল তা অবশেষে দেখতে পায়, তার অসুস্থ রোগীর আত্মা। তখনও তাকে সাহায্য করছে, প্রাণী আত্মারা শাম্যানকে রোগীর আত্মার কাছে বয়ে নিয়ে যায়। শাম্যান তা পুনরুদ্ধার করে এবং তা তার উপযুক্ত স্থানে ফিরিয়ে দেয়, রোগীকে আরোগ্য করে। প্রাণী আত্মার উপস্থিতি ব্যতিত, শাম্যান এ ধরণের প্রচেষ্টা অর্জন করতে পারত না (Waida, 1983, পৃ. ২৩১)।


title: পাখির উড্ডয়ন

text: উড্ডয়ন পৃথিবীর বেশিরভাগ পাখির চলাফেরা করার সবচেয়ে প্রচলিত পদ্ধতি। খাদ্য সংগ্রহ, প্রজনন, শিকারীর হাত থেকে রক্ষা ইত্যাদি বিভিন্ন কাজে পাখির উড্ডয়ন ক্ষমতা অত্যন্ত প্রয়োজনীয়। পাখির শারীরিক গঠন এমনভাবে অভিযোজিত হয়েছে যাতে উড়ে বেড়াতে সহজ হয়। সামনের দু'টি উপাঙ্গ বহু বছরের বিবর্তনে অভিযোজিত হয়ে ডানায় রূপান্তরিত হয়েছে এবং এই ডানার বিভিন্ন ব্যবহারের ফলেই পাখি আকাশে ভেসে বেড়াতে পারে।


title: পালক

text: পাখির শরীরের বেশিরভাগ অংশ পালক দ্বারা আবৃত হলেও ত্বকের সবখান থেকে পালকের উৎপত্তি হয় না। ত্বকের নির্দিষ্ট অবস্থান থেকে নির্দিষ্ট বিন্যাসে পালকের উদ্ভব হয়। পাখির ত্বকে পালকের বিন্যাস বা বিস্তারকে টেরিলোসিস বলে। উড়বার ক্ষমতাহীন পাখি, যেমন পেঙ্গুইন এবং স্ট্রুথিওনিফর্মিস বর্গের পাখিদের পালক ত্বকে সমভাবে বিস্তৃত থাকে। কিন্তু উড়তে সক্ষম পাখিদের পালক ত্বকের নির্দিষ্ট এলাকায় অঞ্চলভিত্তিকভাবে বা পট্টি আকারে বিস্তৃত থাকে। এ ধরনের বিন্যাসকে "টেরিলি" বলে। পালকযুক্ত অঞ্চল পালকহীন অঞ্চল দ্বারা পৃথক থাকে। পালকহীন অঞ্চলকে "এপ্টেরিয়া" বলে। পাখির বর্গ, গোত্র ও প্রজাতির উপর নির্ভর করে টেরিলির বিন্যাস বিভিন্ন হয়। সাধারণত একটি পাখির পালকযুক্ত অঞ্চলগুলো হল- মস্তক, গ্রীবা, অগ্রপদের অগ্রবাহু, মেরুদণ্ডীয় অঞ্চল, অঙ্কীয় অঞ্চল, অ্যালার, পুচ্ছ, কটি ইত্যাদি।


title: পাখি

text: পাখি বিভিন্ন পদ্ধতিতে উড়ে বেড়ায়; যেমন: ফ্ল্যাপিং, সোরিং, গ্লাইডিং বা স্কিমিং, হোভারিং ইত্যাদি। পাখির উড্ডয়ন পদ্ধতি এর ডানার গঠন আর দেহের আকারের উপর নির্ভরশীল। এছাড়াও পৃথিবীতে প্রায় ৬০ প্রজাতির পাখি আছে যারা একেবারেই উড়তে পারে না। অধিকাংশ বিলুপ্ত পাখি উড়তে অক্ষম ছিল। এসব পাখিদের অধিকাংশই দ্বীপবাসী। ধারণা করা হয়, দ্বীপে কোন শিকারী প্রাণী না থাকায় এসব পাখির পূর্বপুরুষদের আত্মরক্ষার জন্য উড়বার প্রয়োজন পড়েনি। সে কারণে ক্রমে ক্রমে তাদের উড়ার ক্ষমতা লোপ পায়। এধরনের পাখিরা তাদের ডানাকে উড়বার মত করে ব্যবহার করতে পারে না। তবে পেঙ্গুইন, অক প্রভৃতি উড্ডয়ন-অক্ষম পাখি পানিতে সাঁতার কাটার সময় ঠিক উড়ার মত করে ডানা ব্যবহার করে।


title: বাসা পরজীবীতা

text:
বহু প্রজাতির পাখির মধ্যে একটি নির্দিষ্ট সঙ্গী বা সঙ্গীনীর সাথে ঘর বাঁধার সম্পর্ক বিদ্যমান। এ ধরণের সম্পর্কে পুরুষ সদস্যটি অনেক সময় একের অধিক নারী সদস্যের সাথে মিলিত হয়। কিন্তু একাধিক সঙ্গীনীর সন্তান একই সাথে প্রতিপালন করা পুরুষের পক্ষে সম্ভব হয় না। সেকারণে সে যে কোন একটি সঙ্গীনীর সন্তান লালন-পালনের ভার নেয়। এর ফলশ্রুতিতে অন্য সঙ্গীনীরা একই প্রজাতির অপর কোন স্ত্রী সদস্যের বাসায় ডিম পেড়ে যায়। সোনালীচোখ হাঁসেদের ("Bucephala clangula") মধ্যে এই প্রবণতা লক্ষ্য করা যায়। এক্ষেত্রে পোষক হাঁসকে একাধিক পরজীবী হাঁসের ছানাও লালন-পালন করতে দেখা যায়।
আবার ডিম পাড়ার মৌসুমে কলোনিতে অনেক পাখির ভিড়ে বাসা বানানোর জায়গা না থাকলে অনেক পাখি একই প্রজাতির অন্য পাখির বাসায় ডিম পাড়ে। পাহাড়ী সোয়ালোর কয়েকটি প্রজাতির মধ্যে এ স্বভাব লক্ষ্য করা যায়।


title: পাখি

text: উড্ডয়ন পৃথিবীর বেশিরভাগ পাখির চলাফেরা করার সবচেয়ে প্রচলিত পদ্ধতি। পৃথিবীর প্রায় বেশিরভাগ প্রাণী থেকে পাখিকে এই একটিমাত্র বৈশিষ্ট্য দিয়ে আলাদা করা যায়। খাদ্য সংগ্রহ, প্রজনন, শিকারীর হাত থেকে রক্ষা ইত্যাদি বিভিন্ন কাজে পাখির উড্ডয়ন ক্ষমতা অত্যন্ত প্রয়োজনীয়। পাখির শারীরিক গঠন এমনভাবে অভিযোজিত হয়েছে যাতে উড়ে বেড়াতে সহজ হয়। সামনের দু'টি উপাঙ্গ বহু বছরের বিবর্তনে অভিযোজিত হয়ে ডানায় রূপান্তরিত হয়েছে এবং এই ডানার বিভিন্ন ব্যবহারের ফলেই পাখি আকাশে ভেসে বেড়াতে পারে। উড্ডয়ন-কৌশলের উৎপত্তি সম্পর্কে তিনটি প্রধান মতবাদ পাওয়া যায়। পাউন্সিং প্রোঅ্যাভিস মতবাদ, কার্সোরিয়াল মতবাদ এবং আর্বোরিয়াল মতবাদ। পাউন্সিং প্রোঅ্যাভিস মতবাদ অনুসারে পাখিরা আসলে শিকারী প্রাণী থেকে উদ্ভূত হয়েছে যারা উঁচু স্থান থেকে অ্যাম্বুশ করে শিকার করত। এ সময় তারা তাদের সামনের দুই উপাঙ্গ ব্যবহার করত শিকার আঁকড়ে ধরার কাজে। প্রথম দিকে তারা শিকারকে টেনে নিয়ে যেত। পরে শিকার বহন করে নিয়ে যেত। শিকার ধরার সময় যে সময়টুকু এরা শূণ্যে ভেসে থাকত, সে সময় তাদের সামনের উপাঙ্গের গতি-প্রকৃতি ও গঠনের ব্যাপক পরিবর্তন সাধিত হয়। কার্সোরিয়াল মতবাদ অনুসারে ভূমিতে দ্রুত দৌড়ানোর ফলে পাখির উড্ডয়নের উৎপত্তি ঘটেছে। পাখির পূর্বপুরুষ দীর্ঘ লেজযুক্ত দৌড়বাজ দ্বিপদী প্রাণী ছিল। এরা দ্রুত দৌড়াতে পারত এবং শক্তিশালী পশ্চাদপদের ওপর ভর দিয়ে লাফ দিতে পারত। এরা বাতাসের মধ্যে অগ্রপদ বিস্তৃত করতে পারত। আবার আর্বোরিয়াল মতবাদে বলা হয়েছে, পাখির পূর্বপুরুষ বৃক্ষবাসী প্রাণী ছিল। তারা গাছে চড়ত এবং সেখান থেকে গ্লাইড করে মাটিতে নামত বা অন্য গাছে যেত। এ ধরনের পাখি গাছ বা উঁচু জায়গা থেকে কিছুটা দূরত্বে বাতাসের মধ্যে দিয়ে গ্লাইড করতে বা উড়ে যেতে সক্ষম ছিল। সময়ের ব্যবধানে অগ্রপদ ক্রমশ বড় হয় এবং ডানাতে পরিণত হয়। যা প্রাণীকে উড়বার সময় ভর রক্ষা করতে সহায়তা করত।


title: টেস্ট ক্রিকেট মাঠের তালিকা

text: টেস্ট ক্রিকেট মাঠের তালিকা নিম্নে দেয়া হয়েছে। ১৮৭৭ সালে প্রথম টেস্ট ক্রিকেট খেলা অস্ট্রেলিয়ায় অনুষ্ঠিত হয়েছিল যাতে অস্ট্রেলিয়া ও ইংল্যান্ড ক্রিকেট দল প্রতিদ্বন্দ্বিতা করে। ১৫ এপ্রিল, ২০১৫ তারিখ পর্যন্ত পৃথিবীর বিভিন্ন দেশে অবস্থিত ১০৭টি মাঠে ২১৫৭টি টেস্ট ম্যাচ অনুষ্ঠিত হয়। প্রথম অনুষ্ঠিত মাঠের নামানুসারে মাঠের তালিকা উল্লেখ করা হয়েছে। মার্চ, ১৮৭৭ সালে অনুষ্ঠিত অস্ট্রেলিয়া-ইংল্যান্ড একে-অপরের বিপক্ষে টেস্ট খেলায় আনুষ্ঠানিকভাবে অংশগ্রহণ করে। বিশ্ব সিরিজ ক্রিকেট এবং দক্ষিণ আফ্রিকায় অংশগ্রহণকারী বিদ্রোহী দলের সফরে ব্যবহৃত মাঠগুলো এ তালিকা থেকে বাদ দেয়া হয়েছে। ৮ জুলাই, ২০০৯ তারিখে কার্ডিফের সলেক স্টেডিয়াম (পূর্বেকার - সোফিয়া গার্ডেন্স) শততম টেস্ট ক্রিকেট মাঠের গৌরব অর্জন করে।


title: সিলেট আন্তর্জাতিক ক্রিকেট স্টেডিয়াম

text: স্টেডিয়ামটি ২০০৭ সালে নির্মিত হয়। এটি বর্তমানে ক্রিকেটের জন্য বেশীরভাগ সময় ব্যবহৃত হয়, সেইসাথে ফুটবল খেলাও অনুষ্ঠিত হয়। ৬১৫ ফুঠ দৈর্ঘ্য ৪৮৫ ফুট প্রস্থ নিয়ে এই ক্রিকেট মাঠটি দেশের অন্যতম বড় একটি মাঠ। ২০১৪ সালে টি-টুয়েন্টি বিশ্বকাপের মাঠ হিসেবে এই স্টেডিয়ামকেও নির্বাচন করে বিসিবি।


title: রোজ বোল (ক্রিকেট মাঠ)

text: দ্য রোজ বোল ইংল্যান্ডের হ্যাম্পশায়ার কাউন্টির ওয়েস্ট এন্ডে অবস্থিত একটি ক্রিকেট মাঠ। ব্যবসায়িক প্রচারস্বত্ত্বের কারণে স্টেডিয়ামটি এজিয়াস বোল নামে পরিচিত। হ্যাম্পশায়ার কাউন্টি ক্রিকেট ক্লাবের প্রধান অনুশীলনী মাঠ এটি। দলটি ২০০১ সাল থেকে এ মাঠ খেলে আসছে। ১৮৮৫ সালের সাউদাম্পটনের কাউন্টি গ্রাউন্ড থেকে স্থানান্তরিত হয়ে হ্যাম্পশায়ার দল এ মাঠ নির্মাণ করে। ৯-১১ মে, ২০০১ তারিখে ওরচেস্টারশায়ারের বিপক্ষে এখানে প্রথমবারের মতো প্রথম-শ্রেণীর ক্রিকেটে অংশগ্রহণ করে হ্যাম্পশায়ার দল। এতে স্বাগতিক দলটি ১২৪ রানের ব্যবধানে জয়ী হয়েছিল। এরপর থেকেই একদিনের আন্তর্জাতিকসহ আন্তর্জাতিক ক্রিকেট খেলা নিয়মিতভাবে অনুষ্ঠিত হচ্ছে। তন্মধ্যে ২০০৪ সালের চ্যাম্পিয়ন্স ট্রফি প্রতিযোগিতার বেশ কয়েকটি খেলা আয়োজনের দায়িত্ব পায় রোজ বোল কর্তৃপক্ষ। দুইটি টুয়েন্টি২০ আন্তর্জাতিক খেলাও অনুষ্ঠিত হয়েছে এখানে। ২০১১ সালে ইংল্যান্ড বনাম শ্রীলঙ্কার মধ্যকার টেস্ট খেলা অনুষ্ঠিত হয়।


title: কাতার জাতীয় ক্রিকেট দল

text: দোহার ওয়েস্ট এন্ড পার্ক আন্তর্জাতিক ক্রিকেট স্টেডিয়াম কাতারের ঘরের মাঠ। এটি কাতারের প্রথম ক্রিকেট স্টেডিয়াম। ২০১৩ সালের জুন মাসে ক্রিকেট খেলার জন্য মাঠটি উদ্ভোদন করা হয়। স্টেডিয়ামটির ধারণক্ষমতা ১৩,০০০। ২০১৩ সালের ডিসেম্বরে প্রথম আন্তর্জাতিক মহিলা ত্রিদেশীয় একদিনের ও টি-টোয়েন্টি সিরিজ আয়োজনের ঘোষণা দেয়া হয়। ২০১৪ সালের জানুয়ারি মাসে পাকিস্তান, দক্ষিণ আফ্রিকা এবং আয়ারল্যান্ড ৭টি ম্যাচে অংশ নেয়। এটি আন্তর্জাতিক ক্রিকেট কাউন্সিল আয়োজিত প্রথম কোন মহিলা ক্রিকেট টুর্নামেন্ট।


title: লর্ডস ক্রিকেট গ্রাউন্ড

text: লর্ডস ক্রিকেট গ্রাউন্ড () সচরাচর লর্ডস নামেই ক্রিকেট বিশ্বে সমধিক পরিচিত। লন্ডনের সেন্ট জন’স উড এলাকায় অবস্থিত একটি আন্তর্জাতিক মানের ক্রিকেট মাঠ। মাঠটি যুক্তরাজ্যের সর্ববৃহৎ ক্রিকেট মাঠ; এর পরের অবস্থানেই রয়েছে এজবাস্টন। মেরিলেবোন ক্রিকেট ক্লাব বা এমসিসি’র স্বত্ত্বাধিকারী ও মাঠের প্রতিষ্ঠাতা টমাস লর্ডের নামানুসারে এ মাঠের নামকরণ করা হয়েছে। মিডলসেক্স কাউন্টি ক্রিকেট ক্লাব, ইংল্যান্ড এবং ওয়েলস ক্রিকেট বোর্ড (ইসিবি), ইউরোপীয় ক্রিকেট কাউন্সিলের (ইসিসি) সদর দফতর এখানেই অবস্থিত। আগস্ট, ২০০৫ সাল পর্যন্ত আন্তর্জাতিক ক্রিকেট কাউন্সিলের (আইসিসি) সদর দফতর এখানে ছিল। বৈশ্বিকভাবে লর্ডসকে "ক্রিকেটের আবাসভূমি" নামে আখ্যায়িত করা হয়ে থাকে। এছাড়াও, বিশ্বের প্রাচীনতম ক্রীড়া যাদুঘরের কেন্দ্রস্থল এটি। বিশ্বকাপ ক্রিকেটের ১০টি ফাইনাল খেলা পৃথবীর বিভিন্ন দেশের সাতটি মাঠে অনুষ্ঠিত হয়েছে। তন্মধ্যে, লর্ডস ক্রিকেট গ্রাউন্ড একমাত্র স্টেডিয়াম হিসেবে ১৯৭৫, ১৯৭৯, ১৯৮৩ ও ১৯৯৯ - চারবার ফাইনাল খেলা আয়োজন করেছে।


title: ভিআরএ ক্রিকেট গ্রাউন্ড

text: ভিআরএ ক্রিকেট গ্রাউন্ড নেদারল্যান্ডসের অ্যামস্টেলভিন এলাকায় অবস্থিত একটি ক্রিকেট মাঠ। ১৯৩৯ সাল থেকে ভিআরএ অ্যামস্টেলভিনের প্রধান অনুশীলনী মাঠ এটি। এ মাঠের দর্শক ধারণ ক্ষমতা ৪,৫০০। বিশ্ব ক্রিকেট লীগ, আন্তর্মহাদেশীয় কাপ ও সিবি৪০ প্রতিযোগিতায় স্বাগতিক নেদারল্যান্ডস ক্রিকেট দল এ মাঠে নিয়মিতভাবে প্রতিপক্ষের মুখোমুখি হয়।


title: কুইন্স পার্ক ওভাল

text: কুইন’স পার্ক ওভাল () ত্রিনিদাদ ও টোবাগো’র রাজধানী পোর্ট অফ স্পেনে অবস্থিত বিখ্যাত ক্রিকেট মাঠ। ক্যারিবিয় দ্বীপপুঞ্জ ওয়েস্ট ইন্ডিজের সর্বাধিক দর্শক ধারণ ক্ষমতাসম্পন্ন মাঠ হিসেবে এর সবিশেষ পরিচিতি রয়েছে। এটি ২৫,০০০ দর্শক ধারণে সক্ষম। ক্যারিবিয় দ্বীপপুঞ্জে অবস্থিত যে-কোন স্টেডিয়ামের তুলনায় এখানে সবচেয়ে বেশী টেস্ট ম্যাচ অনুষ্ঠিত হয়েছে। এছাড়াও, ২০০৭ সালের বিশ্বকাপ ক্রিকেটের বেশ কয়েকটি একদিনের আন্তর্জাতিক ক্রিকেট খেলা অনুষ্ঠিত হয়। কুইন্স পার্ক ক্রিকেট ক্লাবের নিজস্ব মাঠ এটি। ত্রিনিদাদ ও টোবাগো ক্রিকেট দল তাদের নিজস্ব অধিকাংশ খেলাই এ মাঠে খেলে থাকে। এ মাঠে ক্রিকেট ছাড়াও ঘরোয়া এবং আন্তর্জাতিক ফুটবল খেলাও অনুষ্ঠিত হয়।


title: নিউজিল্যান্ড

text: দেশটিতে বড় আন্তর্জাতিক মানের স্টেডিয়ামের খুব ঘাটতি রয়েছে। একমাত্র ওয়েলিংটন আঞ্চলিক স্টেডিয়াম-টি মূলত ক্রিকেট মাঠ। ইডেন পার্ক ও ম্যাকলিন পার্ক মূলত রাগবি মাঠ। ল্যাংকাস্টার পার্ক পুনর্নিমানের মধ্যে চলছে। এছাড়া অন্যান্য কিছু খোলা মাঠ রয়েছে যেখানে আন্তর্জাতিক ম্যাচ অনুষ্ঠিত হয়। অস্ট্রেলিয়ার সহযোগে ক্রিকেট বিশ্বকাপ দুবার আয়োজন করেছে। তিনবার মহিলা ক্রিকেট বিশ্বকাপ আয়োজন করতে চলেছে। তিনবার যুব ক্রিকেট বিশ্বকাপ আয়োজন করেছে ।


title: শের-ই-বাংলা জাতীয় ক্রিকেট স্টেডিয়াম

text: এই মাঠটি বিশ্বমানের সুবিধাসমূহের সমন্বয়ে তৈরি একটি আধুনিক স্টেডিয়াম। এই স্টেডিয়ামটি উপমহাদেশের সেরা মাঠগুলোর একটি। এই মাঠের মূল বৈশিষ্ট্য হল এর আধুনিক পানি নিষ্কাশন ব্যবস্থা। মুলতঃ ফুটবল এবং এথলেটিকসের জন্য তৈরি করায় এই মাঠটি আয়তক্ষেত্রাকার। ক্রিকেট খেলার উপযুক্ত হিসেবে গড়ে তোলার জন্য অনেক পুণঃনির্মাণ কাজ করতে হয়েছে। এমনকি তিনফুট মাটি খুঁড়ে লাল এথলেটিকস ট্র্যাক তুলে ফেলা হয়েছিল। কংকর, মাটি আর ঘাস বিছানোর পূর্বেই পিভিসি পাইপ বসিয়ে নেওয়া হয়েছিল। উইকেট থেকে বাউন্ডারি পর্যন্ত ঢাল চমৎকার এবং সমান হয় ২৯ ইঞ্চির সমান ব্যবধানের দ্বারা। ২০০৯ সালে ফ্লাডলাইট লাগানোর পর থেকে শের-ই-বাংলা ক্রিকেট স্টেডিয়ামে দিবা-রাত্রি ক্রিকেট ম্যাচ-ও আয়োজন করা সম্ভব হয়।


title: ফিরোজ শাহ কোটলা মাঠ

text: ফিরোজ শাহ কোটলা মাঠ (, ) ভারতের দিল্লির বাহাদুর শাহ জাফর মার্গে অবস্থিত ক্রিকেট স্টেডিয়াম। ১৮৮৩ সালে এটি প্রতিষ্ঠিত হয়। দিল্লি ডিস্ট্রিক্ট ক্রিকেট অ্যাসোসিয়েশন (ডিডিসিএ) কর্তৃক এ মাঠ নিয়ন্ত্রিত ও পরিচালিত হচ্ছে। কলকাতার ইডেন গার্ডেন্সের পর এ মাঠটি ভারতের দ্বিতীয় প্রাচীনতম আন্তর্জাতিক ক্রিকেট স্টেডিয়ামের মর্যাদা পায়। ২০১৫ সাল পর্যন্ত ভারত ক্রিকেট দল টেস্টে ২৮ বছর ও একদিনের আন্তর্জাতিকে ১০ বছরেরও অধিক সময় ধরে অপরাজিত অবস্থায় রয়েছে। ২০০৮ সাল থেকে ইন্ডিয়ান প্রিমিয়ার লীগের অন্যতম দল দিল্লি ডেয়ারডেভিলস মাঠটিকে নিজেদের প্রশিক্ষণের কাজে ব্যবহার করে আসছে।২৭ ডিসেম্বর, ২০০৯ তারিখে ভারত ও শ্রীলঙ্কার মধ্যকার একদিনের আন্তর্জাতিক পীচের নাজুক অবস্থার কারণে খেলা অনুপযোগী হয়ে পড়ে। ম্যাচ রেফারি’র প্রতিবেদনের উপর ভিত্তি করে আইসিসি কর্তৃপক্ষ ১২ মাসের জন্য মাঠে খেলার উপর নিষেধাজ্ঞা প্রদান করে। পরবর্তীতে ২০১১ সালের ক্রিকেট বিশ্বকাপ উপলক্ষে এ মাঠে খেলা অনুষ্ঠিত হয়।


title: পদ্মা সেতু

text: বাংলাদেশ সেতু কর্তৃপক্ষ (বাসেক) ২০১০ সালের এপ্রিলে প্রকল্পের জন্য প্রাক যোগ্যতা দরপত্র আহবান করে। ২০১১ সালের শুরুর দিকে সেতুর নির্মাণ কাজ আরম্ভ হওয়ার কথা ছিল এবং ২০১৩ সালের মধ্যে প্রধান কাজগুলো শেষ হবে (সকল কাজ ২০১৫ সালের শেষ নাগাদ সম্পন্ন হবে)। প্রস্তাবিত পদ্মা বহুমুখী সেতু প্রকল্প মাওয়া-জাজিরা পয়েন্ট দিয়ে নির্দিষ্ট পথের মাধ্যমে দেশের কেন্দ্রের সাথে দক্ষিণ-পশ্চিম অংশের সরাসরি সংযোগ তৈরি করবে। এই সেতুটি অপেক্ষাকৃত অনুন্নত অঞ্চলের সামাজিক, অর্থনৈতিক ও শিল্প বিকাশে উল্লেখযোগ্যভাবে অবদান রাখবে। প্রকল্পটির ফলে প্রত্যক্ষভাবে প্রায় ৪৪,০০০ বর্গ কিঃমিঃ (১৭,০০০ বর্গ মাইল) বা বাংলাদেশের মোট এলাকার ২৯% অঞ্চলজুড়ে ৩ কোটিরও অধিক জনগণ প্রত্যক্ষভাবে উপকৃত হবে। ফলে প্রকল্পটি দেশের পরিবহণ নেটওয়ার্ক এবং আঞ্চলিক অর্থনৈতিক উন্নয়নের জন্য খুব গুরুত্বপূর্ণ অবকাঠামো হিসাবে বিবেচিত হচ্ছে। সেতুটিতে ভবিষ্যতে রেল, গ্যাস, বৈদ্যুতিক লাইন এবং ফাইবার অপটিক কেবল সম্প্রসারণের ব্যবস্থা রয়েছে।


title: বাংলাদেশ সেতু কর্তৃপক্ষ

text:
বাংলাদেশ সেতু কর্তৃপক্ষ (বাসেক) একটি স্বায়ত্তশাসিত সংস্থা, যা বাংলাদেশে সেতু, সুড়ঙ্গপথ, ফ্লাইওভার এবং ওভার পাস নির্মাণ ও রক্ষণাবেক্ষণের জন্য
দায়িত্বপ্রাপ্ত। এর সদর দপ্তর ঢাকা অবস্থিত। এটি সড়ক পরিবহন ও সেতু মন্ত্রণালয়ের অধীনস্থ। এর দপ্তর ঢাকাস্থ বনানীতে অবস্থিত।


title: বাংলাদেশ সেনাবাহিনী

text: বাংলাদেশ সশস্ত্র বাহিনী ফোর্সেস গোল ২০৩০ নামক দীর্ঘমেয়াদি আধুনিকায়ন পরিকল্পনার মধ্য দিয়ে যাচ্ছে। পরিকল্পনা অনুযায়ী বাংলাদেশ সেনাবাহিনীর একটি বড় ধরনের সম্প্রসারণ ও আধুনিকায়ন কর্মকাণ্ড চলমান। এই পরিকল্পনা অনুযায়ী পুরো বাহিনীকে উত্তর, দক্ষিণ ও কেন্দ্রীয় নামক তিনটি কোরে ভাগ করা হচ্ছে। ইতিমধ্যে সিলেটে ১৭ পদাতিক ডিভিশন, কক্সবাজারের রামুতে ১০ পদাতিক ডিভিশন ও বরিশাল-পটুয়াখালিতে ৭ পদাতিক ডিভিশন স্থাপন করা হয়েছে যা সেনাবাহিনীর মোট ডিভিশন সংখ্যাকে ১০ এ উন্নীত করেছে। সেনাবাহিনী পদাতিক সেনাদের আধুনিকায়নের জন্য "ইনফ্যান্ট্রি সোলজার সিস্টেম" নামক উচ্চাভিলাষী আধুনিকায়ন কার্যক্রম চলমান রয়েছে। এই কার্যক্রমের অংশ হিসেবে প্রত্যেক পদাতিক সৈন্যকে "নাইট ভিশন গগলস", "ব্যালিস্টিক হেলমেট", চোখ সুরক্ষা সরঞ্জাম, বুলেটপ্রুফ ভেস্ট, ব্যক্তি-থেকে-ব্যক্তি যোগাযোগের যন্ত্র, হাতে বহনযোগ্য জিপিএস যন্ত্র এবং কলিমেটর সাইট যুক্ত বিডি-০৮ রাইফেল দ্বারা সজ্জিত করা হচ্ছে।


title: বাংলাদেশে জলবায়ু পরিবর্তনের প্রভাব

text: বাংলাদেশে ৮টি ভূতাত্ত্বিক চ্যুতি এলাকা বা ফল্ট জোন সচল অবস্থায় রয়েছে, যথা: বগুড়া চ্যুতি এলাকা, রাজশাহীর তানোর চ্যুতি এলাকা, ত্রিপুরা চ্যুতি এলাকা, সীতাকুন্ড-টেকনাফ চ্যুতি এলাকা, হালুয়াঘাট চ্যুতির ডাওকী চ্যুতি এলাকা, ডুবরি চ্যুতি এলাকা, চট্টগ্রাম চ্যুতি এলাকা, সিলেটের শাহজীবাজার চ্যুতি এলাকা (আংশিক-ডাওকি চ্যুতি) এবং রাঙামাটির বরকলে রাঙামাটি চ্যুতি এলাকা। বাংলাদেশ, ভারতীয়, ইউরেশীয় এবং বার্মার (মায়ানমারের) টেকটনিক প্লেটের মধ্যে অবস্থান করছে। ভারতীয় এবং ইউরেশীয় প্লেট দুটি (১৯৩৪ খ্রিস্টাব্দের পর থেকে) দীর্ঘদিন যাবত হিমালয়ের পাদদেশে আটকা পড়ে আছে, অপেক্ষা করছে বড় ধরণের নড়াচড়ার, অর্থাৎ বড় ধরণের ভূ-কম্পনের। এছাড়াও পৃথিবীর মোট ১১টি মূল টেকটনিক প্লেটের ৭ নম্বর প্লেটটি মেঘালয়-মিয়ানমার-পার্বত্য চট্টগ্রাম হয়ে বাংলাদেশের উপকূলীয় অঞ্চল পর্যন্ত বিস্তৃত। বঙ্গোপসাগরের তলদেশে মিয়ানমারের কাছেই সমুদ্রোপকূলবর্তী অঞ্চলে প্লেটটি আরেকটি প্লেটের নিচে ঢুকে যাচ্ছে এবং সেখানে একটি চ্যুতি ("রাখাইন চ্যুতি") তৈরি হচ্ছে, যা ৬.৫ থেকে ৭ মাত্রার ভূমিকম্প সৃষ্টি করতে পারে।


title: বাংলাদেশের নবায়নযোগ্য শক্তি

text:
বাংলাদেশের সৌর বিদ্যুৎ প্রকল্প বাংলাদেশে এখন ছয়টি প্রতিষ্ঠান সোলার প্যানেল তৈরি করছে। তাই এ প্রযুক্তি এখন সহজলভ্য। তাই গ্রামের অনেকে নিজেদের চাহিদা মেটাতে সৌর বিদ্যুত্
ব্যবহার করে।বাংলাদেশের সৌর বিদ্যুৎ প্রকল্পগুলোর অধিকাংশ জাতীয় গ্রীডের সাথে সংযুক্ত নয়। ২০১৭ সাল পর্যন্ত উৎপাদনে যাওয়া ২১১.৪৬ মেগাওয়াটের সৌর বিদ্যুতের মধ্যে ২০১.৪ মেগাওয়াট বিদ্যুতই
জাতীয় গ্রীডের বাইরে। এর মধ্যে রয়েছে ৪৫ লক্ষ সোলার হোম সিস্টেম যার পরিমাণ প্রায় ১৭৮.৮৬ মেগাওয়াট। আরো রয়েছে প্রায় ৫০০টি সোলার পাম্প যাতে ব্যবহৃত হচ্ছে ৬.৪৩ মেগাওয়াট সৌর বিদ্যুৎ। বাংলাদেশে ২০১৭ সালের মধ্যে ১৫৫০টি সোলার ইরিগেশন পাম্প স্থাপনের পরিকল্পনা গ্রহণ করেছে ইনফ্রাস্ট্রাকচার ডেভেলপমেন্ট কোম্পানি লিঃ।
২০১৭ সালে নবায়নযোগ্য জ্বালানির বিভিন্ন উৎস থেকে রূপান্তরিত বিদ্যুৎ এর পরিমাণ


title: বাংলাদেশ সেনাবাহিনী

text: বিশেষ অপারেশন সক্ষমতা বাড়ানোর জন্য "২ প্যারাকমান্ডো ব্যাটালিয়ন" প্রতিষ্ঠা করা হয়েছে। এই ব্যাটালিয়ন এবং পূর্বের "১ প্যারাকমান্ডো ব্যাটালিয়ন" নিয়ে গঠিত হয়েছে দেশের একমাত্র প্যারা কমান্ডো ব্রিগেড। বাংলাদেশ সেনাবাহিনী ২০১১ সালে চীন থেকে ৪৪টি "এমবিটি-২০০০" ট্যাংক ক্রয় করেছে। এই ক্রয় ছিল দেশটির ইতিহাসের প্রথম বারের মত ট্যাংক ক্রয়। বাংলাদেশ সেনাবাহিনীর প্রকৌশলীগণ চীনের তৈরী "টাইপ-৬৯" ট্যাংককে আপগ্রেড করে "টাইপ-৬৯টুজি" মানে উন্নত করেছে। বর্তমানে বাংলাদেশ সেনাবাহিনীর ভারি ওয়ার্কশপে ১৭৪টি "টাইপ-৫৯" ট্যাংককে আপগ্রেড করে "টাইপ-৫৯ বিডি দুর্জয়" মানে উন্নীত করা হচ্ছে। পদাতিক সৈন্যদের গতিশীলতা বাড়ানোর জন্য ৩০০টি বিভিন্ন ধরনের আর্মারড যান যেমন: রাশিয়ার "বিটিআর-৮০", তুরস্কের "অটোকার কোবরা", সার্বিয়ার "বিওভি এম১১" ইত্যাদি কেনা হয়েছে।


title: বাংলাদেশ পুলিশ

text: Special Weapons And Tactics (বিশেষ অস্ত্র ও কার্যপদ্ধতি) ঢাকা মেট্রোপলিটন পুলিশ ইউনিটের একটি অভিজাত শাখা। ২৮শে ফেব্রুয়ারি ২০০৯ তারিখে এটি গঠন করা হয়। ঢাকা মেট্রোপলিটন পুলিশ ইউনিটের গোয়েন্দা শাখার অধীনে সোয়াত কাজ করে। সোয়াত ইউনিটের সদস্যরা অত্যাধুনিক অস্ত্র ও সরঞ্জাম ব্যবহার করেন। এদের দেশে এবং বিদেশে প্রশিক্ষণ দেওয়া হয়। জরুরী প্রয়োজন এবং সংকট ব্যবস্থাপনা, সন্ত্রাসবাদী আক্রমণ, জিম্মি উদ্ধার ইত্যাদি অপরাধ মোকাবিলায় সোয়াত সদস্যদের মোতায়েন করা হয়।


title: ভূমিকম্প

text: বাংলাদেশে ৮টি ভূতাত্ত্বিক চ্যুতি এলাকা বা ফল্ট জোন সচল অবস্থায় রয়েছে, যথা: বগুড়া চ্যুতি এলাকা, রাজশাহীর তানোর চ্যুতি এলাকা, ত্রিপুরা চ্যুতি এলাকা, সীতাকুণ্ড টেকনাফ চ্যুতি এলাকা, হালুয়াঘাট চ্যুতির ডাওকী চ্যুতি এলাকা, ডুবরি চ্যুতি এলাকা, চট্টগ্রাম চ্যুতি এলাকা, সিলেটের শাহজীবাজার চ্যুতি এলাকা (আংশিক-ডাওকি চ্যুতি) এবং রাঙামাটির বরকলে রাঙামাটি চ্যুতি এলাকা। বাংলাদেশ, ভারতীয়, ইউরেশীয় এবং বার্মার (মায়ানমারের) টেকটনিক প্লেটের মধ্যে অবস্থান করছে। ভারতীয় এবং ইউরেশীয় প্লেট দুটি (১৯৩৪ খ্রিস্টাব্দের পর থেকে) দীর্ঘদিন যাবৎ হিমালয়ের পাদদেশে আটকা পড়ে আছে, অপেক্ষা করছে বড় ধরনের নড়াচড়ার, অর্থাৎ বড় ধরনের ভূ-কম্পনের। এই সূত্রে আমেরিকা যুক্তরাষ্ট্রের কলাম্বিয়া বিশ্ববিদ্যালয়ের লেমন্ট-ডোহের্টি আর্থ অবজারভেটরির ভূতাত্ত্বিকরা জানাচ্ছেন (জুলাই ২০১৬) এতদিন প্রয়োজনীয় তথ্য ও সংশ্লিষ্ট মডেলের অভাবে সম্ভাব্য ভূমিকম্পের মাত্রা নির্ণয় করা যাচ্ছিল না। এবার তাঁরা সেটি করতে পেরেছেন। তাঁরা জানাচ্ছেন, বাংলাদেশের নিচে জমে ওঠা টেকটনিক প্লেটে চাপ জমে উঠছে কম করে বিগত ৪০০ বছর ধরে। এই চাপ যখন মুক্ত হবে তখন সৃষ্ট ভূমিকম্পের মাত্রা দাঁড়াবে প্রায় ৮.২ রিখটার, এমনকী তা ৯ রিখটারেও পৌঁছতে পারে। প্রায় ১৪ কোটি মানুষ এর ফলে ক্ষতিগ্রস্ত হতে পারেন।


title: সেনানিবাস

text: বাংলাদেশে অনেকগুলো সেনানিবাস রয়েছে। তন্মধ্যে - ঢাকা, মিরপুর, সাভার, চট্টগ্রাম, হালিশহর, খাগড়াছড়ি, ঘাগড়া, রাঙ্গামাটি, কাদিরাবাদ (নাটোর), যশোর, জাহানাবাদ (খুলনা), রাজশাহী, বগুড়া, রংপুর, সৈয়দপুর, ঘাটাইল, ময়মনসিংহ, জালালাবাদ (সিলেট), ময়নামতি (কুমিল্লা), যমুনা সেতু (টাঙ্গাইল) সেনানিবাস অন্যতম।


title: বঙ্গবন্ধু সেতু

text: যমুনা বহুমুখী সেতু, বা, যমুনা সেতু বাংলাদেশের যমুনা নদীর উপরে অবস্থিত একটি সড়ক ও রেল সেতু । ৪.৮ কিলোমিটার দৈর্ঘ্য বিশিষ্ট এই সেতুটি বাংলাদেশ এবং দক্ষিণ এশিয়ারদ্বিতীয় দীর্ঘতম সেতু। ১৯৯৮ সালে এর নির্মাণ কাজ শেষ হয়। ইহা যমুনা নাদীর পূর্ব তীরের ভূঞাপুর(ভুয়াপুর) এবং পশ্চিম তীরের সিরাজগঞ্জকে সংযুক্ত করে। এটি বিশ্বে ১১তম এবং দক্ষিণ এশিয়ার ৬ষ্ঠ দীর্ঘতম সেতু। যমুনা বাংলাদেশের প্রধান তিনটি নদীর মধ্যে বৃহত্তর এবং প্রবাহিত জল আয়তানিক পরিমাপের দিক থেকে বিশ্বে পঞ্চম বৃহত্তম। সেতুটি বাংলাদেশের পূর্ব এবং পশ্চিম অংশের মধ্যে একটি কৌশলগত সংযোগ প্রতিষ্ঠিত করে। এটি অত্র অঞ্চলের জনগণের জন্য বহুবিধ সুবিধা বয়ে আনে, বিশেষত অভ্যন্তরীন পণ্য এবং যাত্রী পরিবহন ব্যবস্থা দ্রুত করে। পরবর্তিতে এই সেতুর নামকরণ করা হয় বঙ্গবন্ধু সেতু। যমুনা সেতু স্থাপনের জন্য প্রথম উদ্যোগ নেয়া হয় ১৯৪৯ সালে। মাওলানা আবদুল হামিদ খান ভাসানী প্রথম এ উদ্যোগ নেন। কিন্তু তখন তা বাস্তবায়ন করা সম্ভব হয়নি। ১৯৯৪ সালের ১৫ অক্টোবর এর কাজ শুরু হয় এবং ১৯৯৮ সালের ২৩ জুন যান চলাচলের জন্য উন্মুক্ত করা হয়।


title: রবার্ট ওপেনহেইমার

text: বৈজ্ঞানিক হিসেবে ওপেনহেইমার তাঁর ছাত্র এবং সহকর্মীদের কাছে প্রথিতযশা গবেষক হিসেবে স্মরণীয় হয়ে রয়েছেন। শিক্ষকতা পেশায় মার্কিন যুক্তরাষ্ট্রে তিনি আধুনিক তাত্ত্বিক পদার্থবিদ্যার প্রতিষ্ঠাতা হিসেবে রয়েছেন। কারণ তাঁর বৈজ্ঞানিক বিষয়াবলী প্রায়শঃই দ্রুততার সাথে পরিবেশ পাল্টে দিতো। কিন্তু তিনি নির্দিষ্ট কোন একটি বিষয়ে দীর্ঘদিন সম্পৃক্ত থাকেননি; ফলে তিনি নোবেল পুরস্কারের যোগ্যতা অর্জন করেননি। তারপর কৃষ্ণ গহ্বর সম্পর্কীয় তত্ত্বটি এ পুরস্কারের দাবীদার হতো যদি তিনি বেঁচে থাকতেন যা জ্যোতির্বিদ্যায় ব্যাপক প্রভাব বিস্তার করেছে। ৬৭০৮৫ ওপেনহেইমার নামীয় একটি তারাকে তার সম্মানে নামাঙ্কিত করা হয়।


title: রবার্ট ওপেনহেইমার

text: ২০ মে, ২০০৯ তারিখে উড্রো উইলসন ইনস্টিটিউটে একটি সেমিনারে কেজিবি'র সংগ্রহশালা থেকে ভাসিলিয়েভের নোটবইয়ের উপর ব্যাপক বিশ্লেষণ করা হয়। জন আর্ল হেনেজ, হার্ভে ক্লের এবং আলেকজান্ডার ভাসিলিয়েভের মতে ওপেনহেইমার কখনো সোভিয়েত ইউনিয়নে তথ্য পাচারের সাথে জড়িত ছিলেন না। তবে কেজিবি প্রাণপনে চেষ্টা করেছিল তাঁকে দলে টেনে নেয়ার জন্যে। কিন্তু তারা কখনো সফলকাম হয়নি। ওপেনহেইমার যুক্তরাষ্ট্রের সাথে বিশ্বাসঘাতকতা করেননি। বরঞ্চ ম্যানহাটন প্রকল্প থেকে অনেক লোককে সোভিয়েত ইউনিয়নের প্রতি সহানুভূতিপূর্ণ আচরণের জন্যে বের করে দিয়েছেন তিনি।


title: রবার্ট ওপেনহেইমার

text: জুলিয়াস রবার্ট ওপেনহেইমার (; জন্ম: ২২ এপ্রিল, ২০০৪ - মৃত্যু: ১৮ ফেব্রুয়ারি, ১৯৬৭) আমেরিকা যুক্তরাষ্ট্রের বিশিষ্ট তাত্ত্বিক পদার্থবিজ্ঞানী ও বিজ্ঞান সম্পর্কীয় প্রশাসক ছিলেন। লস এলামোজ ন্যাশনাল ল্যাবরেটরিতে পরিচালক হিসেবে কর্মরত অবস্থায় ১৯৪৩ থেকে ১৯৪৫ সালের মধ্যে আণবিক বোমার উন্নয়নে কাজ করেছেন। এছাড়াও তিনি বার্কলে এলাকায় অবস্থিত ক্যালিফোর্নিয়া বিশ্ববিদ্যালয়ের অধ্যাপক ছিলেন। ১৯৪৭ থেকে ১৯৬৬ সাল পর্যন্ত প্রিন্সটনের ইনস্টিটিউট অব অ্যাডভান্সড স্টাডিরও পরিচালকের দায়িত্ব পালন করেন তিনি। কিন্তু নিরাপত্তা বিষয়ক শুনানীতে তাঁর বিরুদ্ধে মার্কিন সরকারের অভিযোগ উত্থাপিত হয়। ফলে যুক্তরাষ্ট্রীয় সরকারের পরামর্শকের দায়িত্ব থেকে তাঁকে অব্যাহতি দেয়া হয়। এ সিদ্ধান্তের বিরুদ্ধে থেকে বিশ্বব্যাপী বিজ্ঞানীরা তাঁর স্বপক্ষে অবস্থান নেন। এছাড়াও, রাজনৈতিক এবং নৈতিকতাকে বিজ্ঞানের সাথে সম্পৃক্ত করার সিদ্ধান্তে সরকারের বিরুদ্ধে নিন্দাজ্ঞাপন করা হয়।


title: আর্নেস্ট কোহেন

text:
আর্নেস্ট জুলিয়াস কোহেন ForMemRS (৭ মার্চ ১৮৬৯ - ৫ মার্চ ১৯৪৪) ছিলেন একজন প্রখ্যাত ডাচ রসায়নবিদ। তিনি ১৮৯৩ সালে ফন্ট হফের সহকারী হন এবং ১৯০২ সালে অধ্যাপক হিসেবে নিযুক্ত হয়ে ১৯৩৯ সালে অবসর গ্রহণের পূর্ব পর্যন্ত উট্রেচ বিশ্ববিদ্যালয়ের সাথে যুক্ত ছিলেন।
কোহেনের গবেষণার ক্ষেত্র ছিরো তাপরসায়নবিদ্যা, গঠন ও সংযোগ, বিজ্ঞানের ইতিহাস প্রভৃতি। তিনি চারশ'রও বেশি গবেষনা কর্ম ও পুস্তক রচনা করেছেন।।


title: রবার্ট ওপেনহেইমার

text: ২২ এপ্রিল, ১৯০৪ সালে নিউ ইয়র্ক সিটিতে জন্মগ্রহণ করেন। জার্মান অভিবাসী পিতা জুলিয়াস ওপেনহেইমার ভাগ্যান্বষণে ১৮৮৮ সালে নিউইয়র্ক সিটিতে আসেন। টেক্সটাইল শিল্পে আমদানী-রফতানীর ব্যবসা করতেন ও সফলকাম হয়েছিলেন। মা এলা ফ্রাইডম্যান ছিলেন একজন চিত্রকর। ১৯১২ সালে পরিবারটি ১৫৫, রিভারসাই ড্রাইভ, ওয়েস্ট ৮৮তম স্ট্রীটের নিকটবর্তী, ম্যানহাটন আবাসিক এলাকার দ্বাদশ তলায় স্থানান্তরিত হন। পরিবারে পাবলো পিকাসো এবং এডোয়ার্ড ভুইলার্দসহ ভিনসেন্ট ভ্যান গগের কমপক্ষে তিনটি প্রকৃত চিত্রকর্মের সংগ্রহ রয়েছে। রবার্ট হেইমারের ফ্রাঙ্ক ওপেনহেইমার নামীয় ছোট একটি ভাই ছিল। তিনিও পরবর্তীকালে পদার্থবিদ হিসেবে খ্যাতি পেয়েছিলেন।


title: এডওয়ার্ড টেলার

text: হিরোশিমা ও নাগাসাকিতে আণবিক বোমা বর্ষণের বিষয়টি ওপেনহেইমারের মনে গভীরভাবে রেখাপাত করেছিল। ম্যানহাটন প্রকল্পে নিয়োজিত অন্যান্য বিজ্ঞানীদের মধ্যে কেবল স্বল্পসংখ্যক বিজ্ঞানীই পারমাণবিক অস্ত্রের গবেষণায় থাকতে ইচ্ছে পোষণ করেন। নিরাপত্তা সংক্রান্ত বিষয়ে তিনি লস এলামোজ ন্যাশনাল ল্যাবরেটরিতে তার সাবেক প্রধান ও সহকর্মী জে. রবার্ট ওপেনহেইমারের বিরুদ্ধে স্বাক্ষ্য দেন। এরফলে তিনি সমগ্র বৈজ্ঞানিক মহলে ব্যাপকভাবে সমালোচিত ও নিন্দিত হন। কিন্তু তিনি মার্কিন সরকারের কাছ থেকে প্রয়োজনীয় সহায়তা পান এবং সামরিক গবেষণা প্রতিষ্ঠায় অংশ নেন। বিশেষতঃ তার পরামর্শক্রমেই মার্কিন যুক্তরাষ্ট্রের পারমাণবিক শক্তি খাতের উন্নয়ন, শক্তিশালী পারমাণবিক অবকাঠামো বিনির্মাণ এবং উচ্চাভিলাষী পারমাণবিক পরীক্ষা সম্পর্কীয় কার্যক্রম পরিচালিত হয়।


title: রবার্ট ওপেনহেইমার

text: দ্বিতীয় বিশ্বযুদ্ধে মার্কিন যুক্তরাষ্ট্রের অংশগ্রহণের পরপরই ৯ অক্টোবর, ১৯৪১ সালে প্রেসিডেন্ট ফ্রাঙ্কলিন ডি. রুজভেল্ট আণবিক বোমা নির্মাণে আপদকালীন প্রকল্প অনুমোদন করেন। মে, ১৯৪২ সালে জাতীয় প্রতিরক্ষা গবেষণা কমিটির সভাপতি জেমস বি. কন্যান্ট প্রকল্পের প্রধান হিসেবে রবার্ট ওপেনহেইমারকে নিযুক্ত করেন। ইউরোপীয় পদার্থবিদ ও তাঁর ছাত্র রবার্ট সারবার, এমিল কোনোপিনস্কি, ফেলিক্স ব্লচ, হান্স বেটে এবং এডওয়ার্ড টেলারকে নিয়ে আণবিক বোমার জন্যে কি কি করতে হবে তাঁর হিসাব এবং কি কি স্তরে সাজাতে হবে তার নির্দেশনা দেন।


title: রবার্ট ওপেনহেইমার

text: হার্ভার্ড বিশ্ববিদ্যালয়ে স্নাতক-পূর্ব শ্রেণীতে অধ্যয়রত অবস্থায় ওপেনহেইমার ল্যাটিন, গ্রীক, পদার্থবিদ্যা, রসায়ন প্রভৃতি বিষয়ে দক্ষ হয়ে উঠেন। ১৯২৫ সালে স্নাতক ডিগ্রী লাভ করেন। এরপর তিনি গবেষণাকর্মের জন্যে ইংল্যান্ড যান। ক্যামব্রিজ বিশ্ববিদ্যালয়ের ক্যাভেন্ডিস ল্যাবরেটরিতে লর্ড আর্নেস্ট রাদারফোর্ডের তত্ত্বাবধানে আণবিক গঠন বিষয়ে গবেষণা চালান। ক্যাভেন্ডিস ল্যাবরেটরিতে অবস্থানকালে তিনি পারমাণবিক গবেষণার উন্নয়নে ব্রিটিশ বৈজ্ঞানিক সম্প্রদায়ের সাথে মতবিনিময়ের সুযোগ পান। এরপর ম্যাক্স বর্নের ছত্রচ্ছায়াও তিনি অধ্যাপনা করেন। সেখানে তিনি নিলস বোর এবং পি.এ.এম. দিরাক প্রমূখ প্রথিতযশা পদার্থবিদদের সাহচর্য্য পান। ১৯২৭ সালে তিনি ডক্টরেট ডিগ্রী অর্জন করেন। লেইডেন এবং জুরিখের বিজ্ঞান কেন্দ্রগুলোয় সংক্ষিপ্ত পরিদর্শন শেষে মার্কিন যুক্তরাষ্ট্রে ফিরে আসেন ওপেনহেইমার। এরপর ক্যালিফোর্নিয়া বিশ্ববিদ্যালয় ও ক্যালিফোর্নিয়া ইনস্টিটিউট অব টেকনোলজিতে অধ্যাপনা করেন।


title: আবদুল জব্বার (জ্যোতির্বিজ্ঞানী)

text: ১৯৪৮ সালে গণিত বিভাগের প্রধান হিসেবে তৎকালীন আহসানউল্লাহ ইঞ্জিনিয়ারিং কলেজে (বর্তমান বুয়েট) যোগ দেন। এখানে প্রায় পনের বছর গণিত বিভাগের প্রধান পদে অধিষ্ঠিত ছিলেন। শিক্ষকতার জীবনের শেষদিকে এসে তিনি প্রশাসনিক কর্মকাণ্ডে অংশগ্রহণের দায়িত্ব পান। ১৯৬২ সালে আহসানউল্লাহ ইঞ্জনিয়ারিং কলেজ পূর্ব পাকিস্তান প্রকৌশল বিশ্ববিদ্যালয়ে রূপান্তরিত হয়। মোহাম্মদ আবদুল জব্বার এই বিশ্ববিদ্যালয়ের প্রথম রেজিস্ট্রার পদে নিয়োগ দেওয়া হয়। ১৯৬৮ সালে তিনি এই বিশ্ববিদ্যালয়ের ছাত্র কল্যাণ পরিচালক পদে নিযুক্ত হন এবং এই পদ থেকেই ১৯৮০ সালে অবসর গ্রহণ করেন। ১৯৮৪ সালে আবার এই বিশ্ববিদ্যালয়ের (রূপান্তরিত বাংলাদেশ প্রকৌশল বিশ্ববিদ্যালয়) প্রথম উপাচার্য অধ্যাপক এম. এ. রশীদের নামে এখানে প্রতিষ্ঠিত হয় ডঃ রশীদ ফাউন্ডেশন। প্রতিভার স্বীকৃতি স্বরূপ আবদুল জব্বারকেই সর্বপ্রথম "'ড. রশীদ অধ্যাপক" হিসেবে নিয়োগ দেওয়া হয়।


title: এডওয়ার্ড টেলার

text: ১৯৪২ সালে শিকাগো বিশ্ববিদ্যালয়ে গঠিত এনরিকো ফার্নি'র দলে সেরা পদার্থবিদদের একজন হিসেবে যোগ দেন। দলটি কিভাবে স্বয়ংক্রিয়ভাবে শিকল বিক্রিয়ার মাধ্যমে কার্যকর হয় এ বিষয়ে কাজ করছিল। তাঁদের প্রধান ও একমাত্র উদ্দেশ্য ছিল - জার্মানদের পূর্বেই আণবিক বোমা তৈরি করা। বার্কেলেতে ক্যালিফোর্নিয়া বিশ্ববিদ্যালয়ে আণবিক বোমা সংক্রান্ত তাত্ত্বিক শিক্ষা বিষয়ে কর্মরত জে. রবার্ট ওপেনহেইমার নামীয় বিশিষ্ট পদার্থবিজ্ঞানীর কাছ থেকে গ্রীষ্মকালীন পরিকল্পনা বিষয়ক সেমিনারে অংশগ্রহণের জন্যে আমন্ত্রণবার্তা পেয়ে তা গ্রহণ করেন, যার উদ্দেশ্য ছিল ম্যানহাটন প্রকল্প তৈরী করা। এ প্রকল্পটি মিত্রশক্তি কর্তৃক প্রথম পারমাণবিক বোমা তৈরী ও উন্নয়নের পদক্ষেপবিশেষ। এর কয়েক সপ্তাহ পূর্বেই তাঁর বন্ধু ও সহকর্মী এনরিকো ফার্মি'র সাথে টেলার আণবিক যুদ্ধের উদ্দেশ্য সংক্রান্ত বিষয়ে এক বৈঠকে মিলিত হন। বার্কলে অধিবেশনে টেলার পরমাণু বিভাজনজনিত যুদ্ধের আলোচনাকে হাইড্রোজেন বোমার যুদ্ধে রূপান্তর করেন যাকে তিনি 'সুপার' নামে আখ্যায়িত করেন। হাইড্রোজেন বোমাকে শুরুর দিকে "সুপার" নামে বলা হতো। ১৯৪৩ সালে নিউ মেক্সিকোতে এলামোজ ন্যাশনাল ল্যাবরেটরির অবকাঠামো ওপেনহেইমার অত্যন্ত গোপনে প্রতিষ্ঠা করেন। সেখানে টেলার প্রথম ব্যক্তি হিসেবে নিযুক্ত হন।


title: সবরমতি রিভারফ্রন্ট

text: আধুনিক শহর আহমেদাবাদ ১৪১১ খ্রিস্টাব্দে সবরমতি নদীর পূর্ব দিকের তীরে গড়ে ওঠে। অতীতে জল, অর্থনৈতিক ও বিনোদন কার্যক্রমের গুরুত্বপূর্ণ উৎস ছিল নদীটি। বহু বছর ধরে, শহরটি প্রসারিত হচ্ছিল এবং নদী উপেক্ষিত হয়ে আচ্ছিল। নদীর জলপ্রবাহের মাধ্যমে অপ্রচলিত নিকাশি প্রবাহ এবং শিল্প বর্জ্য নদীতে ফেলার কারণে নদী দূষিত হয়ে পড়ে। নদী তীরের পাশে ময়লা আবর্জনা বন্যার কারণ হয়ে ওঠে এবং তা প্রতিকারের কোন অবকাঠামো ছিল না। ফলে নদীটি ব্যবহারের জন্য জনসাধারণের কাছে স্বাস্থ্যের ঝুঁকির কারণেই হয়ে ওঠে। তাই এটি নদীটির প্রধান নগর সম্পদের মধ্যে রূপান্তরের জন্য বিকাশের প্রস্তাব করা হয়েছিল সবরমতি রিভারফ্রন্ট প্রকল্পের দ্বারা।


title: উত্তর আমেরিকা

text:
উত্তর আমেরিকার দশটি মেট্রোপলিটনের আটটিই যুক্তরাষ্ট্রে অবস্থিত। মেট্রোপলিটন শহর গুলোর জনসংখ্যা ৫.৫ মিলিয়নের বেশি, তেমনি কিছু শহর হলো নিউ ইয়র্ক সিটি মেট্রোপলিটন এলাকা, লস অ্যাঞ্জেলস মেট্রোপলিটন এলাকা, শিকাগো মেট্রোপলিটন এলাকা এবং ডালাস-ফোর্ট ওয়ার্থ মেট্রোপ্লেক্স । গ্রেটার মেক্সিকো সিটি হলো যুক্তরাষ্ট্র এবং মেক্সিকোর মধ্যবর্তি সর্বাধিক জনবহুল মেট্রোপলিটন শহর । অন্যদিকে কানাডার টরেন্টো মেট্রোপলিটন এলাকা দশটি বৃহৎ উত্তর আমেরিকান মেট্রোপলিটনের মধ্যে অন্যতম যার জনসংখ্যা ছয় মিলিয়ন। কানাডা-যুক্তরাষ্ট্র সীমান্ত এবং মেক্সিকো-যুক্তরাষ্ট্র সীমান্তবর্তী শহর গুলোতে আন্তর্জাতিক মেট্রোপলিটন শহর গড়ে উঠেছে। সীমান্তবর্তী শহরগুলোর মধ্যে ডেট্রয়েট-উইন্ডসোর এবং সান ডিয়াগো-টিযুয়ানা মেট্রোপলিটন গুলোর বাণিজ্যিক, অর্থনীতি এবং সাংস্কৃতিক উন্নতি উল্লেখযোগ্য। এসব মেট্রোপলিটন গুলো মিলিয়ন ডলার বাণিজ্যের জন্য বিশেষ উপযোগী। ২০০৪ সালের যোগাযোগ অংশিদারিত্ব গবেষণা থেকে দেখা যায় যে, ডেট্রয়েট-উইন্ডসোর সীমান্ত দিয়ে প্রায় $১৩ বিলিয়ন বাণিজ্য এবং সানডিয়াগো-টিযুয়ানা সীমান্ত দিয়ে $২০ বিলিয়ন বাণিজ্য হয়েছে।
উত্তর আমেরিকা মহাদেশ হল মেট্রোপলিটন শহর গুলোর উন্নতির প্রত্যক্ষদর্শী। যুক্তরাষ্ট্রে এগারোটি বড় অঞ্চল আছে যেগুলো কিনা মেক্সিকো এবং কানাডার সাথে সীমান্ত বিনিময় করে। এই অঞ্চল গুলো হলো অ্যারিজোনা সান করিডোর, কাসাডিয়া, ফ্লোরিডা, ফ্রন্টরেঞ্জ, গ্রেট লেক মেগারিজিয়ন, গালফ কোস্ট মেগারিজিয়ন, উত্তর-পূর্ব মেগারিজিয়ন, উত্তর ক্যালিফোর্নিয়া, পিডমন্ট আটলান্টিক, সাউদার্ন ক্যালিফোর্নিয়া এবং টেক্সাস ট্রায়াঙ্গেল। কানাডা এবং মেক্সিকোতেও মেগারিজিয়ন রয়েছে। এদের মধ্যে কিউবিক সিটি- উইন্ডসোর করিডোর, গোল্ডেন হর্সহো দুটিকে ধরা হয় গ্রেট লেক মেগারিজিওন এবং মেগাপলিস অব সেন্ট্রাল মেক্সিকো। অন্যদিকে ঐতিহ্যগতভাবে মেগারিজিওন হিসেবে ধরা হয় বোস্টন ওয়াশিংটন ডিসি করিডোরকে। ২০০০ সালের মেগারিজিয়নের বৈশিষ্ট্য অণুসারে গ্রেটলেক মেগাপলিস এর জনসংখ্যা হলো প্রায় ৫৩,৭৬৮,১২৫ জন।


title: বাংলাদেশ

text: এছাড়া শহরাঞ্চলে ১২টি সিটি কর্পোরেশন (ঢাকা-উত্তর, ঢাকা-দক্ষিণ, চট্টগ্রাম, খুলনা, রাজশাহী, রংপুর, সিলেট, বরিশাল, নারায়ণগঞ্জ, গাজীপুর, কুমিল্লা ও ময়মনসিংহ) এবং ২২৩টি পৌরসভা রয়েছে। এগুলোর সবগুলোতেই জনগণের ভোটে মেয়র ও জনপ্রতিনিধি নির্বাচন করা হয়। রাজধানী ঢাকা বাংলাদেশের বৃহত্তম শহর। অন্যান্য উল্লেখযোগ্য শহরের মধ্যে রয়েছে – চট্টগ্রাম, রাজশাহী, খুলনা, সিলেট, বরিশাল, কক্সবাজার, কুমিল্লা, ময়মনসিংহ, রংপুর, যশোর, গাজীপুর, নারায়ণগঞ্জ,ও ফেনী


title: ভালোবাসার শহর

text: আদিল হায়দার ও অন্নপূর্ণা দাসের প্রেম তাদের টেনে নিয়ে গেলো একদা-সুন্দর সিরিয়ান শহর হোমসে। মুসলমান, হিন্দিভাষী আদিল, ও হিন্দু, বাংলাভাষী অন্নপূর্ণা। সেই সুন্দর, দু’হাজার বছরের পুরনো শহর হোমস বিধ্বস্ত হলো যুদ্ধে, বোমায়, গ্রেনেডে, কামানের গোলায়। মধ্যপ্রাচ্যের অনেক জায়গার মতো, ইরাকের মতো, ইরানের মতো, আফগানিস্তানের মতো সিরিয়া ধ্বংস হলো। তার সঙ্গে ধ্বংস হলো আদিল ও অন্নপূর্ণার জীবন। আদিল পড়ে রইল সিরিয়ায়, বোমার আঘাতে ক্ষতবিক্ষত হয়ে। গোলায় পঙ্গু হয়ে যাওয়া শিশুসন্তানকে নিয়ে অন্নপূর্ণা ফিরে এলো তার পুরোনো শহর কলকাতায়, যেখানে কয়েক বছর আগে তার সঙ্গে আদিলের প্রথম দেখা হয়েছিল, ভালোবাসা হয়েছিল।


title: শহরতলি

text: উন্নততর রেল ও সড়ক পরিবহণের ফলে ১৯ তম ও ২০ তম শতকের প্রথমার্ধে শহরতলি ব্যাপকভাবে বেড়ে যায়। সাধারণভাবে, এই এলাকায় মহানগরী এলাকার অভ্যন্তর শহরের আশপাশের তুলনায় কম জনসংখ্যার ঘনত্ব রয়েছে এবং বেশিরভাগ অধিবাসীরা কেন্দ্রীয় শহর বা অন্য ব্যবসায়িক জেলায় অনুপ্রবেশ করছে; তবে, শিল্প এলাকা, পরিকল্পনা সম্প্রদায়, এবং উপ-শহরগুলি সহ অনেক ব্যতিক্রম আছে। উপকূলে আশেপাশের সমতল ভূমির প্রাচুর্য রয়েছে এমন শহরগুলির কাছাকাছি উপ-শহরগুলি প্রজ্বলিত হয়।


title: উত্তর আমেরিকা

text: যুক্তরাষ্ট্র, কানাডা, এবং মেক্সিকোর জনসংখ্যা ঘনত্ব উত্তর আমেরিকার সবচেয়ে বেশী এবং বড় বড় শহর গুলো এই দেশগুলোতেই অবস্থিত। ক্যারিবিয়ান দেশ গুলোতেও বেশকিছু বড় শহর অবস্থিত। উত্তর আমেরিকার সর্ববৃহৎ শহর যথাসম্ভব মেক্সিকো সিটি এবং নিউ ইয়র্ক্। এই দু’টি শহরই হলো উত্তর আমেরিকার ৮ মিলিয়নের বেশি জনসংখ্যা বসবাসকারী শহর, যদিও আমেরিকা অঞ্চলে এরকম আরো শহর রয়েছে। আয়তনের হিসেবে সবচেয়ে বড় শহর গুলো হলো লস অ্যাঞ্জেলস্, টরেন্টো, শিকাগো, হাভানা, সান্ট ডোমিংগ এবং মন্ট্রিল। যুক্তরাষ্ট্রের সানবেল্ট অঞ্চলসমূহের শহর গুলো (যেমন দক্ষিণ ক্যালিফোর্নিয়া, হুস্টন, ফনিক্স, মিয়ামী, আটলান্টা এবং লাস ভেগাস) দ্রুত বর্ধনশীল শহর হিসেবে পরিচিত। ফলশ্রুতিতে শহর গুলোতে তাপমাত্রা বৃদ্ধি, ১৯৪৫ দশকের বৃদ্ধ মানুষের সংখ্যা বৃদ্ধিসহ অভিবাসীর সংখ্যা বেড়ে যাচ্ছে। একইভাবে যুক্তরাষ্ট্র-মেক্সিকো সীমান্তবর্তী মেক্সিকোর শহরগুলিও দ্রুত বর্ধনশীল হিসেবে বিবেচিত হচ্ছে। এসবের মধ্যে টিযুয়ানা শহর (সান ডিয়াগো সীমান্তবর্তী) এ শহরে পুরো ল্যাটিন আমেরিকার অভিবাসী পাশাপাশি ইউরোপ এবং এশিয়ার অভিবাসীরা অবস্থান গেড়েছে। ফলাফল হিসেবে এসব শহর গুলিতে পানিস্বল্পতা দেখা দিচ্ছে।


title: আর্কানজেলস্ক

text: আর্কানজেলস্ক [ʌrˈxangʲɛlʲsk] (রুশ - Архангельск) হল ইউরোপীয় রাশিয়ার উত্তরে অবস্থিত একটি শহর, বন্দর ও আর্কানজেলস্ক ওবলাস্টের প্রশাসনিক সদর। এই শহরের জনসংখ্যা ৩,৪৮,৭৮৩ জন (১৪ অক্টোবর, ২০১০)। শ্বেত সাগরে তার মোহনার অদূরেই উত্তর ভিনা নদীর উভয় তীরে এই শহরের অবস্থান। বর্তমানে নদীর তীর বরাবর প্রায় ৪০ কিলোমিটার (২৫ মাইল) লম্বা অঞ্চল জুড়ে এবং নদীর বিভিন্ন ব-দ্বীপেও ছড়িয়ে থাকা এই শহর প্রতিষ্ঠা হয়েছিল ১৫৮৪ সালে। তখন অবশ্য তার নাম ছিল "নভো-খোলমোগোরি"। ষোড়শ শতাব্দীতে এই বন্দর ছিল প্রথম রুশ বন্দর, যার মাধ্যমে রাশিয়ার সাথে ইংলন্ড ও পশ্চিম ইউরোপের অন্যান্য দেশের নৌ-বাণিজ্য চালু হয়। সমগ্র সপ্তদশ শতাব্দী জুড়েই এই বন্দর ছিল রাশিয়ার নৌ-বাণিজ্যের প্রধানতম কেন্দ্র। আজ আর্কানজেলস্ক উত্তর রাশিয়ার অন্যতম শিল্পোন্নত শহর।


title: নিউ ইয়র্ক (শহর)

text: নিউ ইয়র্ক ছাড়া যুক্তরাষ্ট্রের অন্যান্য শহরগুলো একটি নির্দিষ্ট কাউন্টির ক্ষুদ্র অঞ্চল জুড়ে অবস্থান করে। কিন্তু নিউ ইয়র্ক শহরটি নিজেই পাঁচটি পৃথক পৃথক কাউন্টি নিয়ে গঠিত। এই কাউন্টিগুলোকে বরো বলা হয়। শহরটি একসময় মূলত ম্যানহাটন বরো নিয়েই গঠিত ছিল যা হাডসন এবং ইস্ট রিভারের মাঝের একটি দ্বীপে জুড়ে অবস্থিত। ১৮৯৮ সালে আশেপাশের বেশ কয়েকটি সম্প্রদায় এই শহরের অন্তর্ভুক্ত হয় যেগুলো অন্য চারটি বরো গঠন করেছে। এগুলো হল: কুইন্‌স, ব্রুকলিন, ব্রঙ্ক্‌স এবং স্ট্যাটেন আইল্যান্ড। একমাত্র ব্রঙ্ক্‌স যুক্তরাষ্ট্রের মূল ভূমিতে অবস্থিত, বাকি চারটি বারো-ই জলবেষ্টিত। ম্যানহাটন এবং স্ট্যাটেন আইল্যান্ড পানি দ্বারা সম্পূর্ণ বেষ্টিত এবং কুইন্‌স ও ব্রুকলিন লং দ্বীপের অন্তর্ভুক্ত।শহরটি সেপ্টেম্বর ১১, ২০০১ এর সন্ত্রাসী হামলায় জাতীয় ও মারাত্মকভাবে ক্ষতিগ্রস্ত হয়। ওয়ার্ল্ড ট্রেড সেন্টারের জোড়া টাওয়ারে বিমান আঘাতের প্রেক্ষাপটে প্রায় তিন হাজার ব্যক্তি প্রাণ হারান। ওয়ার্ল্ড ট্রেড সেন্টার এলাকায় নতুন কমপ্লেক্সে ওয়ান ওয়ার্ল্ড ট্রেড সেন্টার, ন্যাশনাল সেপ্টেম্বর ১১ মেমোরিয়াল এন্ড মিউজিয়াম এবং তিনটি অন্যান্য দাপ্তরিক টাওয়ার নির্মাণের ব্যবস্থা করা হয়েছে। তন্মধ্যে প্রথম ভবন নির্মাণের কাজ শেষ হয়েছে এবং ২০১৪ সালে উদ্বোধন করা হবে বলে ধারনা করা হচ্ছে।


title: টেম্‌স টাউন

text: শহরটি ঘুরে মনে হবে ব্রিটেনের শহর দুটিকে জাদু করে তুলে আনা হয়েছে সুদূর চীনে। চীনের সাংহাই শহর থেকে মাত্র এক ঘণ্টা পথ গেলেই দেখা যাবে পানশালা, রেস্তোরাঁ, আলিশান শপিংমল অধ্যুষিত নকল শহরটি। চমৎকার নির্মাণশৈলীর সারি সারি বাড়ি চোখে পড়ার মতো। চীনদেশে পাশ্চাত্য ধাঁচের সেসব বাড়ি দেখে অবাক হতে হয়। নগরকেন্দ্রে ব্রিটিশ প্রধানমন্ত্রী উইনস্টন চার্চিলের ব্রোঞ্জের মূর্তি স্থাপন করা হয়েছে। এই শহরে ভিক্টোরীয় যুগের ব্রিটেনের শান-শওকত, মনোরম স্থাপত্যকলা ও নিদর্শন অনুসরণ করে ডিজাইন করা হয়েছে। ব্রিটেনের লিম রেজিস ও বাথ শহর দুটি ঠিক যেভাবে গড়ে উঠেছে, ঠিক সেইভাবে চীনারা টেম্‌স শহর আনিয়েছে। শহরের সমস্ত ঘরবাড়ি, রাস্তাঘাট, শপিংমল এমনকি তাদের ডিজাইন এবং রংগুলোও একই নকশায় করা হয়েছে। ব্রিটেনের লিম রেজিস শহরে 'কোন' নামে একটি দোকান আছে। যার মালিক গেইল ক্যাডি। টেম্‌স শহরেও ঠিক এ দোকানের অনুকরণে তৈরি করা হয়েছে 'কোন' নামের আরেকটি দোকান। এখানেই নকলবাজি শেষ নয়। গেইল ক্যাডির দোকানের দরজা থেকে শুরু করে ভেতরের সাজসজ্জা, মাছ রাখার পাত্র, তাকিয়াসহ আস্ত দোকানটিরই নকল করা হয়েছে। বর্তমানে মানুষ এ শহরে বসবাস ছাড়াও অন্য শহরগুলো থেকেও ঘুরতে আসে চীনাদের নকল চমৎকারিত্ব দেখার জন্য। অবিকল একটি ব্রিটিশ শহরের রেপ্লিকা তৈরী করতে পেরে চীনারা দারুণ গর্বিত।


title: মৃত শহরসমূহ

text: মৃত শহরসমূহ () বা বিস্মৃত শহরসমূহ () উত্তর-পশ্চিম সিরিয়ায় আলেপ্পো ও ইদলিবের মধ্যে অবস্থিত ৭০০টি পরিত্যক্ত জনবসতিকে বলা হয়। কমবেশী ৪০টি গ্রাম, যা কিনা ৮টি প্রত্নতাত্ত্বিক এলাকায় বিভক্ত, প্রাচীনকাল ও বাইজেন্টাইন সাম্রাজ্যের সময়ের গ্রাম্য জীবনের ঈঙ্গিতবাহী। বেশিরভাগ গ্রাম যেগুলি প্রথম ও সপ্তম শতাব্দীর মধ্যের, সেগুলি অষ্টম ও দশম শতাব্দীর মধ্যে পরিত্যক্ত হয়।


title: ডিজিটাল ফোরট্রেস

text: এই উপন্যাসে মেধাবী গণিতবিদ এবং ন্যাশনাল সিকিউরিটি এজেন্সি (এনএসএ)-এর ক্রিপ্টোগ্রাফি বিভাগের প্রধান সুসান ফ্লেচার এমন এক কোডের মুখোমুখি হন যা এই প্রতিষ্ঠানের ৩ মিলিয়ন প্রসেসর সমৃদ্ধ সুপার কম্পিউটারের সাহায্যে ব্রুট ফোর্স আক্রমণ চালিয়েও ভাঙ্গা সম্ভব নয়। কোডটি লিখেছে এই প্রতিষ্ঠানের বহিষ্কৃত কর্মচারী জাপানী ক্রিপটোগ্রাফার এনসেই তানকাদো। জনগণের ব্যক্তিগত তথ্যে অবৈধ অনুপ্রবেশের কারণে এজেন্সীর উপর তানকাদো বীতশ্রদ্ধ ছিল। তানকাদো তার ওয়েবসাইটে এলগরিদমটি নিলামে তুলে এবং জানায় যে তাকে খুন করা হলে তার সহকারী 'নর্থ ডাকোটা' এলগরিদমটি মুক্ত করে দেবে। তানকাদো স্পেনের সেভিল শহরে খুন হয়। কোডটি যেন উন্মুক্ত না হয় সে জন্য এজেন্সীর সেকেন্ড ইন কমান্ড স্ট্র্যাথমোর সুসান এবং তার প্রেমিক ভাষাবিদ ডেভিড বেকার-কে অনুরোধ করে। তবে গোটা বিষয়ের গভীর চক্রান্তের ব্যাপারে সুসান ও বেকার অন্ধকারে ছিল।


title: পরিমাপ

text: আমাদের দৈনন্দিন জীবনে প্রায় প্রতিটি কাজের সাথেই মাপ-জোখের ব্যাপারটি জড়িত। এছাড়া বিভিন্ন গবেষণার ক্ষেত্রে সূক্ষ্ম মাপ-জোখের প্রয়োজন হয়। পদার্থবিজ্ঞানের প্রায় সকল পরীক্ষণেই পদার্থের পরিমাণ, বলের মান, অতিবাহিত সময়, শক্তির পরিমাণ ইত্যাদি জানতে হয়। আমাদের দৈনন্দিন জীবনে এ মাপ-জোখের বিষয়টাকে বলা হয় পরিমাপ।


title: ইহরাম

text: সুগন্ধি সাবান ব্যবহারে নিষেধাজ্ঞা থাকায় সুগন্ধিহীন সাবান ব্যবহার করা হয়। সাধারণ জীবনের মত সকল প্রকার অহংকার বা খারাপ আচরণ ও চিন্তা এসময় মন থেকে দূরে রাখতে বলা হয়। দৈনন্দিন জীবনের ব্যস্ততার বাইরে এসে এসময় শুধু আল্লাহর স্মরণ করা হাজিদের দায়িত্বের মধ্যে পড়ে।


title: প্রাগৈতিহাসিক ধর্ম

text: পারলৌকিক ক্রিয়ার সামগ্রী সহ কবর দেওয়ার প্রথাই সম্ভবত প্রথম ধর্মব্যবস্থার নিদর্শন (কবর দেওয়ার প্রথা আজকের পৃথিবীতেও সর্বাধিক পরিচিত অন্ত্যেষ্টিক্রিয়া)। ফিলিপ লিবারম্যানের মতে, এটি “দৈনন্দিন জীবনে মৃতের পুনর্জাগরণ” ধারণার পরিচায়ক।


title: দ্য বিগ ব্যাং থিওরি

text: ক্যালিফোর্নিয়ার পাসাডেনা শহরের দুই অতিপ্রতিভাধর পদার্থ বিজ্ঞানীর দৈনন্দিন জীবনকে কেন্দ্র করেই এর গল্প। এদের একজন প্রায়োগিক পদার্থবিদ (লেওনার্ড হফস্টেডার) এবং অন্যজন তাত্ত্বিক পদার্থবিদ (শেল্ডন কুপার), আর এদের প্রতিবেশী হল এক চিত্তাকর্ষক যুবতী (পেনি) যার স্বপ্ন একজন সফল অভিনেত্রী হওয়ার কিন্তু আপাততঃ একটি রেস্তোরায় কাজ করে ( চিজকেক ফ্যাক্টরি )। লেওনার্ড আর শেল্ডনের জ্ঞানগম্ভীর পর্যালোচনার পরিপ্রেক্ষিতে পেনির স্বাভাবিক সামাজিক জীবন যাপনের পারদর্শিতা বেশ হাস্যকর পরিস্থিতির সৃষ্টি করে। এদের সহকর্মী ও নিকটতম বন্ধু দুজন, একজন মহাকাশযান প্রকৌশলী ও মহাকাশযাত্রী (হাওয়ার্ড ওয়ালোউইত্জ) এবং আরেকজন জ্যোতিঃপদার্থবিজ্ঞানী (রাজেশ কুথ্রাপ্পালি)। এরাও যথেষ্ট প্রতিভাধর ও বিদ্যান। এদের আচরণ বেশিরভাগ সামাজিক পরিস্থিতিতে বেমানান।


title: পাবলিক কী ক্রিপ্টোগ্রাফি

text: পাবলিক কী ক্রিপ্টোগ্রাফি (Public Key Cryptography) হলো তথ্য গুপ্তায়ন বা ক্রিপ্টোগ্রাফির একটি পদ্ধতি, যাতে তথ্য গুপ্তায়নে ২টি চাবি বা সূত্র ব্যবহার করা হয়, যার একটি সর্বজনবিদিত, বা পাবলিক, এবং অপরটি ব্যক্তিগত বা গোপনীয়। তথ্য পাঠানোর সময় প্রাপকের পাবলিক কী দ্বারা তথ্যকে এনক্রিপ্ট করা হয়। কেবলমাত্র প্রাপক তাঁর ব্যক্তিগত বা প্রাইভেট কী দিয়ে সংশ্লিষ্ট বার্তাটির অর্থ উদ্ঘাটন বা ডিক্রিপ্ট করতে পারেন।


title: সাময়িক পত্র

text: দৈনন্দিন জীবনের প্রতিটা ক্ষেত্রেই ফ্যাশনের চাহিদা বৃদ্ধি পাওয়ার কারণে ম্যাগাজিনগুলোও তাদের বিষয়বস্তু হিসেবে যোগ করে এটিকে । ১৯২০ সালে সামাজিক অবস্থানের উপর ভিত্তি করে পোশাক, অলংকার, মেক-আপের ডিজাইনে পরিবর্তন আসতে থাকায় যুগের সাথে তাল মিলাতেই শৌখিন রমণীদের কাছে প্রিয় হতে থাকে এসব ম্যাগাজিনগুলো ।


title: বেশান্তর

text: দৈনন্দিন জীবনে কোনো ছেলে মেয়ের সাজে প্রকাশ্যে আসলে তাকে সমাজ সম্পূর্ণ কোণঠাসা করে, সে হয়ে ওঠে সবার ব্যঙ্গ-বিদ্রূপের পাত্র, এমনকি প্রশ্ন ওঠে তার যৌন-পরিচয় নিয়ে। মেয়েদের পোশাক পরা ছেলেদের জন্য চরম লজ্জার, হাস্যকর, এতে ‘পৌরুষহানি’ হয় — এমন চিন্তাধারাও অস্বাভাবিক কিছু নয়। ভারতীয় উপমহাদেশে (অর্থাৎ বাংলাতেও) এই সমস্যাটি ভীষণভাবে প্রকট। দৈনন্দিন ব্যবহারিক ক্ষেত্রে পুরুষদের বেশান্তর এখানে প্রায় নিষিদ্ধ ও বিরলতম ঘটনা। এসবের কারণ সম্ভবত পুরুষদের বেঁধে-দেয়া জন্য লিঙ্গ-প্রকটতা; তাই সে তার প্রথাগত 'পৌরুষ’ থেকে সরে আসতে চাইলে সামাজিক বাধার (বিশেষত অবিরাম অপদস্থ হওয়া) সম্মুখীন হয়। কোনো পুরুষ নারীবস্ত্র গ্রহণ করলে ধরা হয়, তার লিঙ্গ-পরিচয়ের অবনতি ঘটল, কিন্তু কোনো নারী পুরুষ-বস্ত্র গ্রহণ করলে তার লিঙ্গ-পরিচয়ে বিশেষ কোনো পরিবর্তন মনে হয় না। কারণ, নারীকে সমাজে সর্বদাই পুরুষের অধীন এবং নিম্নস্থানে রাখার চেষ্টা হয়েছে। তাই কোনো পুরুষ বেশান্তরিত অবস্থায় আপাত-নারীতে পরিণত হয়, এবং লিঙ্গবৈষম্যের বিরুদ্ধে এক প্রতিমূর্তি হয়ে পড়ে।


title: নন্দনতত্ত্ব

text: সাধারণভাবে সৌন্দর্যানুভুতিকে প্রকৃতির সঙ্গে মানুষের সম্পর্কের ক্ষেত্রে একটি আদিম অনুভূতি বলে মনে করা হয়। প্রকৃতির মোকাবেলায় আদিমকাল থেকে মানুষ বিভিন্ন ক্রিয়া-প্রতিক্রিয়ার উৎস হিসাবে কাজ করেছে। এরুপ ক্রিয়া-প্রতিক্রিয়ার মধ্যে কোনো কোনোটি মানুষের মনের আবেগময় প্রতিক্রিয়া। এই আবেগময় প্রতিক্রিয়ার মূলে মানুষের জীবন রক্ষার অচেতন জৈবিক প্রয়োজনই আদিকালে সমধিক কাজ করেছে। দৈনন্দিন অভিজ্ঞতার মাধ্যমে মানুষ প্রাকৃতিক ঘটনা এবং শক্তির প্রকাশকে আপন জীবন রক্ষার সহায়ক কিংবা ক্ষতিকারক বলে চিহ্নিত করেছে। এ সমস্ত শক্তিকে প্রয়োজন অনুযায়ী নিজের মনে জাগরূক রাখার সে চেষ্টা করেছে। এই আদিম বোধ থেকেই আদি শিল্পকার্যের সৃষ্টি। এই উৎস থেকে সামাজিক ভালোমন্দ বোধেরও উৎপত্তি।


title: স্ট্রিং তত্ত্ব

text: দৈনন্দিন জীবনে, স্থানটির তিনটি পরিচিত মাত্রা আছে: উচ্চতা, প্রস্থ এবং দৈর্ঘ্য। আইনস্টাইনের আপেক্ষিকতার সাধারণ তত্ত্বটি তিনটি আঞ্চলিক মাত্রার সমতুল্য একটি মাত্রা হিসাবে সময় নেয়; সাধারণ আপেক্ষিকতা, স্থান এবং সময় পৃথক পৃথক রূপে মডেল করা হয় না কিন্তু পরিবর্তে একটি চতুর্মুখী স্পেসটাইমকে একত্রিত করা হয়। এই কাঠামোর মধ্যে, মহাকর্ষের ঘটনাটি স্পেসটাইমের জ্যামিতির পরিণতি হিসেবে দেখা হয়।


title: ফেসবুক

text: ফেইসবুক () অথবা ফেসবুক (সংক্ষেপে ফেবু নামেও পরিচিত) বিশ্ব-সামাজিক আন্তঃযোগাযোগ ব্যবস্থার একটি ওয়েবসাইট, যা ২০০৪ সালের ৪ ফেব্রুয়ারি প্রতিষ্ঠিত হয়। এটিতে বিনামূল্যে সদস্য হওয়া যায়। এর মালিক হলো ফেসবুক ইনক। ব্যবহারকারীগণ বন্ধু সংযোজন, বার্তা প্রেরণ এবং তাদের ব্যক্তিগত তথ্যাবলী হালনাগাদ ও আদান প্রদান করতে পারেন, সেই সাথে একজন ব্যবহারকারী শহর, কর্মস্থল, বিদ্যালয় এবং অঞ্চল-ভিক্তিক নেটওয়ার্কেও যুক্ত হতে পারেন। শিক্ষাবর্ষের শুরুতে ছাত্র-ছাত্রীদের মধ্যকার উত্তম জানাশোনাকে উপলক্ষ করে বিশ্ববিদ্যালয় প্রশাসন কর্তৃক প্রদত্ত বইয়ের নাম থেকে এই ওয়েবসাইটটির নামকরণ করা হয়েছে।


title: কেন্টাকি ফ্রাইড চিকেন

text: ১৯৫২ সালে এই কোম্পানি প্রতিষ্ঠা করেছিলেন কর্নেল হারল্যান্ড স্যান্ডার্‌স। কোম্পানির নাম কেএফসি রাখা হয় ১৯৯১ সালে। তবে ২০০৭ সালের এপ্রিল মাস থেকে এর সকল স্বাক্ষর, প্যাকেজিং এবং বিজ্ঞাপনের জন্য পুরো কেন্টাকি ফ্রাইড চিকেন নামের ব্যবহার শুরু হয়েছে। মূলত যুক্তরাষ্ট্রে কোম্পানিটির ব্র্যান্ডে পূর্ণ পরিবর্তন আনার জন্যই এমনটি করা হয়েছে। নতুনভাবে নির্মিত রেস্তোঁরাগুলোতে এই নতুন স্বাক্ষর এবং প্রতীক ব্যবহৃত হবে। অবশ্য আগের রেস্তোঁরাগুলোতে ১৯৯১ সালের পুরনো প্রতীকই ব্যবহার করা হবে বলে সিদ্ধান্ত নেয়া হয়েছে। তবে বর্তমানে বিভিন্ন বিজ্ঞাপনের জন্য কেএফসি নামটিই মুক্তভাবে ব্যবহৃত হচ্ছে। আন্তর্জাতিকভাবে এটি এখনও কেএফসি নামেই বেশি পরিচিত।


title: অ্যাডোবি ফ্ল্যাশ

text: অ্যাডোবি ফ্ল্যাশ () (বর্তমান নাম এডোবি এনিমেট) (পূর্বে ম্যাক্রোমিডিয়া ফ্ল্যাশ এবং শকওয়েভ ফ্ল্যাশ নামে পরিচিত ছিল) হল ম্যাক্রোমিডিয়ার তৈরি একটি মাল্টিমিডিয়া প্লাটফর্ম। বর্তমানে অ্যাডোবি কোম্পানী এটির নির্মাণ এবং বিপণন করছে। ফ্ল্যাশ ১৯৯৬ সালে প্রকাশিত হওয়ার পর থেকেই ওয়েব পৃষ্ঠাে এনিমেশন এবং ইন্টার‌্যাক্টিভিটি যোগ করার জনপ্রিয় মাধ্যম হিসেবে ব্যবহৃত হয়ে আসছে। এনিমেশন, গেম, বিজ্ঞাপন, ওয়েব পৃষ্ঠাে ভিডিও বা অডিও যোগ করা, সম্পূর্ণ ওয়েবসাইট এমনকি আজকাল সম্পূর্ণ ওয়েব অ্যাপ্লিকেশন তৈরি করতেও ফ্ল্যাশ ব্যবহার করা হয়। রিচ ইন্টারনেট এপ্লিকেশন্সে (আরআইএ) অন্যতম টুল হিসেবে সম্প্রতি এটি যুক্ত হয়েছে।


title: ডব্লিউসিএসপি-এফএম

text: ডব্লিউসিএসপি-এফএম, যা সি-স্প্যান বেতার নামেও পরিচিত, ক্যাবল স্যাটেলাইট পাবলিক এফেয়ার্স নেটওয়ার্ক বা সি-স্প্যান (C-Span) কর্তৃক নিবন্ধিত ওয়াশিংটন, ডি.সি. এলাকার একটি বেতার সম্প্রচার কেন্দ্র। এই বেতার কেন্দ্রটি ৯০.১ মেগাহার্টজে ২৪ ঘণ্টা অনুষ্ঠান প্রচার করে থাকে। এর স্টুডিওগুলি ক্যাপিটাল হিলের কাছে সি-স্প্যান এর হেডকোয়ার্টারে অবস্থিত। ডব্লিউসিএসপি-এফএম এর বাইরে সি-স্প্যান এর বেতার অনুষ্ঠানসমূহ অনলাইনে c-span.org সাইটে এবং স্যাটেলাইট রেডিও'র এক্সএম চ্যানেল ৪৫৫ এ শোনা যায়।


title: ফেসবুক

text: একক ব্যবহারকারি পাতার ফরমেটটি ২০১১ সালের শেষের দিকে পুর্নগঠন করা হয় এবং যা পরবর্তীতে হয় প্রোফাইল অথবা ব্যক্তিগত টাইমলাইন হিসেবে পরিচিত হয়ে আসছে। ব্যবহারকারিরা তাদের প্রোফাইল ছবি, চিত্র, ব্যক্তিগত আগ্রহ, যোগাযোগ ঠিকানা, জীবনের স্মরনীয় ঘটনা এবং অন্যান্য ব্যক্তিগত তথ্য (যেমন: চাকুরি তথ্য) সহকারে তৈরি করতে পারে। ব্যবহারকারিরা একে অন্যের সাথে উন্মুক্ত এবং গোপনীয়ভাবে যোগাযোগ করেতে পারে বার্তা ও চ্যাটের সাহায্যে। এছাড়া ওয়েব সাইট ঠিকানা, ছবি এবং ভিডিও শেয়ার করে নিতে পারে। ২০১২ সালে পিউ ইন্টারনেট এবং আমেরিকান লাইফ স্টাডি চিহ্ণিত করেন যে ২০ থেকে ৩০ ভাগ ফেসবুক ব্যবহারকারি হল "শক্তিশালী ব্যবহারকারি" যারা ঘনঘন লিংক, পোক, পোস্ট এবং ট্যাগিং সহ অন্যান্য বৈশিষ্ট্য ব্যবহার করেন নিজের এবং অন্যের সাথে।


title: ফেসবুক

text:
একটি নতুন বার্তার পথ যার নাম প্রজেক্ট টাইটান চালু করা হয় ১৫ই নভেম্বর ২০১০ সালে। কয়েকটি প্রকাশনা এটিকে জিমেইল হত্যাকারি হিসেবে অভিহিক করে, এই নতুন ব্যবস্থার ফলে ব্যবহারকারিরা সরাসরি যোগাযোগ করতে পারে ফেসবুক দিয়ে বিভিন্ন পদ্ধতিতে (যার মধ্যে আছে বিশেষ ইমেইল ব্যবস্থা, লেখ্য বার্তা অথবা ফেসবুক ওয়েবসাইট বা মোবাইল এ্যাপ দিয়ে)। যে পদ্ধতিই হোক না কেন তা ইনবক্সে একটি একক সূত্র বা থ্রেড হয়ে জমা হয়। অন্যান্য ফেসবুক বৈশিষ্ট্যের মত ব্যবহারকারি এখানেও কার থেকে বার্তা গ্রহন করবে তা ঠিক করে দিতে পারে তা হতে পারে শুধু বন্ধু, বন্ধুর বন্ধু অথবা যে কেউ। ইমেইল সেবাটি ২০১৪ সালে কম ব্যবহারের জন্য বন্ধ করে দেয়া হয়।
ফেসবুক ওয়েবসাইট ছাড়াও বার্তাগুলো মোবাইল এ্যাপ থেকে ব্যবহার করা যায়। এর জন্য ফেসবুকের একান্ত একটি এ্যাপ রয়েছে যা ফেসবুক ম্যাসেঞ্জার নামে পরিচিত।


title: ম্যাক ওএস

text: ম্যাক ওএস ম্যাকিন্টশ অপারেটিং সিস্টেমের দ্বিতীয় প্রধান সিরিজ। প্রথম সিরিজটি "ক্লাসিক" ম্যাক ওএস নামে পরিচিত, ১৯৮৪ সালে প্রকাশিত এ সিরিজের শেষ সংস্করণ প্রকাশিত হয় ১৯৯৯ সালে। প্রথম ডেস্কটপ সংস্করণ, ম্যাক ওএস এক্স ১০.০, প্রকাশিত হয় মার্চ ২০০১ সালে। এরপর থেকে ওএস এক্স ১০.৮ মাউন্টেন লায়ন পর্যন্ত নামে অ্যাপল তাদের সংস্করণগুলোর নাম বড় প্রজাতির বিড়ালের নামে রাখতে থাকে। ওএস এক্স ১০.৯ মাভারিক্স থেকে, ক্যালিফোর্নিয়ার বিভিন্ন স্থানের নামে নামগুলো রাখা হয়। ২০১২ সালে অ্যাপল সংক্ষিপ্ত করে নাম করে ওএস এক্স, ২০১৬ সালে আবার সে নাম পরিবর্তন করে রাখে ম্যাক ওএস, যেমনটা তাদের অন্য অপারেটিং সিস্টেমগুলোর নাম রাখা হয়: আইওএস, টিভিওএস, ওয়াচওএস। সর্বশেষ ম্যাক ওএস সংস্করণ ম্যাক ওএস মজেভা, জুন ২০১৮ সালে মুক্তি পায়।


title: ডাব্লিউডাব্লিউই

text: 13 ডিসেম্বর, ২017-এ, ডাব্লু ডব্লিউইও এবং ফেসবুক একটি নতুন ইন্টারনেট ইন-রিং সিরিজ ঘোষণা করেছে যা ডাব্লু ডব্লিউইই মিশ্র মিলে চ্যালেঞ্জ নামে পরিচিত, যা কেবলমাত্র ফেইসবুক ওয়াচটিতে মার্কিন যুক্তরাষ্ট্রে লাইভ স্ট্রিম করবে। 16 ই জানুয়ারী ২018-এ প্রিমিয়ারিংয়ে 1২-পর্বের সিরিজটি রয় এবং স্ম্যাকডাউন রোস্টারদের একচেটিয়া মিশ্র ট্যাগ-টিমের টুর্নামেন্টে প্রতিযোগিতায় তাদের প্রতিযোগিতার সহায়তার জন্য $ 100,000 জিতে প্রতিযোগিতায় অংশগ্রহণ করবে। প্রতিটি পর্ব 20 মিনিট দীর্ঘ এবং 10 পিএম এ বায়ু হবে। ইটি / 7 পিএম পিটি। [70]


title: ওয়াই-ফাই

text: ১৯৮৫ সালে মার্কিন যুক্তরাষ্ট্রের টেলিকম নিয়ন্ত্রক ফেডারেল কমিউনিকেশন কমিশন (এফসিসি) কর্তৃক বেনামে বর্ণমালার কয়েকটি ব্যান্ড খোলার জন্য অনুমতি দেয় যা ওয়াই-ফাই নামে পরিচিত । যেখানে সরকারি লাইসেন্সের প্রয়োজন ছাড়াই ব্যবহার করতে অনুমতি দেয়া হয়েছিল । ঐ সময় এই পদক্ষেপ সম্পর্কে খুব কম লোকই জানত ; এছাড়া হ্যাম-রেডিও চ্যানেলটি ছিল লাইসেন্সহীন একটি বর্ণালী। কিন্তু এফসিসির কর্মচারী, মাইকেল মার্কাস ছিল স্বপ্নদর্শী প্রকৌশলী যিনি শিল্প, বৈজ্ঞানিক ও চিকিৎসা ব্যান্ড থেকে তিন ভাগের এক ভাগ স্পেকট্রাম গ্রহণ করেন এবং যোগাযোগ উদ্যোক্তাদের কাছে তাদেরকে ব্যবহারের জন্য উন্মুক্ত করে দিয়েছিলেন।


title: ফেসবুক

text: ২০০৮ সালের ৭ই এপ্রিলের সপ্তাহে কমেট ভিত্তিক তাৎক্ষনিক বার্তা আদান প্রদান এ্যাপ্লিকেশ চালু করে যা চ্যাট নামে পরিচিত বিভিন্ন নেটওয়ার্কে। এটি ব্যবহাকারিদের বন্ধুদের সাথে যোগাযোগের সুযোগ দেয় আর এটির ডেস্কটপ ভিত্তিক তাৎক্ষনিক বার্তার এ্যাপ্লিকেশনের সাথে মিল রয়েছে।


title: পের উন পুনিয়ো দি দল্লারি

text: আ ফিস্টফুল অফ ডলার্‌স (ইংরেজি ভাষায়: A Fistful of Dollars; ইতালীয় ভাষায়: Per un pugno di dollari) সের্জিও লেওনে পরিচালিত ওয়েস্টার্ন চলচ্চিত্র যা ১৯৬৪ সালে মুক্তি পায়। যুক্তরাষ্ট্র ও যুক্তরাজ্যে শুধুমাত্র "ফিস্টফুল অফ ডলার্‌স" নামে মুক্তি পেয়েছিল। ছবির প্রধান চরিত্রে অভিনয় করেছেন ক্লিন্ট ইস্টউড। ১৯৬৭ সালে যুক্তরাষ্ট্রে মুক্তি পাওয়ার পর "স্প্যাগেটি ওয়েস্টার্ন" নামে চলচ্চিত্রের একটি নতুন ধরন জনপ্রিয়তা লাভ করে। এই ছবি আকিরা কুরোসাওয়া পরিচালিত ইয়োজিম্বো (১৯৬১) ছবির একটি অস্বীকৃত পুনর্নির্মাণ। কুরোসাওয়াই নামবিহীন ব্যক্তি-র ধারণা প্রতিষ্ঠিত করেছিলেন। এই বেনামী ব্যক্তিকে সের্জিও লেওনে পশ্চিমা বিশ্বে নিয়ে গেছেন। একই চরিত্রে নিয়ে পরে আরও দুটি ছবি নির্মাণ করেছেন যেগুলোর নাম যথাক্রমে ফর আ ফিউ ডলার্‌স মোর এবং দ্য গুড, দ্য ব্যাড অ্যান্ড দি আগলি। এই তিনটি ছবিকে একত্রে ডলার্‌স ত্রয়ী বলা হয়।


title: ফাইন্ডিং ডোরি

text: ফাইন্ডিং ডোরি ২০১৬ সালে মুক্তিপ্রাপ্ত মার্কিন থ্রিডি আনিমেটেড কমেডি-নাট্য চলচ্চিত্র। ছবিটি পরিচালনা করেছেন অ্যান্ড্রু স্ট্যান্টন এবং সহ-পরিচালক ছিলেন অ্যাঙ্গাস ম্যাকলেইন। ফাইন্ডিং ডোরি ২০০৩ সালে মুক্তিপ্রাপ্ত ফাইন্ডিং নিমো ছবির সিক্যুয়াল। ছবিটি যৌথভাবে প্রযোজনা করেছে ওয়াল্ট ডিজনি পিকচার্স ও পিক্সার অ্যানিমেশন স্টুডিও। এতে বিভিন্ন চরিত্রে কণ্ঠ দিয়েছেন এলেন ডিজেনেরিস, আলবার্ট ব্রুকস, হেইডেন রোলেন্স, এড ও'নেল, কেইটলিন উইলসন, টাই বারেল, ডায়ান কীটন, ইউজিন লেভি। ছবিতে দেখানো হয় ডোরি নামের একটি মাছ কিভাবে আবার তার পিতামাতার দেখা পায়।


title: ফাইন্ডিং নিমো

text: ফাইন্ডিং নিমো () হল ওয়াল্ট ডিজনি পিকচার্স প্রযোজিত এবং পিক্সার অ্যানিমেশন স্টুডিও দ্বারা নির্মিত একটি কম্পিউটার এ্যানিমেটেড কমেডি,ড্রামা ও অ্যাডভেঞ্চারধর্মী চলচ্চিত্র যা ২০০৩ সালে মুক্তি পায়। এর পুরো কাহিনী আবর্তিত হয় নিমো নামের একটি ছোট্ট কৌতূহলপ্রবণ বাচ্চা ক্লাউনফিশকে ঘিরে,যার অতিরক্ষণশীল বাবা মার্লিন, ডোরি নামের একটি নীল সার্জনফিশকে সাথে নিয়ে তার অপহৃত পুত্রসন্তানকে সিডনি বন্দরের পথে খুঁজে বেড়ায়। এর মাঝেই মার্লিন তার সন্তানের ঝুঁকিকে সহজভাবে নিতে শেখে এবং নিমোকে নিজের খেয়াল রাখতে দেয়ার জন্য মানসিকভাবে প্রস্তুত হয়।


title: ফার্স্ট ব্লাড

text: ফার্স্ট ব্লাড ডেভিড মোরেলের উপন্যাস অবলম্বনে নির্মিত র‌্যাম্বো সিরিজের একটি আমেরিকান অ্যাকশন চলচ্চিত্র। যাতে নাম ভূমিকায় অভিনয় করেছেন মার্কিন অভিনেতা সিলভেস্টার স্ট্যালোন। এখন পর্যন্ত এ সিরিজের চারটি ছবি মুক্তি পেয়েছে। ছবিগুলো হলো, ফার্স্ট ব্লাড(১৯৮২), (১৯৮৫), র‍্যাম্বো ৩(১৯৮৮) এবং র‍্যাম্বো ৪(২০০৮)।


title: বাংলাদেশের চলচ্চিত্র

text: ঢাকার চলচ্চিত্রশিল্পের জন্য গত ৩০ বছরের মধ্যে ২০১১ সালটা ছিল সবচেয়ে মন্দার বছর। এ বছর ১০টি সেরা ব্যবসাসফল ছবিও খুঁজে পাওয়া যায়নি। খোঁজ নিয়ে দেখা গেছে, ৪৭টি বাংলা এবং একটি ভারতীয় ছবি মুক্তি পেয়েছে। এর মধ্যে মাত্র পাঁচটি ছবি ব্যবসায়িক সাফল্য পেয়েছে। কয়েকটি ছবি মোটামুটিভাবে সফল হয়েছে। বেশির ভাগ ছবিই বক্স অফিসে মুখ থুবড়ে পড়েছে। যে পাঁচটি ছবি ব্যবসায়িক সাফল্য পেয়েছে, সেগুলো হলো—তোর কারণে বেঁচে আছি, মাটির ঠিকানা, মনের জ্বালা, টাইগার নাম্বার ওয়ান ও প্রিয়া আমার জান। অন্যদিকে মোটামুটিভাবে ব্যবসায়িক সাফল্য পেয়েছে যে ছবিগুলো, তার মধ্যে আছে—বস নাম্বার ওয়ান, এক টাকার ছেলে কোটি টাকার মেয়ে, হৃদয় ভাঙা ঢেউ, জান কোরবান।


title: ফাইন্ডিং নিমো

text: ফাইন্ডিং নিমোর সিক্যুয়েলটি হলো ফাইন্ডিং ডোরি। এটি ২০১৬ সালের ১৭ই জুন মুক্তি পায়। ব্যবসা সফল চলচ্চিত্র হিসেবে এটিও সমালোচকদের নজর কেড়েছে। ২০১২ সালের জুন মাসে প্রথম ছবির পরিচালক অ্যান্ড্রু স্ট্যানটন সিক্যুয়েল নির্মাণের বিষয়টি নিশ্চিত করেন।


title: ডাননো ওয়াই... না জানে কিঁউ

text: উত্তর আমেরিকায় ছবিটির প্রিমিয়ার হয় নিউ ইয়র্কের আই ভিউ ফিল্ম ফেস্টিভ্যালে। সিডনি চলচ্চিত্র উৎসব ও লন্ডনের ভারতীয় চলচ্চিত্র উৎসবেও ছবিটি দেখানো হয়। ২০১০ সালের সেপ্টেম্বর মাসে জার্মানি, অস্ট্রিয়া, ইতালি ও সুইজারল্যান্ডের প্রেক্ষাগৃহে "ডাননো ওয়াই... না জানে কিঁউ" ছবিটি মুক্তি পায়।"ডাননো ওয়াই... না জানে কিঁউ" ছবির সঙ্গীত পরিচালক নিখিল কামাত। থিম গান "পল মেঁ রিস্তে বদল জাতে হ্যায়" গেয়েছেন লতা মঙ্গেশকর। "কুরবানি" (১৯৮০) ছবির "আপ জৈসা কোই" এবং "ইয়াদোঁ কি বারাত" ছবির "চুরা লিয়া হ্যায় তুমনে" গানদুটিও এই ছবিতে ব্যবহৃত হয়েছে; যার দৃশ্যায়নে অভিনয় করেছেন জিনাত আমান।


title: দ্য বয় নেক্সট ডোর (চলচ্চিত্র)

text: প্রাক্তন ফৌজদারি আইনজীবী বারবারা কারি তাঁর নিজের জীবনের একটি অভিজ্ঞতার ভিত্তিতে এই ছবির চিত্রনাট্য রচনা করেন। ব্লুমহাউস প্রোডাকশনস ছবিটি নির্মাণে অর্থ জোগান দেয় এবং এটি প্রযোজনা করে। ২০১৩ সালের শেষ দিকে ২৩ দিন ধরে লস এঞ্জেলস ও ক্যালিফোর্নিয়ার অন্যান্য স্থানে ছবিটির চলচ্চিত্রায়নের কাজ চলে। ২০১৫ সালের ২৩ জানুয়ারি ইউনিভার্সাল পিকচার্স কর্তৃক ছবিটি মুক্তি পায়। সাধারণভাবে সমালোচকদের প্রশংসা অর্জনে ব্যর্থ হলেও ছবিটি বক্স অফিসে সাফল্য অর্জন করে। ছবিটির মোট আয় হয়েছিল এটির বাজেটের পনেরো গুণেরও বেশি। ২০১৫ সালের ২৮ এপ্রিল এটি ব্লু-রে ও ডিভিডি-তে মুক্তি পায়।


title: ফাইন্ডিং নিমো

text:
ছবিটি ২০১২ সালের ১৪ই সেপ্টেম্বর থ্রিডি ফরমেটে দ্বিতীয়বার মুক্তি পায় এবং ৪ই ডিসেম্বর ব্লুরে ডিভিডিতে বাজারে আসে।
সমালোচকদের কাছ থেকে ব্যাপকভাবে প্রশংসা পাওয়া এ ছবিটি একাডেমী এওয়ার্ডে সেরা অ্যানিমেটেড চলচ্চিত্র বিভাগে পুরষ্কার এবং বেস্ট স্ক্রিনিং বিভাগেও মনোনীত হয়। ২০০৩ সালে সর্বোচ্চ আয় করা চলচ্চিত্রগুলোর মধ্যে এটির অবস্থান দ্বিতীয়। এছাড়াও সর্বকালের সবচেয়ে বেশি ডিভিডি কপি বিক্রির গৌরবও এই ছবিটির অর্জনের ঝুলিতে রয়েছে।


title: ফর আ ফিউ ডলার্‌স মোর

text: ফর আ ফিউ ডলার্‌স মোর (ইংরেজি ভাষায়: For a Few Dollars More; ইতালীয় ভাষায়: Per qualche dollaro in più) সের্জিও লেওনে পরিচালিত ইতালীয় 'স্প্যাগেটি ওয়েস্টার্ন' চলচ্চিত্র যা ১৯৬৫ সালে মুক্তি পায়।ছবির প্রধান চরিত্র গুলোতে অভিনয় করেছেন ক্লিন্ট ইস্টউড, লি ভেন ক্লীফ এবং জিয়ান মারিয়া ভলোনটি।এটি সের্জিও লেওনে পরিচালিত ডলার্‌স ত্রয়ী নামে পরিচত চলচ্চিএ ত্রয়ীর দ্বিতীয় চলচ্চিএ।আ ফিস্টফুল অফ ডলার্‌স(১৯৬৪), ফর আ ফিউ ডলার্‌স মোর(১৯৬৫) এবং দ্য গুড, দ্য ব্যাড অ্যান্ড দি আগলি(১৯৬৬) এই তিনটি ছবিকে একত্রে ডলার্‌স ত্রয়ী বলা হয়। এছাড়া জার্মান অভিনেতা ক্লাউস কীন্সকী সাহায্যকারী খলনায়ক এর ভূমিকায় অভিনয় করেন । চলচ্চিএটি ১৯৬৭ সালে যুক্তরাষ্ট্রে মুক্তি পায় ।


title: নিউজিল্যান্ড

text: নিউজিল্যান্ড (ইংরেজি New Zealand "নিউ যীল্যান্ড", মাওরি Aotearoa "আওটেয়ারোয়া") ওশেনিয়ার একটি দ্বীপ রাষ্ট্র। এটি অস্ট্রেলিয়ার দক্ষিণ-পূর্ব দিকে অবস্থিত। এর রাজধানীর নাম ওয়েলিংটন। নিউজিল্যান্ড অসংখ্য ক্ষুদ্র দ্বীপের সমন্বয়ে গঠিত। তবে এদের মধ্যে সবচেয়ে উল্লেখযোগ্য হল স্টুয়ার্ট দ্বীপ এবং চাথাম দ্বীপ। নিউজিল্যান্ডের আদিম অধিবাসীদের ভাষা হল মাওরি। নিউজিল্যান্ড ভৌগোলিকভাবে বিচ্ছিন্ন একটি দেশ। এটি অস্ট্রেলিয়ার প্রায় ২০০০ কিলোমিটার দক্ষিণ-পূর্ব দিকে তাসমান সাগরে মধ্যে অবস্থিত। ফিজি, টোঙ্গা এবং নুভেল কালেদোনি হল নিউজিল্যান্ডের প্রতিবেশি রাষ্ট্র। এদেশের পরিবেশ এবং প্রাণীকুল বৈচিত্রময়। মনুষ্যবসতি প্রতিষ্ঠার পূর্বে এখানে প্রচুর স্থানীয় পাখি ছিল যার মধ্যে অনেক প্রজাতিই জনসংখ্যা বৃদ্ধির সাথে সাথে ক্রমান্বয়ে বিলুপ্ত হয়ে গেছে।


title: চীন–উত্তর কোরিয়া সীমান্ত

text: ইউলুতে ২০৫টি দ্বীপ রয়েছে। উত্তর কোরিয়া ও চীনের মধ্যকার ১৯৬২ সালের সীমান্ত চুক্তির ফলে প্রতিটি দ্বীপে বসবাসকারী জাতিগত গোষ্ঠী অনুসারে দ্বীপগুলো বিভক্ত করা হয়েছে। উত্তর কোরিয়াতে ১২৭টি এবং চীন ৭৮টি দ্বীপ রয়েছে। বিভাগের মানদণ্ডের কারণে, হাওয়ানগাম্প্পং আইল্যান্ডের মতো কিছু দ্বীপ উত্তর কোরিয়ার অন্তর্গত হলেও দ্বীপগুলো নদীটির চীনা পার্শে রয়েছে। উভয় দেশের কাছে বদ্বীপসহ নদীতে নৌযান চালনার অধিকার আছে।


title: অস্ট্রেলিয়া (মহাদেশ)

text: ১৯৮৪ সালে ডব্লিউ. ফাইলউড প্লেইস্টোসিন মহাদেশ ও আধুনিক ভূখণ্ডগুলির জন্য "মেগানেশিয়া" (অর্থাৎ, "বিরাট দ্বীপ" বা "বিরাট দ্বীপগোষ্ঠী") শব্দটি প্রস্তাব করেন। জীববিজ্ঞানীদের কাছে এই নামটি বহুলভাবে গৃহীত হয়। অন্যান্যরা অবশ্য এই নামটি অন্য অর্থে ব্যবহার করেছেন। ভ্রমণ-বিষয়ক লেখক পল থেরক্স অস্ট্রেলিয়া মহাদেশ ও নিউ জিল্যান্ডকে মেগানেশিয়া বলেছেন। অন্যান্যরা অস্ট্রেলিয়া, নিউ জিল্যান্ড ও হাওয়াইকে একত্রে মেগানেশিয়া বলেছেন। ২০০৪ সালে অপর এক জীববিজ্ঞানী রিচার্ড ডকিনস "অস্ট্রালিলিয়া" নামটি চালু করেন। "অস্ট্রেলিয়া-নিউ গিনি" নামটিও ব্যবহৃত হয়ে থাকে।


title: জিল্যান্ডিয়া (মহাদেশ)

text: জিল্যান্ডিয়া (, "জ়ীল্যান্ডিয়া") একটি প্রায় নিমজ্জিত মহাদেশীয় ভূখন্ডাংশ () যা নিউজিল্যান্ড মহাদেশ বা তাসমান্টিস () নামেও পরিচিত। ৬-৮.৫ কোটি বছর আগে এটি অস্ট্রেলিয়া মহাদেশ থেকে বিচ্ছিন্ন হবার পর ক্রমশ নিমজ্জিত হয়, ইতোপূর্বে ৮.৫-১৩ কোটি বছর আগে জিল্যান্ডিয়া ও অস্ট্রেলিয়া মহাদেশ অ্যান্টার্কটিকা থেকে বিচ্ছিন্ন হয়। ২.৩ কোটি বছর আগে সম্ভবত মহাদেশটি সম্পূর্ণ নিমজ্জিত ছিল, এবং বর্তমানে মহাদেশটির সিংহভাগই (৯৩%) প্রশান্ত মহাসাগরের মাঝে নিমজ্জিত। জিল্যান্ডিয়ার সাথে বোলোন্‌স্ ডুবো আগ্নেয়গিরি (চ্যাথাম দ্বীপপুঞ্জের দক্ষিণে) কতটা ভালভাবে সংযুক্ত তা এখনও অজ্ঞাত। বর্তমান সংজ্ঞানুযায়ী এটি পৃথিবীর বৃহত্তম মহাদেশীয় ভূখন্ডাংশ বা অণুমহাদেশ (), যার আয়তন প্রায় ৪৯,২০,০০০ কি.মি.। যা দ্বিতীয় বৃহত্তম অণুমহাদেশের আয়তনের তুলনায় দ্বিগুণের বেশী এবং যা অস্ট্রেলিয়া মহাদেশের অর্ধেকের বেশী। এই সব কারণ ছাড়াও অন্যান্য ভূতাত্ত্বিক কারণে, যেমন: ভূপৃষ্ঠের পুরুত্ব ও ঘনত্ব বিচার করে, জিল্যান্ডিয়াকে অনেক সময় একটি পূর্ণ মহাদেশ হিসেবেও গণ্য করা হয়।


title: মালয় দ্বীপপুঞ্জ

text: মালয় দ্বীপপুঞ্জ (ইংরেজি: Malay Archipelago) পৃথিবীর বৃহত্তম দ্বীপপুঞ্জ যা ইন্দোনেশিয়ার প্রায় ১৭,০০০ এবং ফিলিপাইনের প্রায় ৭,০০০ দ্বীপ নিয়ে গঠিত। একে অনেক সময় "ইন্দো-অস্ট্রেলীয় দ্বীপপুঞ্জ", বা "ইন্দো-এশীয়" দ্বীপপুঞ্জ বলা হয়। আবার ইউরোপীয় উপনিবেশের সময় থেকে অঞ্চলটিকে "ইস্ট ইন্ডিজ"-ও (পূর্ব ভারতীয় দ্বীপপুঞ্জ) ডাকা হয়। নিউ গিনি-কে অনেক সময় এর অন্তর্ভুক্ত করা হয়, যদিও উত্তর-পশ্চিমের আন্দামান ও নিকোবর দ্বীপপুঞ্জ এবং পূর্বের বিসমার্ক দ্বীপপুঞ্জকে কখনো অন্তর্ভুক্ত করা হয় না। এখানকার ইন্দোনেশীয় দ্বীপশ্রেণীগুলোর মধ্যে সবচেয়ে গুরুত্বপূর্ণ হচ্ছে ঊর্ধ্ব সুন্দা (সুমাত্রা, জাভা, বোর্নিও ও সেলেবিস), নিম্ন সুন্দা, মালুকু, এবং পশ্চিম নিউ গিনি। ফিলিপাইনের প্রধান দ্বীপগুলোর মধ্যে আছে উত্তরে লুজান, দক্ষিণে মিন্দানাও, এবং এদের মাঝখানে ভিসায়াস। এ অঞ্চলের অন্য স্বাধীন রাষ্ট্রগুলো হচ্ছে ব্রুনেই (বোর্নিউ দ্বীপের উত্তরাংশ), পূর্ব টিমোর (নিম্ন সুন্দার টিমোর দ্বীপের পূর্বাংশ, পশ্চিমাংশ ইন্দোনেশিয়ার অধীন), মালয়েশিয়া (কেবল পূর্বাংশ: বোর্নিও দ্বীপের সাবাহ এবং সারাওয়াক) এবং পাপুয়া নিউ গিনি।


title: স্যান্ডি আইল্যান্ড

text: স্যান্ডি আইল্যান্ড দক্ষিণ প্রশান্ত মহাসাগরের বুকে একটি লম্বাটে দ্বীপ যার কোনো অস্তিত্ব নেই। সম্প্রতি অস্ট্রেলিয়ার গবেষকেরা এ দ্বীপটির খোঁজে বের হয়ে একরাশ হতাশা নিয়ে ফিরেছেন। গুগল ম্যাপে অস্ট্রেলিয়া ও ফ্রেঞ্চ শাসিত নিউ ক্যালেডোনিয়ার সমুদ্রসীমায় এ দ্বীপটির অবস্থান নির্দেশ করা হলেও গবেষকেরা জানিয়েছেন, দক্ষিণ প্রশান্ত মহাসাগরে স্যান্ডি দ্বীপের কোনো অস্তিত্বই নেই। মানচিত্রে যেখানে এ দ্বীপটির অবস্থান চিহ্নিত করা হয়েছে, সেখানে কোরাল সাগরের নীল জলরাশি খেলা করছে।


title: নিউ গিনি

text: নিউ গিনি বিশ্বের দ্বিতীয় বৃহত্তম দ্বীপ, যার আয়তন ৭৮৬,০০০ বর্গকিলোমিটার এবং এটি দক্ষিণ-পশ্চিম প্রশান্ত মহাসাগরে অবস্থিত। ভৌগোলিকভাবে মালয় দ্বীপপুঞ্জের পূর্ব দিকে এর অবস্থান। মাঝে মাঝে একে ইন্দো-অস্ট্রেলীয় দ্বীপপুঞ্জের অন্তর্ভুক্ত করা হয়। ভৌগোলিক দিক থেকে এটি সমান ভাবে অস্ট্রেলিয়া, সাহুল শেলফের মহাদেশ অংশ, বিশাল অস্ট্রেলিয়া হিসেবেও পরিচিত।


title: অকল্যান্ড দ্বীপপুঞ্জ

text: অকল্যান্ড দ্বীপপুঞ্জ () () নিউজিল্যান্ডের সাউথ আইল্যান্ডের প্রায় ৪৬৫ কিলোমিটার দক্ষিণে দক্ষিণ প্রশান্ত মহাসাগরে অবস্থিত কতগুলি জনমানবহীন দ্বীপের সমষ্টি। এদের মধ্যে বৃহত্তম দ্বীপটি অকল্যান্ড দ্বীপ নামে পরিচিত। এর দৈর্ঘ্য ৫০ কিমি এবং প্রস্থ ২৪ কিমি।


title: নিউ ক্যালিডোনিয়া

text: নিউ ক্যালিডোনিয়া (ফরাসি: সরকারিভাবে: "Nouvelle-Calédonie"; কথ্যভাবে: "(la) Calédonie"; জনপ্রিয় ডাকনাম: "(le) Caillou") হচ্ছে ওশেনিয়া অঞ্চলে অবস্থিত ফ্রান্স নিয়ন্ত্রিত একটি রাষ্ট্র। প্রশান্ত মহাসাগরের দক্ষিণ-পশ্চিম অংশের মেলানিশিয়া অংশরের উপঅঞ্চলে এর অবস্থান। এটি বেশ কিছু ছোট ছোট দ্বীপের সমন্বয়ে গঠিত। এটির মূল দ্বীপগুলো মধ্যে আছে "গ্র্যান্দে তেরা" ও লয়ালটি দ্বীপপুঞ্জ। সব মিলিয়ে এর আয়তন তাইওয়ানের অর্ধেক। এর আয়তন ১৮,৫৭৫.৫ বর্গ কিলোমিটার (৭,১৭২ বর্গমাইল)। ২০০৯ সালের জানুয়ারি মাসের আনুমানিক পরিসংখ্যান অনুযায়ী এর জনসংখ্যা প্রায় ১,৪৯,০০০। ন্যুমিয়া হচ্ছে দেশটির রাজধানী ও সবচেয়ে বড় শহর হচ্ছে। দেশটির আঞ্চলিক মুদ্রার নাম সিএফপি ফ্র্যাংক।


title: লং আইল্যান্ড

text: লং আইল্যান্ড মার্কিন যুক্তরাষ্ট্রের নিউ ইয়র্ক অঙ্গরাজ্যের দক্ষিণ-পূর্ব কোনায় নিউ ইয়র্ক শহরের উপকূলবর্তী একটি দ্বীপ। দ্বীপটি হাডসন নদীর মোহনা তথা নিউ ইয়র্ক উপসাগর থেকে শুরু হয়ে পূর্বে ও উত্তর-পূর্বে কানেটিকাট ও রোড আইল্যান্ড অঙ্গরাজ্যের সীমানা কিছু ছাড়িয়ে বিস্তৃত। এটি মূল ভূখন্ডে অবস্থিত নিউ ইয়র্ক শহরের ম্যানহাটান ও ব্রংক্স বারো থেকে ইস্ট রিভার নদীর মাধ্যমে, আপার ও লোয়ার নিউ ইয়র্ক উপসাগর দুইটির মধ্যবর্তী সংকীর্ণ ন্যারোজ প্রণালীর মাধ্যমে স্ট্যাটেন আইল্যান্ড থেকে, এবং উত্তরে লং আইল্যান্ড সাউন্ড নামের আটলান্টিক মহাসাগরের জলভাগ দ্বারা মার্কিন যুক্তরাষ্ট্রের আরেকটি অঙ্গরাজ্য কানেটিকাট থেকে বিচ্ছিন্ন। এর পূর্বে ও দক্ষিণে আটলান্টিক মহাসাগর।


title: আফ্রিকার ভাষা

text: সব মহাদেশের মধ্যে আফ্রিকাতেই সবচেয়ে বেশি সংখ্যক ভাষা প্রচলিত। ভাষাবিজ্ঞানীরা ধারণা করেন আফ্রিকাতে কমপক্ষে ২০০০টি ভিন্ন ভিন্ন ভাষা আছে। কেউ কেউ মনে করেন আফ্রিকান ভাষার সংখ্যা এর চেয়েও বেশি। এই ভাষাগুলির মধ্যে প্রায় ৫০টি ভাষাতে বক্তাসংখ্যা ৫ লাখ বা তার ঊর্ধ্বে। বেশির ভাগ আফ্রিকান ভাষাতেই বক্তাসংখ্যা খুবই কম। উদাহরণস্বরূপ, তানজানিয়ার হাদজা ভাষাটিতে মাত্র প্রায় ২০০ লোক কথা বলেন।


title: এশিয়া

text: এশিয়া বিভিন্ন ভাষা পরিবার এবং বিচ্ছিন্ন ভাষার আবাস। বেশিরভাগ এশিয়ার দেশগুলোতে স্থানীয়ভাবে একাধিক ভাষায় কথা বলা হয়। উদাহরণস্বরূপ এথ্‌নোলগ অনুযায়ী, ৬০০-র অধিক ভাষা ইন্দোনেশিয়ায়, ও ৮০০-র অধিক ভাষা ভারতে প্রচলিত। এবং ১০০-এর বেশি ফিলিপাইনে প্রচলিত। চীন বিভিন্ন প্রদেশে অনেক ভাষা এবং উপভাষা রয়েছে।


title: উরালীয় ভাষাসমূহ

text: অবশিষ্ট ফিন্নো-উগ্রীয় ভাষাগুলি রাশিয়ার বিভিন্ন এলাকায় প্রচলিত। কোলা উপদ্বীপ, আরও দক্ষিণে রিগা উপসাগরবর্তী অঞ্চলে অনেকগুলি ভাষা দেখা যায়। এদের মধ্যে কারেলীয় ভাষায় সবচেয়ে বেশি প্রচলিত ও প্রায় ১ লক্ষ লোক এ ভাষায় কথা বলেন। ভেপসীয় নামের আরেকটি ভাষায় মাত্র হাজার দুয়েক লোক কথা বলেন। ফিন্নো-উগ্রীয় ভাষার আরেকটি দল মধ্য ভোল্‌গা নদীর আশেপাশে বিছিন্নভাবে প্রচলিত। এদের মধ্যে আছে মর্দভিন ভাষা (প্রায় ৮ লক্ষ ভাষাভাষী), মারি ভাষা (প্রায় ৬ লক্ষ), উদমুর্ত ভাষা (প্রায় ৫ লক্ষ) এবং কোমি ভাষা (প্রায় আড়াই লক্ষ)।


title: জার্মানি

text: জার্মানি ইউরোপীয় ইউনিয়নের সবচেয়ে জনবহুল দেশ। সারা পৃথিবীতে জার্মানি ১৫তম জনবহুল দেশ। প্রতি বর্গকিলোমিটারে ২২৯.৪ জন অধিবাসী বাস করে। জার্মান ভাষা জার্মানির সরকারি ভাষা। এছাড়া অভিবাসী জনগোষ্ঠীর মধ্যে আরও অনেকগুলি ভাষা প্রচলিত। এদের মধ্যে আরবি, গ্রিক, ইতালীয়, কুর্দি এবং তুর্কি ভাষা উল্লেখযোগ্য। লুসাটিয়া অঞ্চলে সর্বীয় ভাষা এবং দক্ষিণ শ্লেসভিগ অঞ্চলে ডেনীয় ভাষার আঞ্চলিক সরকারি মর্যাদা রয়েছে। উপকূলীয় দ্বীপগুলিতে ফ্রিজীয় ভাষা প্রচলিত। জার্মানির পূর্ব সীমান্তে পোলীয় ভাষা এবং উত্তর-পশ্চিম সীমান্তে ওলন্দাজ ভাষা প্রচলিত। এছাড়াও এখানে অনির্দিষ্ট সংখ্যক রোমানি ভাষাভাষী বাস করে।


title: উত্তর আমেরিকার ভাষা

text: উত্তর আমেরিকার সবচেয়ে বেশি প্রচলিত তিনটি ভাষা হল ইংরেজি, স্পেনীয় ও ফরাসি ভাষা। এগুলি আমেরিকা মহাদশ আবিষ্কারের সময় ইংল্যান্ড, স্পেন ও ফ্রান্স---এই তিনটি প্রধান ইউরোপীয় শক্তির ভাষা ছিল। ইংরেজি ভাষা কানাডা, মার্কিন যুক্তরাষ্ট্র, বার্মুডা ও কেম্যান দ্বীপপুঞ্জের প্রধান ভাষা। এছাড়া এটি আঙ্গিয়া, অ্যান্টিগুয়া ও বার্বুডা, বাহামা দ্বীপপুঞ্জ, বেলিজ, গ্রেনাডা, জামাইকা, মন্টসেরাট, সেন্ট কিটস ও নেভিস, সেন্ট ভিনসেন্ট ও গ্রেনাডাইন দ্বীপপুঞ্জ, ত্রিনিদাদ ও টোবাগো, ভার্জিন দ্বীপপুঞ্জ, ইত্যাদিতে ইংরেজি-ভিত্তিক ক্রেওল ভাষার পাশাপাশি প্রচলিত। ইংরেজি ডোমিনিকা ও সেন্ট লুসিয়ার সরকারি ভাষা।


title: বিপন্ন ভাষা

text: অধিক প্রচলিত ভাষা তুলনামূলক কম প্রচলিত ভাষার উপর প্রভাব বিস্তার করে, ফলে শেষমেশ তা বিলুপ্ত হয়ে যায়। বিশ্বে সবমিলিয়ে কত ভাষা আছে, তা অজানা। তবে নানাভাবে অনুমান করা হয়। সাধারণ বিদিত ভাষ্য হলো, বর্তমানে প্রচলিত ভাষার সংখ্যা ৬০০০ থেকে ৭০০০ এর মধ্যে এবং ২১০০ সনের মধ্যে এর নব্বই শতাংশই হারিয়ে যাবে বা বিলুপ্ত হয়ে যাবে। ২০টি অধিক প্রচলিত ও পরিচিত ভাষার প্রত্যেকটিতে কথা বলে ৫০ মিলিয়নের বেশি লোক, যা বিশ্বের জনসংখ্যার অর্ধেক, অপরদিকে অন্যান্য ভাষাগুলোতে কথা বলে ক্ষুদ্র নৃ-গোষ্ঠীরা, যার সংখ্যা ১০,০০০ এর অধিক হবে না।


title: ব্রাজিলের ভাষা

text: পর্তুগিজ ভাষা ব্রাজিলের সরকারি ভাষা। দেশের প্রায় ৯৬% লোক পর্তুগিজ ভাষাতে কথা বলে। এখানকার প্রত্যন্ত অঞ্চলে প্রায় ১৯০টি আদিবাসী আমেরিকান ভাষা প্রচলিত। এগুলির প্রতিটিতে বক্তাসংখ্যা খুবই কম এবং বর্তমানে এগুলির অনেকগুলির অস্তিত্ব হুমকির সম্মুখীন। সব মিলিয়ে আদিবাসী ভাষাগুলিতে মাত্র কয়েক লক্ষ লোক কথা বলে। এদের মধ্যে সবচেয়ে বেশি বক্তাবিশিষ্ট ভাষাগুলি হল বানিওয়া ভাষা, গুজাজারা ভাষা, গুয়ারানি ভাষা, কাইংগাং ভাষা, তেরেনা ভাষা, তিকুনা ভাষা এবং ইয়ানোমামি ভাষা। এছাড়াও এখানে মেনোনাইট জার্মান ভাষা এবং রোমানি ভাষার উল্লেখযোগ্য সংখ্যক বক্তা আছে। আরও বেশ কিছু অভিবাসী ভাষা এখানে প্রচলিত, যেমন জাপানি ভাষা, জার্মান ভাষা এবং ইতালীয় ভাষা। আন্তর্জাতিক কাজকর্মে ইংরেজি ভাষার ব্যবহার আগের চেয়ে বেড়েছে।


title: আফ্রিকার ভাষা

text: নাইজার-কঙ্গো পরিবারের সবচেয়ে বড় শাখাটি হল বেনুয়ে-কঙ্গো উপপরিবার। বান্টু ভাষাগুলি এর একটি শাখা, এবং এই ভাষাগুলিতে প্রায় ১০ কোটি লোক কথা বলেন। প্রত্ন-বান্টু ভাষাটি পূর্ব নাইজেরিয়া ও ক্যামেরুনে প্রচলিত ছিল। নৃবিজ্ঞানী ও ঐতিহাসিক ভাষাবিজ্ঞানীদের মতে আজ থেকে ৩ থেকে ৪ হাজার বছর আগে এই আদিভূমি থেকে অভিবাসীদের তিনটি বড় বড় তরঙ্গ ছড়িয়ে পড়ে। তাঁদের মতে প্রথম তরঙ্গটি উত্তর বান্টু ভাষা তৈরি করেছিল। দ্বিতীয় ও তৃতীয় তরঙ্গগুলি থেকে জন্ম নেয় পশ্চিম বান্টু ভাষাসমূহ ও পূর্ব বান্টু ভাষাগুলি। আফ্রিকার সবচেয়ে বেশি প্রচলিত ভাষা সোয়াহিলি ভাষাটি একটি পূর্ব বান্টু ভাষা। অন্যান্য বান্টু ভাষার মধ্যে আছে দক্ষিণাঞ্চলীয় আফ্রিকার শোনা ভাষা, ত্‌সোয়ানা ভাষা, জুলু ভাষা ও ক্‌হোসা ভাষা; পূর্বাঞ্চলীয় আফ্রিকার কিকুয়ু ভাষা, কিসুকুমা ভাষা ও লুও ভাষা; এবং মধ্য আফ্রিকাতে প্রচলিত কিকোঙ্গো ভাষা, কিনিয়ারওয়ান্দা ভাষা ও কিরুন্দি ভাষা।


title: অস্ট্রোনেশীয় ভাষাসমূহ

text: মাদাগাস্কার, মালয় উপদ্বীপ, ইন্দোনেশিয়া, নিউ গিনি, ফিলিপাইন, তাইওয়ান, মেলানেশিয়া, মাইক্রোনেশিয়া, পলিনেশিয়া ও নিউজিল্যান্ডের প্রায় ৩০ কোটি লোক বিভিন্ন অস্ট্রোনেশীয় ভাষাতে কথা বলেন। বর্তমানে এদের মধ্যে চারটি ভাষা চারটি দেশে সরকারী মর্যাদা লাভ করেছে। এগুলি হলঅস্ট্রোনেশীয় ভাষাগুলি নিয়ে বিগত দশকগুলিতে ব্যাপক গবেষণা করা হলেও এদের উৎস ও প্রাচীন ইতিহাস সম্পর্কে খুব বেশি কিছু জানা যায়নি। এদের শ্রেণীকরণ সম্পর্কিত বিভিন্ন তত্ত্ব থাকলেও কোনটিই সুপ্রতিষ্ঠিত নয়। ভাষাবিজ্ঞানীরা মনে করেন এগুলি কোন একটি আদি ভাষা থেকে ৪০০০ বছর বা তারও আগে পৃথক হওয়া শুরু করে।


title: ইথিওপিয়ার ভাষা

text: আমহারীয় ভাষা ইথিওপিয়ার সরকারি ভাষা। ইংরেজি ভাষা সহকারী সরকারী ভাষার মর্যাদা পেয়েছে; শিক্ষা, বাণিজ্য, এবং আন্তর্জাতিক যোগাযোগে ইংরেজি ভাষা ব্যবহার করা হয়। ইথিওপিয়াতে ৮০টিরও বেশি ভাষা প্রচলিত। এদের মধ্যে ওরোমো ভাষা, তিগ্রিনিয়া ভাষা, গুরাগে ভাষা, ওয়েলামো ভাষা, আফার ভাষা, সোমালি ভাষা ও আরবি ভাষাতে উল্লেখযোগ্য সংখ্যক লোক কথা বলেন। বৃহত্তর ভাষাগুলির বক্তাসংখ্যা সম্পর্কে মোটামুটি নির্ভরযোগ্য তথ্য পাওয়া গেলেও সংখ্যালঘু ভাষাগুলির সঠিক বক্তাসংখ্যা অনিশ্চিত। ইথিওপিয়ার জনগণের প্রায় এক-চতুর্থাংশের মাতৃভাষা আমহারীয় ভাষা, তবে এটি সমগ্র ইথিওপিয়ার সার্বজনীন ভাষা বা লিঙ্গুয়া ফ্রাংকা হিসেবে ব্যাপকভাবে প্রচলিত। এছাড়া উত্তর ইথিওপিয়াতে তিগ্রিনিয়া ভাষা, দক্ষিণ ইথিওপিয়াতে ওরোমো ভাষা, এবং মুসলিম সম্প্রদায়ে আরবি ভাষা সার্বজনীন ভাষা হিসেবে ব্যবহার করা হয়। ইউরোপীয় ভাষার মধ্যে ইতালীয় ভাষা বেশ প্রচলিত। ইথিওপিয়ার খ্রিস্টান গির্জাগুলি ধর্মীয় স্ত্রোত্রের ভাষা হিসেবে ইথিওপীয় ভাষা তথা গেএজ ভাষা ব্যবহার করে।


title: বাংলার প্রধানমন্ত্রী

text: এই পদটি দশ বছর (১৯৩৭-১৯৪৭) কার্যকর ছিল। ভারত বিভাগের পর এর বিলুপ্তি হয় এবং বিভাগের পর বাংলা পূর্ব ও পশ্চিম বাংলায় বিভক্ত হয়ে যায়। এই পদের উত্তরাধিকারী হিসেবে আধুনিককালের বাংলাদেশের প্রধানমন্ত্রী ও পশ্চিমবঙ্গের মুখ্যমন্ত্রীর পদকে উল্লেখ করা যায়।


title: বিধানচন্দ্র রায়

text: ডাঃ বিধানচন্দ্র রায় (১ জুলাই, ১৮৮২ – ১ জুলাই, ১৯৬২) ছিলেন পশ্চিমবঙ্গের দ্বিতীয় মুখ্যমন্ত্রী। ১৯৪৮ সাল থেকে আমৃত্যু তিনি ওই পদে অধিষ্ঠিত ছিলেন। চিকিৎসক হিসেবেও তাঁর বিশেষ খ্যাতি ছিল। ১৯১১ সালে ইংল্যান্ড থেকে এফ.আর.সি.এস পরীক্ষায় উত্তীর্ণ হয়ে কলকাতার ক্যাম্বেল মেডিক্যাল স্কুলে (বর্তমানে নীলরতন সরকার মেডিক্যাল কলেজ) শিক্ষকতা ও চিকিৎসা ব্যবসা শুরু করেন। পরে কলকাতা বিশ্ববিদ্যালয়ের সেনেট সদস্য, রয়্যাল সোসাইটি অফ ট্রপিক্যাল মেডিসিন অ্যান্ড হাইজিন ও আমেরিকান সোসাইটি অফ চেস্ট ফিজিশিয়ানের ফেলো নির্বাচিত হন। ১৯২৩ সালে দেশবন্ধু চিত্তরঞ্জন দাশের প্রভাবে রাজনীতিতে যোগ দিয়ে বঙ্গীয় ব্যবস্থাপক সভার নির্বাচনে সুরেন্দ্রনাথ বন্দ্যোপাধ্যায়কে পরাজিত করেন। পরে কলকাতা কংগ্রেসের সাধারণ সম্পাদক ও কলকাতা পৌরসংস্থার মেয়র নির্বাচিত হন। ১৯৩১ সালে মহাত্মা গান্ধীর ডাকে আইন অমান্য আন্দোলনে যোগ দিয়ে কারাবরণ করেন। ১৯৪২ সালে কলকাতা বিশ্ববিদ্যালয়ের উপাচার্য মনোনীত হন। ১৯৪৭ সালে কলকাতা বিশ্ববিদ্যালয় নির্বাচন কেন্দ্র থেকে কংগ্রেস প্রার্থীরূপে আইনসভায় নির্বাচিত হন। ১৯৪৮ সালে গ্রহণ করেন পশ্চিমবঙ্গের মুখ্যমন্ত্রীর দায়িত্ব গ্রহণ করেন। তিনি প্রতিষ্ঠা করেন পাঁচটি নতুন শহরের দূর্গাপুর, বিধাননগর, কল্যাণী, অশোকনগর-কল্যাণগড় ও হাবরা। তাঁর চোদ্দো বছরের মুখ্যমন্ত্রিত্বকালে নবগঠিত পশ্চিমবঙ্গ রাজ্যের প্রভূত উন্নতি সম্ভব হয়েছিল। এই কারণে তাঁকে পশ্চিমবঙ্গের রূপকার নামে অভিহিত করা হয়। ১৯৬১ সালে তিনি ভারতের সর্বোচ্চ অসামরিক সম্মান ভারতরত্নে ভূষিত হন। মৃত্যুর পর তাঁর সম্মানে কলকাতার উপনগরী সল্টলেকের নামকরণ করা হয় বিধাননগর। তাঁর জন্ম ও মৃত্যুদিন (১ জুলাই) সারা ভারতে "চিকিৎসক দিবস" রূপে পালিত হয়।


title: মমতা বন্দ্যোপাধ্যায়

text: মমতা বন্দ্যোপাধ্যায় (জন্ম ৫ জানুয়ারি, ১৯৫৫) পশ্চিমবঙ্গের বর্তমান মুখ্যমন্ত্রী এবং সর্বভারতীয় তৃণমূল কংগ্রেসের প্রতিষ্ঠাতা-সভানেত্রী। বর্তমানে তিনি পশ্চিমবঙ্গ সরকারের স্বরাষ্ট্র, স্বাস্থ্য ও পরিবার পরিকল্পনা, ভূমি ও ভূমিসংস্কার, তথ্য ও সংস্কৃতি, পর্বতাঞ্চল বিষয়ক, কৃষি, বিদ্যুৎ, কর্মী ও প্রশাসনিক সংস্কার, সংখ্যালঘু কল্যাণ ও মাদ্রাসা শিক্ষা বিভাগেরও ভারপ্রাপ্ত মন্ত্রী। তিনি পশ্চিমবঙ্গের প্রথম মহিলা মুখ্যমন্ত্রী। মমতা বন্দ্যোপাধ্যায় একজন বাগ্মী রাজনীতিবিদ। তিনি তাঁর অনুগামীদের কাছে "দিদি" নামে পরিচিত। ২০১১ সালে তাঁর নেতৃত্বে তৃণমূল কংগ্রেস পশ্চিমবঙ্গের ৩৪ বছরের বামফ্রন্ট সরকারকে পরাজিত করতে সক্ষম হয়েছিল। এই সরকার বিশ্বে সবচেয়ে বেশি সময় গণতান্ত্রিক উপায়ে রাজত্বকারী কমিউনিস্ট সরকার ছিল। ভারতীয় প্রজাতন্ত্রের কেন্দ্রীয় ক্যাবিনেটে তিনি দুই বার রেল, এক বার কয়লা মন্ত্রকের এবং এক বার মানবসম্পদ উন্নয়ন, যুব, ক্রীড়া, নারী ও শিশুকল্যাণ বিভাগের রাষ্ট্রমন্ত্রীর দায়িত্ব সামলেছেন। তিনি পশ্চিমবঙ্গে কৃষকদের জমি বলপূর্বক অধিগ্রহণ করে বিশেষ অর্থনৈতিক অঞ্চল স্থাপনের বিরোধিতা করে আন্দোলন করেছিলেন।


title: উত্তরাখণ্ড

text: উত্তরাখণ্ডের রাজ্যপাল রাজ্যের আনুষ্ঠানিক প্রধান। ভারত সরকারের পরামর্শক্রমে ভারতের রাষ্ট্রপতি তাঁকে পাঁচ বছরের মেয়াদে নিযুক্ত করেন। উত্তরাখণ্ডের বর্তমান রাজ্যপালের নাম কৃষ্ণকান্ত পাল। উত্তরাখণ্ডের মুখ্যমন্ত্রী রাজ্যের প্রকৃতি কার্যনির্বাহী ক্ষমতা ভোগ করেন। তিনি রাজ্য বিধানসভা নির্বাচনে জয়ী দল বা জোটের প্রধান। উত্তরাখণ্ডের বিধানসভা নির্বাচিত জনপ্রতিনিধিদের নিয়ে গঠিত। বিধানসভার সদস্যদের বলা হয় বিধায়ক। বিধায়কদের মধ্যে থেকে অধ্যক্ষ ও উপাধ্যক্ষ নির্বাচিত হন। অধ্যক্ষ বিধানসভার পৌরোহিত্য করেন। তাঁর অনুপস্থিতিতে উপাধ্যক্ষ সভায় পৌরোহিত্য করেন। মুখ্যমন্ত্রীর পরামর্শক্রমে রাজ্যপাল ক্যাবিনেট মন্ত্রীদের নির্বাচিত করেন। উত্তরাখণ্ডের মন্ত্রিসভা বিধানসভার কাছে নিজেদের কাজের জন্য দায়বদ্ধ থাকে। উত্তরাখণ্ডের বিধানসভা এককেন্দ্রিক। এই সভার সদস্য সংখ্যা ৭০। স্থানীয় স্তরের সরকার ব্যবস্থা গ্রামীণ স্তরে পঞ্চায়েত ও শহরাঞ্চলে পৌরসভা নামে পরিচিত। রাজ্য সরকার ও সকল স্থানীয় সরকারের মেয়াদ পাঁচ বছর। উত্তরাখণ্ড থেকে ভারতীয় সংসদের লোকসভায় ৫টি ও রাজ্যসভায় ৩টি আসন বরাদ্দ রয়েছে। উত্তরাখণ্ডের সর্বোচ্চ আদালত উত্তরাখণ্ড হাইকোর্ট নৈনিতাল শহরে অবস্থিত। এই আদালত ছাড়াও রাজ্যে নিম্নস্তরের আদালতও রয়েছে। রাজ্যের বর্তমান মুখ্য বিচারপতি হলেন বিচারপতি কে. এম. জোসেফ।


title: শিবরাজ সিংহ চৌহান

text:
শিবরাজ সিংহ চৌহান (জন্ম: ৫ মার্চ, ১৯৫৯) ভারতের কেন্দ্রীয় রাজ্য মধ্যপ্রদেশের ১৮ তম এবং বর্তমান মুখ্যমন্ত্রী। ২৯ নভেম্বর, ২০০৫ তারিখে তিনি মুখ্যমন্ত্রীর পদে বাবুলাল গৌরকে বদলি করেন। ভারতীয় জনতা পার্টির একজন নেতা হিসেবে তিনি তাঁর সাধারণ সম্পাদক হিসেবে দায়িত্ব পালন করেন এবং তাঁর মধ্যপ্রদেশের জনতা পাটির সভাপতি হিসেবে দায়িত্ব পালন করেন। তিনি ১৯৭২ সালে ১৩ বছর বয়েসী জাতীয় স্বয়ংসেবক সংঘে যোগ দেন। তিনি পাঁচবার সংসদ সদস্য, ১৯৯১ সাল থেকে লোকসভাতে বিদীশের প্রতিনিধিত্ব করছেন। বর্তমানে তিনি মধ্যপ্রদেশে সিহোরে জেলার একটি তপসিল স্থান বুধনী আসনের প্রতিনিধিত্ব করছেন।
২০০৭ সালে, তিনি লড়লী লক্ষ্মী যোজনা, কন্যাদন পরিকল্পনা এবং জননী নিরাপত্তা যোজনা নামে পরিচিত স্কিম চালু করেন, যা রাজ্যগুলিতে মহিলা শ্লীলতাহানির প্রতিরোধের উপর জোর দেয়। "মেধাবী বিদ্যালয়ের পরিকল্পনা" এবং "মেধাবী ছাত্র যুগ" ৭৫% ভোপাল ১২ শ্রনী বোর্ড এবং ৮৫% সিবিএসই দিল্লি ।


title: পশ্চিমবঙ্গ বিধানসভা নির্বাচন, ২০১৬

text:
পশ্চিমবঙ্গের শিলিগুড়ি শহরে ভারতের কমিউনিস্ট পার্টি (মার্ক্সবাদী) অশোক ভট্টাচার্যের নেতৃত্বে ভারতীয় জাতীয় কংগ্রেসের সঙ্গে জোট বেঁধে পুর নির্বাচনে জয়লাভ করেন। অশোক ভট্টাচার্য শিলিগুড়ির মহানাগরিক হন। এই সাফল্যের পর ‘শিলিগুড়ি মডেলে’র জনপ্রিয়তা বৃদ্ধি পায়। এরপর উভয় দলের কিছু নেতা বাম-কংগ্রেস জোটের পক্ষে মতপ্রকাশ করেন। কংগ্রেস নেতাদের কিছু বক্তব্য থেকে জল্পনা শুরু হয় যে, পরের বছর বিধানসভা ভোটে তৃণমূল কংগ্রেসকে পরাজিত করার জন্য বাম-কংগ্রেস জোট তৈরি হবে। পরে মুর্শিদাবাদ জেলার আসনগুলি ছাড়া অন্য সব আসনে উভয় দলের মধ্যে ‘আসন সমঝোতা’ হয়। এর ফলে প্রচুর বিতর্ক সৃষ্টি হয় এবং সোশ্যালিস্ট ইউনিটি সেন্টার অফ ইন্ডিয়া (কমিউনিস্ট) ও ভারতের কমিউনিস্ট পার্টি (মার্ক্সবাদী-লেলিনবাদী) বামফ্রন্ট ত্যাগ করে। বামফ্রন্ট ও কংগ্রেসকে নিয়ে ‘বাম গণতান্ত্রিক ধর্মনিরপেক্ষ জোট’ গঠিত হয়। জাতীয়তাবাদী কংগ্রেস পার্টি ও জনতা দল (সংযুক্ত) প্রভৃতি কয়েকটি দলও এই জোটে যোগ দেয়।(ভারতীয় জাতীয় কংগ্রেস+)অন্যান্য
দ্বিতীয় দফায় নির্বাচনে ভোট পড়েছিল ৭৯.৫১%। ২১ এপ্রিল, ২০১৬ তারিখে তৃতীয় দফায় পশ্চিমবঙ্গে ভোট পড়ে ৭৯.২২%।


title: পশ্চিমবঙ্গের মুখ্যমন্ত্রী

text: পশ্চিমবঙ্গের বর্তমান মুখ্যমন্ত্রী মমতা বন্দ্যোপাধ্যায়। তিনি রাজ্যের অষ্টম তথা প্রথম মহিলা মুখ্যমন্ত্রী। ২০১১ সালের বিধানসভা নির্বাচনে জয়লাভ করে ২০ মে তিনি মুখ্যমন্ত্রী রূপে শপথ গ্রহণ করেন। তিনি পশ্চিমবঙ্গ সরকারের স্বরাষ্ট্র, স্বাস্থ্য ও পরিবার পরিকল্পনা, ভূমি ও ভূমিসংস্কার, তথ্য ও সংস্কৃতি, পর্বতাঞ্চল বিষয়ক, কৃষি, বিদ্যুৎ, কর্মী ও প্রশাসনিক সংস্কার, সংখ্যালঘু কল্যাণ ও মাদ্রাসা শিক্ষা বিভাগেরও ভারপ্রাপ্ত মন্ত্রী।


title: মমতা বন্দ্যোপাধ্যায় মন্ত্রিপরিষদ (২০১১–১৫)

text: ভারতের অন্যান্য রাজ্যের মতো পশ্চিমবঙ্গও প্রতিনিধিত্বমূলক গণতন্ত্রের সংসদীয় ব্যবস্থা দ্বারা শাসিত হয়। রাজ্যের সকল বাসিন্দার সার্বজনীন ভোটাধিকার রয়েছে। সরকারের দুটি শাখা রয়েছে। আইনসভা, অর্থাৎ পশ্চিমবঙ্গ বিধানসভা, নির্বাচিত প্রতিনিধি এবং বিশেষ আধিকারিক অর্থাৎ অধ্যক্ষ ও উপাধ্যক্তকে নিয়ে গঠিত। উক্ত আধিকারিকদ্বয় প্রতিনিধিদের দ্বারাই নির্বাচিত হন। বিধানসভার অধিবেশনে পৌরহিত্য করেন অধ্যক্ষ অথবা অধ্যক্ষের অনুপস্থিতিতে উপাধ্যক্ষ। কলকাতা হাইকোর্ট ও একাধিক নিম্ন আদালত নিয়ে রাজ্যের বিচারবিভাগ গঠিত। রাজ্যের প্রশাসনিক কর্তৃত্ব ভোগ করে মুখ্যমন্ত্রীর নেতৃত্বাধীন মন্ত্রিপরিষদ। যদিও রাজ্যের নামসর্বস্ব প্রধান হলেন রাজ্যপাল। রাজ্যপালকে নিয়োগ করেন ভারতের রাষ্ট্রপতি। বিধানসভায় সংখ্যাগরিষ্ঠ দল বা জোটের নেতাকে রাজ্যপাল মুখ্যমন্ত্রী হিসেবে নিয়োগ করেন। মুখ্যমন্ত্রীর পরামর্শক্রমে রাজ্যপাল রাজ্যের মন্ত্রিপরিষদ নিয়োগ করেন। মন্ত্রিপরিষদ বিধানসভায় প্রতিবেদন দাখিল করেন। পশ্চিমবঙ্গ বিধানসভা এককক্ষীয়। বিধানসভার প্রতিনিধিদের বলে বিধায়ক। পশ্চিমবঙ্গে একজন মনোনীত অ্যাংলো-ইন্ডিয়ান বিধায়ক সহ মোট বিধায়কের সংখ্যা ২৯৫। বিধানসভা নির্দিষ্ট সময়ের আগে ভেঙে দেওয়া না হলে, বিধায়কদের কার্যকালের মেয়াদ ৫ বছর। পঞ্চায়েত ইত্যাদি সহায়ক কর্তৃপক্ষগুলি স্থানীয় স্বায়ত্ত্বশাসনের ভারপ্রাপ্ত। এগুলিতেও নির্দিষ্ট সময় অন্তর অন্তর নির্বাচন অনুষ্ঠিত হয়। পশ্চিমবঙ্গ থেকে সংসদের নিম্নকক্ষ লোকসভায় ৪২ জন ও উচ্চকক্ষ রাজ্যসভায় ১৬ জন সদস্য নির্বাচিত হন।


title: মহাকরণ

text: ১৯৪৭ সালে স্বাধীনতালাভের পর রাইটার্স বিল্ডিংস পশ্চিমবঙ্গ সরকারের রাজ্য সচিবালয়ে পরিণত হয়। এই সময় বাংলায় ভবনটির নামকরণ হয় "মহাকরণ"। যদিও ইংরেজি নাম হিসেবে "রাইটার্স বিল্ডিংস" কথাটিই প্রচলিত। দীর্ঘকাল মুখ্যমন্ত্রীর কার্যালয়, পশ্চিমবঙ্গ রাজ্য মহাফেজখানা সহ রাজ্য সরকারের একাধিক সরকারি বিভাগের প্রধান কার্যালয় মহাকরণে অবস্থিত ছিল। বর্তমান প্রধান প্রশাসনিক কার্যালয় হাওড়ার নবান্ন (ভবন) তে স্থানান্তরিত করা হয়েছে ও ঐতিহ্যশালী মহাকরণের সংস্কার চলছে।